
Inkerinsuomalaisia tapaamassa 

Olimme vaimoni Pipsan kans¬ 
sa kutsuttuina vieraina 8.12. 
Hyvinkään Inkeri-kerhon Jou¬ 
lujuhlassa Hyvinkään seura¬ 
kuntatalossa ja 10.12. samoissa 
merkeissä Lahden seudun Inke- 
ri-seuran Joulujuhlassa Luther 
kirkolla. Tapaninpäiväksi 26.12. 
sovittiin vastaava vierailu Turun 
seudun Inkeri-seuran Joulutilai- 
suuteen ja Loppiaisena 6.1.2019 
kävimme Myllypuron kirkon 
tilaisuudessa jossa tapasimme 
pääkaupunkiseutulaisia inke¬ 
rinsuomalaisia.En kuvaile yksi¬ 
tyiskohtaisesti näitä hyvin järjes¬ 
tettyjä ja viihtyisiä tilaisuuksia, 
sillä nämä mainitsemani määri¬ 
telmät ovat inkerinsuomalaisten 
tilaisuuksissa liki itsestään selviä, 
mutta yleiskäsityksen! inkerin¬ 
suomalaisista yleisemmin ehdin 
jo saada: Määritelmät kuten 
työteliäisyys, taiteellisuus, oma¬ 
toimisuus, vaatimattomuus ja 
itseään korostamattomuus, juu¬ 
ristaan ylpeys ja luonteen avoi¬ 
muus, ystävällisyys ja "kaverista 
huolehtivaisuus” kuvaavat inke- 
rinsuomalaisuutta erinomaisesti. 

Yhteisiä piirteitä kaikissa tapaa¬ 
misissa oli "puolisoa tai kaveria 
ei jätetä, vaan autetaan” - hen¬ 
ki, joka näkyi selkeästi. Ken oli 
avun tarpeessa päästäkseen tilai¬ 
suuksiin, häntä autettiin ja tuet¬ 
tiin. Laulua, esityksiä, aterioin¬ 
tia, arpajaisiakin. Vaikka eläke 
olisi ollut varsin vaatimaton, niin 
avoin sydämellisyys, ei voivottelu 
tulojen vähyydestä, olivat yhtei¬ 


nen piirre kaikissa tilaisuuksissa. 
Tätä on inkerinsuomalaisuus 
parhaimmillaan. Usean sukupol¬ 
ven yhteistä elämää, mutta myös 
tulevaisuutta. Ei pidä lainkaan 
ihmetellä sitä, että Inkerinmaa 
toimi osaltaan suurkaupun¬ 
ki Pietarin vilja-aittana ennen 
vuoden 1917 vallankumouksen 
pyörteitä. Aivan kuten Suo¬ 
men maaseutua viljelijöineen 
on kiittäminen Helsingin ja 
muiden kaupunkien asukkai¬ 
den ruokkijana ennen surullisen 
ja juurettomuuteen johtaneen 
maaltamuuton aikaa 1960-lu- 
vun lopussa. Yhteiselo toimii, 
kun jokainen organisaatio tekee 
parhaansa omalla osaamisalu¬ 
eellaan. Tämä ei tarkoita toi¬ 
sen kustannuksella hyötymistä, 
riistämistä tai ryöväämistä vaan 
yhteistyötä ja - toimintaa. 

Oman lehden tärkeys 

Tästä siirryn hyvin lyhyesti kä¬ 
sittelemään lehteämme, INKE¬ 
RILÄISTEN viestiä: Lehtem¬ 
me kaipaa, tarvitsee, suorastaan 
huutaa lisää aineistoa, lisää uutta 
tietoa ja inkeriläisten kokemuk¬ 
sia. Sillä ei ole merkitystä, ovat¬ 
ko kirjoitusaiheet minkä seuran 
jäseneltä, mutta tosiasia on, että 
juttulaari uhkaa tyhjetä.Lehti on 
inkeriläisten yhdysside, lujempi 
kuin mikään internetin ihmeel¬ 
linen maailma, josta tieto häviää 
avaruuteen hakkerin napin pai¬ 
nalluksella. Olemme tosiasiassa 
tilanteessa, jossa oma ajattelum¬ 
me lehdestä on muuttunut huu¬ 
tavan ääneksi korvessa. Tiedän 



nyt kohtaamisteni perusteella, 
että paikallisyhdistyksillä on 
paljon "hiljaista tietoa”, itse 
elettyä ja usein yhdessä toisten 
inkeriläisten kanssa elettyä ja 
koettua. Huonoimpana vaihto¬ 
ehtona periytyvälle aikalaistie- 
dolle olisi mielestäni lehtemme 
lakkauttaminen. Ei kai sentään 
vielä? Netti ei korvaa painettua 
sanaa missään muodossa - ei sen 
tiedot säästy sukupolvien ajan, 
kuten lehden säilyvät. 

Yhteistyötä vai ei jajos ei, mik¬ 
si ei? 

Tähän asti kaikki hyvin? Kyllä, 
mutta... miksi ei yhteistyö aina 
toimi, vaan on parhaimmillaan 
tai pahimmillaan ollut useam¬ 
piakin samaa asiaa/toimintaa 
ajavia inkeriläisjärjestöjä?Oma 
subjektiivinen maallikkonäke- 
mykseni tähän kysymykseen on 
se, että ehkä pinnalliset erimie¬ 
lisyydet eivät aiheudu minkään 
tahon kokevan olevansa toista 
pätevämmän ja ajavan parhaiten 
inkeriläisten asioita. 

Perustelen oletusväittämää- 
ni kerroksittaisella muutto¬ 
liikkeellä Inkeristä muualle. 
Erottelisin seuraavasti: 

- Suomeen ennen vuot¬ 
ta 1918 muuttaneet inkeri¬ 
läiset ja heidän jälkeläisensä 

- Suomeen 1920-1930 -luvuilla 
muuttaneet inkeriläiset ja heidän 
perinteensä jatkajat eli jälkeläiset 

- Suomeen Toisen Maailmanso¬ 
dan aikana muuttaneet inkeriläi¬ 
set, joista valtaosa joutui palaa¬ 
maan takaisin Neuvostoliittoon. 
-Tämän alaviitteenä noin 8 000- 
10 000 inkeriläistä tästä ryh¬ 
mästä, jotka eri tavoin välttivät 
palautuksen Neuvostoliittoon 

- Presidentti Mauno Koi¬ 
viston eri syistä ideoima "in¬ 
keriläisten paluumuutto” 

- 2000-luvulla tapahtuneet 
muutot Suomeen Venäjältä ja 
Virosta 

Voisin kuvitella näistä perus¬ 
syistä, jopa asioihin tästä syystä 
liittyvistä painotuksista johtu¬ 
van Inkeri-aiheisen toiminnan 
eriytymisen ja hajautumisen eri 
yhdistyksiin.Alakohtana luet¬ 
telolleni ajattelen näiden lisäk¬ 
si nykyinkeriläisten kielellistä 
identiteettiä; esimerkiksi oman 
kokemani perusteella Turus¬ 
sa toimitaan yhdessä, olkoon 
käyttökielenä suomi tai venäjä, 
mahdollisesti vironkieli. Helsin¬ 
gissä puolestaan venäjänkieliset 


inkeriläiset toimivat omassa 
yhdistyksessään ja suomenkie¬ 
liset omissaan. Lisäksi Viestin 
numerossa 5-6/2018 mainittiin 
uusimpana tulokkaana Akatee¬ 
minen Inkeri-seura ry, jonka 
16.10.2018 järjesti ensimmäi¬ 
sen seminaarinsa Helsingissä. 
Itselläni ei ole tietoa oletusväit- 
tämieni paikkansapitävyydestä, 
mutta kuten vanha sanonta kuu¬ 
luu: "Rohkea rokan syö” ja siksi 
uskallan esittää näkemykseni tai 
oikeammin arveluni. Sitä paitsi 
pidän rokasta, hernerokasta. 

Kaksi toimintamahdollisuutta, 
vai olisiko sittenkin kolme? 

Mikä on inkeriläisten ja inke- 
riläisyyden tulevaisuus Suo¬ 
messa tai muualla, jos ja kun 
yhteistä puhekieltä ei ole ja 
kun viimeinenkin inkeri- 
läisveteraani on poistunut 
joukostammePTulevaisuus on 
silloin nuoremmissa inkeriläisis¬ 
sä, niin paluumuuttajien lapsissa 
kuin valtioiden rajat ylittävissä, 
inkeriläisyys yhteisenä nimittä¬ 
jänä toimivissa yhteistyön muo¬ 
doissa, yhteisissä juurissa. 


Lyhyesti sanoen: Tulevaisuus on 
luottamus ja siihen rakentuva 
yhteistyö, kaikkien inkeriläisten 
yhteistyö ja perinnetietoisuus 
juuristaan. Se, että olisi useita 
samaa asiaa samalla toimintata¬ 
valla ajavia "kilpailevia” seuroja, 
ei ehkä tulevaisuudessa olisi jär¬ 
kevää, se ei välttämättä kokoaisi 
uusimpia ja iältään nuorempien 
toimijoiden mahdollisia uusia 
inkeriläisyhteisöitä laajemmin. 
Ei ollut järkevää aikoinaan yl¬ 
läpitää kahta eri urheiluliittoa¬ 
kaan, SVUL:ia ja TUL:ia, jotka 
olivat järjestäytyneet erilaisten 
niiden johtajien edustamien 
senaikaisten poliittisten perus¬ 
teiden mukaan. Ei se edistänyt 
sitä työtä, jota varten ko. järjes¬ 
töt olivat perustettuja: Yksittäis¬ 
ten urheilijoiden tai joukkueiden 
yhteisyyttä, suomalaista urhei- 
lua.Näin en soisi käyvän jatkossa 
inkerinsuomalaistenkaan osalta 
Suomessa, keskenään samoilla 
perusteilla kilpailevaa, samaa 
työtä edustavaa paikallista tms. 
yhdistystä. 

Eri käyttökieli ei poista samaa 
juuripohjaa, joten näen yhteis¬ 
työn etenemisen tältä pohjal¬ 
ta tärkeänä. Ajan mittaan kun 
Suomessa asuvat inkeriläiset 
kuten kaikki muutkin joutuvat 
omaa elämäänsä ja osaamistaan 
esim. työelämässä laajentaak¬ 
seen opettelemaan suomen¬ 
kielen ainakin välttävästi. Toi¬ 
nen asia, mikä on hyväksyttävä 
itsestäänselvyytenä, on oman 
kotikielen käyttö omissa yh- 
teistilaisuuksissa. Tosin tämän 
käytön haittapuolena on se, et¬ 
tä nämä järjestöt eivät saavuta 
yhteistä toimintaa niiden suo¬ 
menkielisten kanssa, jotka taas 







eivät kykene kommunikoimaan 
venäjäkielellä. Politiikkaa ei voi 
hyväksyä lainkaan pohjaamaan 
tätä toiminta-ajatusta, politi¬ 
soituminen vain hajottaa, kuten 
historia muissa yhteyksissä on 
opettanut. Puolueet ovat keino¬ 
tekoisia, syntyperä ja siten ehkä 
myös elämän perusta ei ole.Toi- 
nen vaihtoehtohan on perustaa 
Inkeriläisten Perinneyhdistys, 
mutta en ihan vielä näkisi sen 
täyttävän inkeriläisten yhteis¬ 
toimintaa; syntyyhän uusia, in- 
kerinjuurisia lapsia jatkuvasti ja 
rajojen takana on sama tilanne. 

Kolmas vaihtoehto? 

Entä kumpi malli, paikallisyh¬ 
distys vai Inkeri-liitto? Näen 
nämä kaksi toimijaa puhalta¬ 
van yhteiseen hiileen, kuten 
on tarkoitettukin. Inkeri-liiton 
hallitukseen kuuluu paikal¬ 
lisyhdistysten jäseniä, kolmas 
toimintatapa on ainakin Hel¬ 
singissä, mutta ymmärtääkseni 
myös Tampereella, kokoontu¬ 
minen kirkon yhteydessä.Ei ole 
toista ilman toista, näkisin.Entä 
Pääkaupunkiseutu, Helsingissä, 
Espoossa, Vantaalla ja muut, lä¬ 
hikunnissa asuvat inkeriläiset? 
Kattavatko Liiton järjestämät 
retket, paikallisyhdistysten tai 
Liiton järjestämät vuosikoko¬ 
ukset ja kuukausittaiset lauan- 
tailuennot sen vapaan seurus¬ 
telun tarpeen, mikä syntyy kun 
”velloksct tapaavat vellokset”? 
Eivät kata oman, subjektiivisen 
näkemykseni perusteella. 

Ehkä tarvittaisiin yllämainit¬ 
tuja alueita edustava toimiva 
Uudenmaan kerhokokonaisuus 
yhdessä kotikielenään venäjää 
puhuvien kanssa. Yhteisnimik- 


keenä olisi inkeriläisyys ennen 
ja nyt, painottuen nykyhetkeen. 
Näitä asioita meidän kaikkien 
olisi hyvä pohtia mielessämme 
ja tapaamisissamme. Siis sitä, 
kuinka tästä eteenpäin? 

Neljäs, tulevaan valmistautuva 
vaihtoehto 

Me emme saa unohtaa ilmas¬ 
tonmuutosta ja sen aiheuttamia 
uhkakuvia, kuten tulvivaa Suo¬ 
menlahtea, pakolaisuutta muu¬ 
alta maailmasta Suomeen ja 
Pohjolaan, muuttuvaa luontoa 
ja köyhtyvää taloutta. Emme 
saa unohtaa Siperian tai Tiibe¬ 
tin sulavia metaanisoita ja niistä 
purkautuvia kaasuja ympäristö- 
vaikutuksineen koko maailmas¬ 
sa. Tämä kau- 
huskenaario sen 
osoittaa: Meidän 
on oltava yh¬ 
dessä ja tehtävä 
yhteistyötä yh¬ 
dessä, suoma¬ 
laisten, kaikkien 
inkerinsuoma¬ 
laisten, suomen¬ 
ruotsalaisten, 
yli rajojen, yli 
keinotekoisten 
esteiden, toivo¬ 
akseni kaikkien 
kansojen kanssa. 


inkerinsuomalaiset kaikkialla 
lähialueillamme, maiden ra¬ 
jat menettävät - toivottavasti 

- jossain määrin merkitystään 
olosuhteiden pakosta, sillä hätä 
on globaali. Emme ole kokeneet 
tällaista ennen. 

Ilmastonmuutoksen kohdates¬ 
samme ei tärkeintä enää ole yh¬ 
teinen kieli, vaan yhteinen mieli 
ja tahto, yhteistyö, jonkalaista 
emme ole koskaan kokeneet 
ihmiskunnan historiassa.Tähän 
olisi hyvä valmistautua jo nyt 

- yhteistyötä luomalla, tutustu¬ 
malla, hyväksymällä toisemme 
kotimaasta riippumatta. Aatteet 
häviävät, mutta kansat jäävät. 

Juhani Valo 



Juhani Valo puhuu Hyvinkäällä Inkeri kerhon tilaisuudessa. 



Tässä ilmas¬ 
tonmuutoksen 
aiheuttamassa 
mallissa yhteis¬ 
työ on välttämä¬ 
töntä riippumat¬ 
ta puhekielestä. 

Tämä toiminta¬ 
malli sulkee sa¬ 
maan sisäpiiriin 

Hyvinkään tapahtumassa nautittiin upeasta kulttuuriannista. 











INKERI-SEMINAARI HANGOSSA 2.2.2019 


Paavo Ripatti 

Istun bussissa joka alkaa täyt¬ 
tyä ja saan vierustoverin. Hän 
esittäytyy nimellä Lidia Pukki. 
Keskustelu luonnollisesti hakeu¬ 
tuu henkilöhistoriaamme. Mei¬ 
dät molemmat oli tuotu lapsena 
Hankoon, josta Lidian matka 
jatkui Lahden seudulle. Äitini 
ja minut sijoitettiin Jokioisiin. 
Me jäimme pysyvästi Suomeen, 
mutta Lidian tie vei takaisin 
Neuvostoliittoon kohteena Tve¬ 
rin alue. Sitten hän tuli "paluu¬ 
muuttajana” jälleen Suomeen. 
Nyt Mauno Koiviston luvalla. 
Odotimme mielenkiinnolla se¬ 
minaaria. 

Istumme Hangon kaupungin¬ 
talon upeassa juhlasalissa, joka 
on täyttynyt kuulijoista. Ohjel¬ 
mapaketissa on neljä luentoa. 
FT Reijo Rautajoki aloittaa 
aiheena; "Inkeriläisten kierros 
suomenlahden ympäri 1943- 
1945”. Toim.joht. Raissa Kesk- 
kula Virosta jatkaa kertomalla 
"Inkeriläisen äitinsä tarinan”. 
Kahvitauon jälkeen entinen 
museonjohtaja Marketta Wall; 

"Inkeriläisten vastaanottokeskus 
Hangossa 1943-1944”ja lopuk¬ 
si; "Inkeriläisten paluumuutto 
Suomeen 1990-luvulla”, emerita 
prof. Kaija Heikkinen. Kaikki 
muodostivat yhdessä hienon tii¬ 
viin kokonaisuuden. 

Hanko oli kovia kokenut kau¬ 
punki. Välirauhan jälkeen luo¬ 
vutettu ja väestä tyhjennetty 
venäläisten varuskuntakaupun- 
ki. Sitten suomalaisten takaisin 
valtaama ja 80 prosenttisesti 
tuhoutunut. Tänne sitten suurin 
osa inkeriläisistä tuotiin. Luen¬ 
noitsija mainitsi kolme syytä tä¬ 
hän väestönsiirtoon. Heimotyö 
sekä pelastaminen nälältä ja so¬ 
dan muilta kauhuilta. Kolmante¬ 
na ja tärkeimpänä hän painotti 
työvoimaksi saamista Suomelle. 
Vastaanotto-, majoitus- ja huol- 
topaikoiksi varattiin suurimmat 
rakennukset kuten opistot, työ¬ 
väentalot ja koulut, jotka olivat 
rautatien lähellä. Järjestelyt hoiti 
armeija ja huollosta, muonituk¬ 
sesta sekä lääkinnästä vastasivat 
lotat. 


Aluksi oli kolmen viikon ka- 
ranteenileiri tarkastuksineen ja 
täisaunoineen. Näin estettiin 
tautien puhkeaminen ja leviä¬ 
minen. Mutta kiireen keskellä 
jopa viihtyvyyteenkin pystyttiin 
panostamaan. Tämän jälkeen tu¬ 
livat kuljetukset työ- ja sijoitus¬ 
paikoille. Tämä väestönsiirto oli 
muualla maailmassa tapahtunei¬ 
siin verrattuna pieni, mutta pie¬ 
nelle maalle ja pienelle tuhotul¬ 
le kaupungille se oli melkoinen 
ponnistus. Myöskin jokaiselle 
siihen joutuneelle se oli oma¬ 
kohtainen tragedia. Esityksien 
kuvat kertoivat tästä omaa karua 
kieltään. Äidin tarinassa tämä 
tuli erityisen lähelle. Keskeisenä 
tässä oli matkassa kaikkialla kul¬ 
kenut iso perheraamattu. Ja ko¬ 
meahan se oli, nyt seminaarissa 
näytetyssä kuvassa entisöitynä. 
Luterilainen usko antoi voiman 
ja antoi toivon jaksaa eteenpäin. 

”Väestönsiirto oli 
muualla maailmassa 
tapahtuneisiin 
verrattuna pieni, 
mutta pienelle maalle 
ja pienelle tuhotulle 
kaupungille se oli 
melkoinen ponnistus. ” 

Mutta rauhan tultua väestön 
siirrot jatkuivat. Inkeriläiset 
houkuteltiin palaamaan takai¬ 
sin. Tulomatkalla Hankoon 
bussissa eräs matkalainen kertoi 
tästä oman tarinansa. Valvon- 
takomitean upseeri mairitteli 
kuinka kaikki pääsevät kotiin. 
Jos se on tuhoutunut tehdään 
uusi. Kun juna saapui Viipuriin 









tulikin junaan toinen komento. 
Nyt näyttäytyi teatterinaamion 
januskasvojen kova ja kylmä 
puoli. Teräesineet ja kirjat otet¬ 
tiin pois. Pienen tytön matkaan 
ottamat koulukirjat säästyivät 
kun hän suurine kellohameineen 
istui kirjalaukun päällä. Ulkona 
roihusivat liekeissä laulukirjat, 
raamatut ja muu kirjallisuus. 
Että se siitä sanan vapaudesta. 
Junakin vei aivan muualle kuin 
kotiin. No miksi palattiin? Yh¬ 
tenä syynä olivat jo mainittu 
houkuttelu ja suuret lupaukset. 
Painostus, jopa uhkailu. "Ei¬ 
vät ne suomalaiset teitä täällä 
kauan pidä, jos ette nyt tule hy¬ 
vällä niin myöhemmin käykin 
huonosti”. Osalla oli omaisia 
Neuvostoliitossa, joillakin huo¬ 
noja kokemuksia sijoituspaikas¬ 
ta. Tuli myös joukkopsykoosi, 
mennään kun muutkin menevät. 
Valtiovallan asennekin oli nuiva. 
Ja taustalla hääräili vielä "punai¬ 
nen valpo”ja sisäministeri Yrjö 
Leino.Heimopataljoonassa tais¬ 
telleille luvattiin kansalaisuus, 
mutta toisin kävi. Heidätkin piti 
palauttaa, mutta palautusjunasta 
"unohtuivat” ovet auki ja "luon¬ 
nollisen poistuman” seuraukse¬ 
na suuri osa katosi. Suomeen jäi 
8000 inkeriläistä, joista puolet 
vielä pakeni Ruotsiin. 

Eteemme heijastettiin taululle 
myös ote Paasikiven päiväkir¬ 
jasta, jossa hän toivoo "että lo¬ 
putkin inkeriläiset poistuisivat 
jonnekin”Tuntui kolealta. Kun 
rauha tuli sota ei loppunut, vain 
ampuminen lakkasi. Sota kan¬ 
sojen välillä jatkuu taloudelli¬ 
sella, poliittisella ja ideologisella 
tasolla. Puhutaanpa nyt kyber- 
sodastakin. Olinpa näköjään 
minäkin joskus ollut este Suo¬ 


men poliittiselle liikkumavaralle. 
Mutta samalla palautui mieleen 
myös ensimmäinen sijoituspaik¬ 
kamme Jokioisilla, jossa äitini 
oli karjanhoitajana. Talossa oli 
työmiehinä myöskin kaksi ve¬ 
näläistä sotavankia. Aina kun 
ruoka-aika tuli, talonväen myötä 
kaikki istuimme saman pöydän 
ympärille. 

”Olinpa näköjään 
minäkin joskus ollut 
este Suomen poliittiselle 
liikkumavaralle. ” 

Joitakin poikkeuksia lukuun ot¬ 
tamatta olen saanut elää elämä¬ 
ni tämän henkisessä Suomessa. 
Mutta vaellus ei vieläkään päät¬ 
tynyt. Ilmapiiri Neuvostoliitossa 
väljeni. Tässä kohtaa presidentti 
Mauno Koivisto antoi kutsun 
ns. paluumuutolle. Kutsuun 
vastasikin yli kolmekymmentä 
tuhatta henkeä. He ovat sijoit¬ 
tuneet ympäri maata, paljon 
kuitenkin pääkaupunkiseudulle. 
Tässä lyhyt tiivistelmä semi¬ 
naarista. Koin sen hyvin hen¬ 
kilökohtaisena, olinhan itsekin 
pienenä osana tämän historian 
näyttämöllä. 

Istumme jälleen bussissa. Nyt 
kotimatkalla. No Lidia, mitä jäi 
mieleen? "Voi, tuli paljon tietoa. 
Tämä kaikki on pääosin tiedos¬ 
sa, mutta tuli paljon lisätietoa. 
Kunnioitus Suomea kohtaan 
lisääntyi. Ei paljon puhuta siitä 
kuinka paljon meidän edestäm¬ 
me tehtiin kaikenlaista työtä 
jokaisen muuton yhteydessä. 
Ilmaistakin työtä sydämellä ja 
rakkaudella. "Taidatkos sen pa¬ 
remmin sanoa. Ja niinhän tuo 


edellä mainittu Iso Kirjakin sa¬ 
noi niistä kolmesta jotka pysy¬ 
vät, että suurin niistä on rakkaus. 
Tähän on hyvä lopettaa. 

Tapahtuman järjestivät Hanko maail¬ 
mankartalle ry, Hangon museon ystävät 
ry ja Hangon kulttuuritoimi. Tapahtu¬ 
ma oli maksuton ja kaikille avoin. Semi¬ 
naarin materiaali tallennettiin Hangon 
museon arkistoon. 



Marketta Wall kertoi inkeriläisten 
vastaanotosta. 



Raissa Keskkula Virosta kertoi äitinsä 
tarinan. 



Wladimir Kokko Pietarista puhui 
tapahtumassa. 






ANTTI HYPPÖSEN MUISTOLLE 


Vuosi 2019 tavoitti meidät 
suru-uutisella. Myrsky-yönä 2. 
tammikuuta Antti Hyppönen 
nukkui pois tästä ajasta. 

Antti oli syntynyt 3.helmikuuta 
1925 Valkeasaaren Myllykyläs¬ 
sä. Pieni, mutta merkittävä yk¬ 
sityiskohta oli, että Antin synty¬ 
essä kuulemma ulkona oli ollut 
melkoinen lumimyräkkä. Antin 
tulo- ja lähtöhetket ajoittuivat 
myrskyihin. Myrskyjen mies eli 
pitkän elämän täynnä myrskyi¬ 
siä käänteitä. 

Antin lapsuus ajoittui vallanku¬ 
mouksen jälkeiseen Neuvosto- 
Venäjään. Valkeasaari oli rajapi¬ 
täjä ja rajajoki virtasi muutama 
sata metriä Hyppösten talosta. 
Antti oli lapsena ujo. Myöhem¬ 
min elämä muokkasi hänestä 
kuitenkin rohkean mielipiteissä 
ja toiminnassa. 

Antin vanhemmat olivat tulleet 
uskoon Inkerin vapaakirkollisen 
herätyksen aikana. Perheessä oli 
viisi lasta, joista yksi kuoli nuo¬ 
rena. 

1930-luvun Stalinin vainoaal- 
lot tavoittivat myös Hyppöset. 
Erityisen kohtalokas oli vuosi 
1937. Marraskuussa vangittiin 
isä Johannes ja hänen kaksi poi¬ 
kaansa edellisestä avioliitosta. 
Isä oli leskeksi jäätyä avioitu¬ 
nut uudelleen ja tämän perheen 
neljäntenä lapsena syntyi Antti. 
Isän menetys oli kova paikka 
12-vuotiaalle Antille. Kun otin 
silloin tällöin aiheen puheeksi, 
isäni vähätteli sen traumaattis¬ 
ta vaikutusta kertomalla, että 

"kaikkien isäthän oli viety”. Niin 
varmasti olikin, mutta se ei vä¬ 
hentänyt isän ikävää, joka nä¬ 
kyi Antin elämässä. Arkistojen 
avauduttua 1960-luvulla selvisi, 
että isä Johannes oli teloitettu 
8.tammikuuta 1938. 

Hyppöset olivat niitä Inkerin¬ 
suomalaisia, jotka evakuoitiin 
Suomeen 1941 syksyllä. Jatko¬ 
sodan alettua suomalaiset val¬ 
loittivat Valkeasaaren. Naiset 
ja lapset vietiin sodan jaloista 
Suomeen. Miehikkälän pako¬ 
laisleirin jälkeen Antti pääsi 
työmieheksi Mynämäelle. Perhe, 
jossa Antti teki maataloustöitä, 
kohteli Anttia hyvin ja muistot 
niiltä vuosilta olivat Antin mie¬ 
lessä valoisia. 

Vuoden 1942 joulu oli Antin 
elämässä käänteentekevä. Silloin 
hän vieraili Tampereella ja meni 
paikalliseen helluntaiseurakun¬ 
taan. Siellä koettu uskoontulo 
antoi Antin elämälle uuden si¬ 
sällön. Antti liittyi Turun Bap- 
tistiseurakuntaan ja oli sen jäsen 
siihen saakka, kunnes pakkoluo¬ 
vutukset alkoivat. 

Vuoden 1944 joulu on Antin 
mielessä yhtenä synkimmistä 
hänen elämässänsä. Vähän en¬ 
nen joulua alkoivat pakkopalau- 
tukset, johon myös Antti, hänen 
kaksi sisartansa ja äiti joutuivat. 
Matka vei perheen ohi kotikon¬ 
nun aina Kalininskin seudul¬ 
le. Paikallinen kolhoosi tarjosi 
töitä ja niihin oli tartuttava. 
Antti teki mielellään metsätöi¬ 
tä, sillä olihan hän Suomessa 
kasvanut aikuiseksi mieheksi. 



Vuoden 1949-1952 Antti viet¬ 
ti vankeudessa. Siihen aikaan 
voimassa ollut passimääräyksen 
rikkominen toi vankeuden, jossa 
Antti oppi näkemään Neuvos¬ 
tojärjestelmän mädänneisyyden. 

Monien vaiheiden jälkeen Ant¬ 
ti päätyi Petroskoihin 1960-lu- 
vulla. Siellä hän avioitui Lyydia 
Porkkasen kanssa ja heille syntyi 
neljä lasta. Elämä Petroskoissa ei 
onnistunut suuren asuntopulan 
takia. Toiminnan miehenä Ant¬ 
ti löysi töitä ja asunnon Viron 
Tamsalusta. Siellä hän kasvatti 
lapsensa ja teki puusepän töitä 
paikallisessa sovhoosissa. Perhe 
oli aktiivisesti mukana paikalli¬ 
sessa baptistiseurakunnassa. 

Antin toimeliaisuus ja luja tah¬ 
to tulivat erityisesti esille, kun 
hän aloitti vuonna 1987 proses¬ 
sin, jonka seurauksena vuoden 
kuluttua kahdeksan henkinen 
perhe pääsi muuttamaan Neu¬ 
vostoliitosta Suomeen. Joulun 
alla 1988 Georg Ots otti kyytiin 
onnellisia matkustajia. 44 vuotta 
Antti oli haaveillut tästä hetkes¬ 
tä - nyt se toteutui! 









Suomessa koti löytyi Tampe¬ 
reelta. Jo eläkeikäisenä Antti 
teki mielellään töitä paikallisen 
Baptistiseurakunnan talonmies- 
vahtimestarina. Antti oli lop¬ 
puun asti seurakuntaihminen. 
Hän eli seurakunnan sykkeessä 
jakaen sen huolet ja ilot. 

Antti oli meille lapsille rakas isä, 
joka omista traumoista ja koet¬ 
telemuksista huolimatta halusi 
antaa meille paremman tulevai¬ 
suuden. 


'Pauli "Ptf-fe-fiöuett 
Kirjoittaja on Antin poika 


ElzaVatiska 

s. 06.09.1922 Skuoritsa 
k. 14.02.2019 Lahti 

Kiittäen ja kaivaten 

sukulaiset ja ystävät 

Herra on minun paimeneni 
ei minulta mitään puutu. 

Viheriäisille niityille hän vie 
minut lepäämään; 
virvoittavien vetten tykö 
hän minut johdattaa. (Ps. 23) 

Elzan siunaus Lahdessa la 2.3. kello 11.30 Mustankallion 
kappelissa. Muistotilaisuus Onnelanpolun palvelutalon 
kerhohuoneessa. Muistotilaisuuteen ilm. 050 444 9480 


VVMPURIN LINNAN RITARIEN MATKA 

Matkakertomus, 3.-6.9.2018 Teksti ja kuvat: Alina-Sinikka Salonen 

Liki 60 innostunutta matkalais¬ 
ta lähti syyskuussa kohti Inkeriä 
kauimmaisena kohteena Nov¬ 
gorod. Alkumatkan oppaana 
toimi Martti Luukko ja Viipu¬ 
rista eteenpäin Olga Kulikova. 

Ohitimme matkalla mm. Säk¬ 
kijärven, jossa on suomalaisten 
rakentama uusi ortodoksinen 
kirkko ja Virolahden, joka on 
ollut tärkeä kivipaikka Pietaria 
rakennettaessa. Talvipalatsin 
monoliitti on haettu sieltä. En¬ 
nen Viipuria on 1798 perustet¬ 
tu Sorvalin hautausmaan. Nyt jo 
edesmennyt Reino Hukka kertoi 
aikaisemmilla matkoilla, kuinka 
hän oli onnistunut selvittämään 
siellä olleen setänsä hautapaikan 
sijainnin Mikkelistä löytyneiden 
hautakarttojen avulla. Alue oli 
tuhottu ja useimmat hautakivet 
viety pois, mutta Reino oli rai¬ 
vauttanut setänsä haudan koh¬ 
dan ja pystyttänyt siihen uuden 



hautakiven. Sinne poikkesimme 
aina, kun Hukka oli matkalla 
mukana.Viipurista suuntasimme 
Kronstadtiin, joka on sotilaiden 


kunniakaupunki. Vuoden 2010 
väestönlaskennassa sen asukas¬ 
luku oli 43 005. 

Nikolai II halusi tehdä 
Pyhän Nikolauksen 
Laivastokatedraalista 
laivaston henkisen 
keskuksen. Kirkko 
valmistui 1918 ja sen 
seiniä kiertävät mustat 
laatat, joille on kullatuilla 
kirjaimilla kirjoitettu 
kaatuneiden ja meren 
viemien merimiesten 
nimet vuodesta 1695 
alkaen. 

Hatsinan palatsi 
Ilta oli jo pitkällä kun menimme 
katsomaan Hatsinan palatsia ja 
sen kaunista puistoa. Saimme 
kuulla vuonna 1781 valmistu¬ 
neen palatsin historian johon 
liittyivät niin Katariina Suuri, 
kreivi Orlov kuin keisari Niko¬ 
lai II:kin. Palatsia on restauroitu 
vuodesta 1970 lähtien. Nykyään 
se on yksi Venäjän maailmanpe¬ 
rintökohteista. 


Velikij Novgorod 

Seuraavan päivän ohjelma oli 
varsin tiukka. Se alkoi kolmen 
tunnin kiertoajelulla Hatsinassa. 
Sitten ajoimme 2.5-tunnin mat¬ 
kan Novgorodiin. Novgorod on 
Pietari-Moskova -päätien tun¬ 
tumassa. Sieltä on matkaa Pieta¬ 
riin on 180 km, Moskovaan 560. 
Novgorodin vanhan kaupungin 

laidalla niin sanotulla "Jarosla- 
vin pihalla ja torilla” eli vanhan 
ja uuden kaupungin erottavan 
vallin sisällä sijaitsee 7 kirkkoa 
(Pyhän Nikolauksen kirkko on 
yksi näistä) ja useita ihmeellisiä 
rakennuksia. Näköpiirissä oli 
myös toinen valli, paremminkin 
muuri eli Venäjän vanhin 900- 
1100 -luvuilla syntynyt Kreml. 
Novgorodissa siitä käytetään 
nimeä Detinets. Alue kuuluu 


Unescon maailmanperintöluet¬ 
teloon. 

Novgorod on suomeksi uusi 
kaupunki. Vuonna 2009 tämä 
"uusi” kaupunki täytti 1150 
vuotta. Laskin, että kaupunki 
on syntynyt v. 859. Vertailun 
vuoksi mietin, että Suomen van¬ 
hin kaupunki Turku on yli 700 


vuotta vanha ja se on syntynyt 
1200-1300 luvuilla. Ikäero on 
melko suuri. 

Novgorod kuului Kiovan suur- 
ruhtinaskuntaan. Jaroslav Viisas 
on valittu vuosina 1015 ja 1019 
sen suurruhtinaaksi. Hänen val¬ 
takautensa aikana kristinuskon 
asema Venäjällä lujittui, mikä 
näkyi niin, että perustettiin en¬ 
simmäiset luostarit, rakennettiin 
lukuisat temppelit, käännettiin 
kreikan kielestä kirkolliset kir¬ 
jat venäjäksi, samalla kirjakie¬ 
len käyttö laajeni. Kaupungissa 
on nykyään Jaroslav Viisaalle 
nimetty yliopisto. Velikij Nov¬ 
gorodia on sanottu Venäjän lu¬ 
ku- ja kirjoitustaidon alkuläh¬ 
teeksi. Muinaisajoilta lähtien se 
on ollut kronikkojen ja kirjojen 
kirjoittamisen keskus. Siellä ei 
kirjoitettu ainoastaan virallisia 
asiakirjoja, vaan jopa talonpojat 
kirjoittivat kirjeitä. Arkeologit 
ovat löytäneet noin 1000 tuo- 
hikirjettä, joista suurin osa on 
Novgorodin valtiollisen museon 
kokoelmassa. 

Kaupunki on kirkkojen kau¬ 
punki, erityisesti tämä vanha 
osa. Ostin mukaani suomenkie¬ 
lisen kirjasen, jossa on kooste 
kaupungin historiasta. Siinä 
olevasta vanhan kaupungin kar¬ 
tasta löysin 32 kirkkoa, kaksi 
luostaria sekä yhdet luostarin 
rauniot. Vallin ulkopuolellakin 
on kirkkoja näköetäisyydellä. 
Ryhmämme oli aika myöhään 
liikkeellä, mutta kun kuljimme 
kauppatorin läpi, emme näh¬ 
neet montaakaan kauppiasta 
kojussaan. Ehkä tähän vaikutti 
myös vesisade. Kremlin kupeessa 
Olhavan joen varrella on uima¬ 
ranta. Uimareitakaan ei näkynyt, 



Palatsin nurkalla ilta-auringossa. 

















olihan jo syyskuu. 


Toisen maailmansodan aikana 
1941-1944 Novgorod oli sak¬ 
salaisten miehittämä ja pahoin 
tuhoutunut. Sodan jälkeen kau¬ 
punki rakennettiin uudelleen. 
Neuvostoaikana Novgorodista 
muodostui huomattava teol¬ 
lisuuskeskus. Kaupungin suu¬ 
rimmat yritykset ovat kemian 
tehdas, pakkaus valmistaja, pu¬ 
rukumitehdas ja metallitehdas. 
Suuri taloudellinen merkitys on 
myös matkailulla. Vuonna 2007 
kaupungin majoituslaitoksissa 
yöpyi 163 400 asiakasta, kaksi 
kertaa enemmän kuin vuonna 
2000 . 


Velikij Novgorod on koko Ve¬ 
näjän alkulähde samoin valtio- 
järjestelmän, ortodoksisuuden, 
luku- ja kirjoitustaidon, sekä 


demokratian. Se on museokau¬ 
punki ja hansaliiton kaupunki, 
ja keskiaikaisen kaupankäynnin 
keskus. Se on kansanrunoelmi- 
en synnyinmaa.Jo tämän lyhy¬ 
en käynnin perusteella uskon 
ymmärtäväni, mitä Toivo Flink 
kirjoitti minulle ennen matkaa: 
"Levollista ja kiinnostavaa mat¬ 
kaa Novgorodiin. Venäjäksi sen 
koko nimi on Velikij Novgorod, 
suuri Novgorod. Suomen suuri- 
adjektiivi ei vastaa venäjän sanaa 

velikij-vanha keskusta on 

näkemisen arvoinen, ja histori¬ 
ansa syventymisen arvoinen si¬ 
täkin enemmän. "En ihmettele, 
että Velikij Novgorod on ollut 
kaupungin virallinen nimi vuo¬ 
desta 1999 alkaen. 


Terijoen kautta Viipuriin 
Matka Terijoelle oli rauhallista 
maisemien katselemista. Sen 


aikana Pietari Jääskeläinen ker¬ 
toi isästään, kuuluisasta pastori 
Juhani Jääskeläisestä. Ajoimme 
halki Inkerinmaan. Terijoen 
kirkon piha-alueella on tilaisuus 
jaloitella ja ihailla suomalaisten 
varoilla ja työvoimalla kunnos¬ 
tettua kirkkoa ja sen aina yh¬ 
tä kaunista ja hyvin hoidettua 
puistoa. Pihalla on terijokelais- 
ten sotilaiden muistomerkki. 


Viipurissa matkalaiset ter¬ 
vehtivät muun muassa Ville 


Vallgrenin veistämää Torkkeli 
Knuutinpoika -patsasta, ihaili¬ 
vat Pyöreää tornia ja illallistivat 
Torkkelinpuistossa sijaitsevassa 
Espilä-ravintolassa. Espilä on 
kunnostettu vanhojen kuvien 
pohjalta. 


Matti Lepistö näyttää nauttivan myös 
Terijoen kirjon piha-alueesta. 


Muistomerkin laatassa lukee: "Tälle paikalle on haudattu ja siunattu 75 
sodissa 1939-1944 kaatunutta suomalaista terijokelaista sotilasta." 


il 










Kotia päin 

Aamupäivän jokainen sai viet¬ 
tää haluamallaan tavalla. Kier¬ 
sin osin Valma Karlsson, osin 
yksinäni kaupunkia. Lounas¬ 
timme Pyöreässä tornissa, jos¬ 
sa sikäläinen laulaja viihdytti 
meitä venäläisellä musiikilla. 
Ruokailun jälkeen teimme vielä 
kaupunkikierroksen, jonka ai¬ 


kana opas esitteli bussista käsin 
tärkeitä rakennuksia ja niiden 
mahdollisia kytköksiä Suomeen. 
Olen ajanut lukuisia kertoja Vii¬ 
purin kautta Inkeriin ja Karja¬ 
laan. Tämä oli ensimmäinen 
laaja kierros, joka lisäsi tietoani 
nykyisestä Viipurista. Näin, että 
se on verrattavissa suomalaisiin 
samankokoisiin kaupunkeihin 


uusine asuinalueineen. 

Meillä oli matka, jonka anti ei 
ole rahalla arvioitavissa. Illan¬ 
suussa Helsingin Kiasma-py- 
säkille pysähtyneestä bussista 
lähti tyytyväisiä, mutta väsyneitä 
matkalaisia eri puolille Suomea. 


LEHDEN MAKSAMINEN 

Hyvät Inkeriläisten Viestin lukijat. Lähetimme joulukuisen lehden välissä tilisiirrot koskien niin 
lehden vuosimaksua kuin liiton jäsenmaksuakin. Suuri joukko viimevuotisia tilaajia ei ole vielä 
lehtimaksua suorittanut. Tarkistathan onko maksusi ajan tasalla. Jos haluat perua tilauksen ole 
pikimmiten yhteydessä toimitukseen. P. 050 599 6773 tai inkerinviesti@suomi24.fi 

Lehden tilaajakunta pienenee vuosi vuodelta, joten jokainen maksu on elintärkeä lehden jat¬ 
kuvuuden takia. 

Ystävällisin terveisin 
Lehden toimitus 


OLGAN TARINA 1/2 

Positiivisella asenteella vastoinkäymisiä päin 

Kuvaja teksti: Riikka Mahlamäki-Kaistinen 

Kävin haastattelemassa Jyväskylässä asuvaa inkeriläistä Olga Kalliota (os. Muosolainen). Kun hän ker¬ 
toi tarinaansa, minusta tuntui siltä kuin olisin istunut elokuvissa. Niin elävästi hän piirsi eteeni kuvat 
saksalaisen sotilaan mustista kengistä, päättömistä kanoista, samovaarin ääreen kokoontuneista naisista 
ja isoäitiin takertuneista alastomista lapsista. Kirjoittajana voin vain yrittää tavoittaa samaa tunnelmaa 
kuin ihastuttava kertoja, joka naurahtaa olevansa "vasta 93-vuotias”. 


Olga Kallio (os. Muosolainen) Syn¬ 
tyi 20.7.1925 Pietarhovin Luisinon 
kylään eli nykyiselle Pietarhovin 
kadun alueelle. 


Äiti: Anna Abrahamintytär 
Hämäläinen 

[5 sisarusta: Henrikki (pappi), Juho 
(seppä), Olga, Valpuri, Maria, Katri 
ja Anna.] 


Isä: Nikolai Aleksanterinpoika 
Muosolainen 

[1 sisar ja 5-6 veljeä] 

Jyväskylässä asuva 93-vuotias Olga Kallio (os. IZIuosolainen) tuli Suomeen vuonna 1943. 


"Synnyin heinäkuussa 25 Lui- 
sinon kylän taloon numero 25. 
Osoite on jäänyt hyvin muistiin. 
Kylässä oli toistasataa taloa ja 
asukkaina etupäässä suomalai¬ 
sia. Siis meikäläisittäin suoma¬ 
laisia, Suomessahan sanotaan, 
että inkeriläisiä”, Olga Kallio 


sanoo.Olgan isä Nikolai soti I 
MS:ssa puna-armeijan riveissä 
saksalaisia vastaan. Hän jäi 1914 
sotavangiksi ja vietti Saksas¬ 
sa neljä vuotta. Vapauduttuaan 
hän palasi Venäjälle ja tapasi 
Ropsun alueelta, Hietamäen 
seurakunnasta kotoisin olleen 


Annan. Anna oli Pietarhovissa 
kätilöopintojensa takia. Lempi 
leimahti, mutta liitto jäi lyhy¬ 
eksi. Olga syntyi 1925 ja van¬ 
hemmat erosivat jo 1927. ”En 
tiedä tarkkaan miten siinä kävi, 
mutta äiti sanoi joskus vossikka¬ 
na toimineesta isästä, että ’Se oli 

viisas hevonen kun toi isännän 
aina kotiin’”, Olga naurahtaa. 
Erossa äidille määrättiin tämän 
myötäjäishirsistä rakennettu talo 
ja isälle hevonen ja kiesi. 

Nikolai ja Anna olivat molem¬ 
mat suomalaisia ja puhuivat 
suomea keskenään. Tyttärelle 
suomenkieli ei kuitenkaan siir¬ 
tynyt kuin yksittäisinä sanoina. 
Sujuva suomi tarttui Olgaan 
vasta tämän tultua monen 
mutkan kautta Suomeen kesä- 
heinäkuussa 1943."Äidinkin 
suomi oli niin vanhaa suomea, 
että kantaväestö ei täällä oikein 
ymmärtänyt häntä.” 

Olga sanoo inkeriläisten olleen 
tarkkoja juuristaan.”Se meni 
samalla tapaa kuin mustalaisilla. 
Jos joku heistä meni entisaikaan 
valkolaisen kanssa naimisiin, 
hänet suljettiin pois suvusta. 
Samoin oli inkeriläisten kanssa. 
Yhteisö oli tiivis ja puoliso tuli 
löytää omista porukoista. Mites 
se sanontakin menikään?, Olga 
miettii. Sitten hän muistaa: 'Ve¬ 
näläistä piä veljenäs ja veistä piä 
hihassasi 

Luisino oli Pietarin eli silloisen 
Leningradin esikaupunkialuet¬ 
ta johon oli tsaarin vallan aikaan 
rakennettu varuskunta ja tsaarin 
kesäpalatsi. Kun Saksa hyökkäsi 
1941 Pietariin, Olga oli seit¬ 
semännellä luokalla ja suoritti 
juuri pääsytenttejä jatko-opin¬ 
toihin. Olgalla oli kaksi ystävää, 
joiden kanssa oli päätetty läh¬ 
teä opiskelemaan lääketieteen 
alaa. Tarkoitus oli valmistua 
merivälskäreiksi.”Me ihailimme 
merivälskärien pukuja. Niillä oli 
hameelliset hienot merimiesasut 
ja me ajateltiin, että tuollaiset 

mekin halutaan”, Olga nauraa. 
Toinen tytöistä oli Nina Teider 
ja toinen Helmi Kiiski. He te¬ 
kivät Pietarissa sairaala-alueen 
pommisuojissa pääsykokeet ja 
jännittivät tuloksia."Pietaria 
pommitettiin silloin jo kovasti. 
Se oli traagista aikaa enkä oikein 
ymmärrä miten me pystyttiin 
keskittymään.” 

Kun pääsykokeiden tulokset 
julkistettiin, Pommitukset oli¬ 
vat käyneet jo niin hurjiksi, et¬ 
tä äidit eivät halunneet päästää 
tyttäriään kaupunkiin. Tietoa 
sisäänpääsystä ei kuitenkaan 
muulla keinoin saanut, joten 
Olga rohkaisi mielensä. Hän 
löysi Fantankankadun ilmoi¬ 
tustaululta kaikkien tyttöjen 
nimet ja riemuitsi pommien 
räiskyessä ympärillä. Kotimatka 
olikin sitten hankalampi, sillä 
sähköjunan raiteet pommitettiin 
poikki."Otin raitsikan Strelnaan 
ja kävelin sieltä 10 kilometriä 
kotiin. Äiti oli kauhuissaan”, 
Olga kertoo. Vaikka hänet ystä¬ 
vineen hyväksyttiin kouluun, he 
eivät sinne koskaan päässeet. ”Se 
elämä meni siitä ihan hulluksi, 
ihmiset vetivät sukulaisruumiita 
kelkalla, joivat likaisesta Nevas¬ 
ta vettä ja söivät koiria jos nii¬ 
täkään oli enää”, Olga sanoo ja 
pyörittää päättään.Hän kertoo 
nähneensä dokumentteja Le¬ 
ningradin piirityksestä ja miet¬ 
tineensä, että oli onni, että hän 
ehti alueelta pois. 

Maan sisään 

Äidin vanhapiika-sisarukset, 
tyttären kaima Olga ja Valpuri 
poikkesivat siskonsa luona mat¬ 
kalla evakkoon. Äiti kehotti hei¬ 
tä kuitenkin jäämään taloon."Jos 
jäätte tänne, kaivetaan tuohon 


talon taakse maasirpalesuo- 
ja”, äiti lupasi.”Ja niin me neljä 
naista tartuimme työhän”, Olga 
sanoo.Yksi kylänmiehistä kävi 
neuvomassa, että sirpalesuoja 
kannatti kaivaa suorakaiteen si¬ 
jaan z-malliseksi jotta suoja oli¬ 
si mahdollisimman hyvä. "Sitten 
saksalaiset tulivat lähemmäs ja 
pommit tippuivat ihan lähelle. 
En tiedä mikä meitä siinä varje¬ 
li. Äiti sisaruksineen olivat hyvin 
uskovaisia ja siellä kuopassa kä¬ 
vi kyllä sellainen rukousvimma. 
He vuoroin lauloivat, itkivät 
ja rukoilivat suomeksi."Välillä 
katosta rapisi multaa ja maa 
tärisi. Vaikka Olgaa hirvitti, 
hän kurkki välillä maakuopan 
hirsien ja katon välisestä raosta 
ulos."Kerran näin, että tankki 
oli tulossa just meidän päälle. 
Tankin toisella puolella oli järvi 
ja toisella syvä oja. Yhtäkkiä se 
pysähtyi ikään kuin miettimään, 
että kumpaan suuntaan menisi. 
Se oli niin jännittävää ja pelotta¬ 
vaa, että pyörryin. Kun tokenin 
näin tankin kääntyvän ojan yli ja 
huokasin. Muuten se olisi tullut 
suoraan päälle.” 

”Näin mustanlikaisen 
käden kouraisevan 
leipää hänen käsistään 
ja taas minulta sammui 
filmi”. 

Maakuoppaan pääsi niin ma¬ 
talaa sisäänkäyntiä pitkin, et¬ 
tä liikkuminen onnistui vain 
konttaamalla. Sisäänkäynnin 
edessä oli pieni luukku. Räiske 
ja pauhu oli pelottava."Yhtäkkiä 
laskeutunut kuollut hiljaisuus 
tuntui kuitenkin paljon kama¬ 
lammalta.” Kuoppaan kuului 



vain yläpuolella kulkevien as¬ 
kelia ja kuopassa mukana ollut 
valkoinen japaninpystykorva 
heristi korviaan. Yhtäkkiä luuk¬ 
ku potkaistiin sisään ja kuului 
vihaista ja epäselvää, huonoa 
venäjää. ”Ketä siellä on. Tulkaa 
ulos”, joku käski napakasti."Äiti 
meni luukulle polvillaan ja ru¬ 
koili suomeksi. Minä kurkistin 
sivusta ja näin kahdet saksalaiset 
bootsit oviaukossa ja pyörryin 
taas”, Olga sanoo.Hän toteaa, 
että venäläisiin sotilaisiin he 
olivat jo tottuneet, mutta sak¬ 
salaiset näyttivät ihan toiselta 
ja uudella tapaa pelottavilta. 
Buutsien jälkeen luukusta so¬ 
haistiin aseella ja komennettiin. 
Äiti sanoi suomeksi, että «voi 
hyvä jumala, joko te nyt tulitte». 
Sotilas tiukkasi onko kuopassa 
miehiä ja sotilaita, mutta äiti 
vastasi, että naisia vain. Sitten 
hän tarjosi miehelle kuivattua 
ruisleipää. ”Näin mustanlikai- 
sen käden kouraisevan leipää 
hänen käsistään ja taas minulta 
sammui filmi. Aina kun jotain 
kamalaa tai ylen inhottavaa ta¬ 
pahtui minä pyörryin hetkeksi”, 
Olga sanoo ja naurahtaa vähän. 
Vaikka tilanne oli pelottava, 
naurattaa se vähän näin jälkeen- 
päin.Äiti ojensi seuraavaksi so- 
keripussia ja taas lahjukset otet¬ 
tiin vastaan. ”Äiti osasi lähestyä 
miestä vatsan kautta”.Sitten so¬ 
tilas komensi naisia pysymään 
kuopassa. "Säilytte siellä parem¬ 
min”, hän sanoi. 16-vuotias Olga 
painautui äitinsä ja tätinsä kans¬ 
sa kuopan reunaa vasten ja jäi 
kuuntelemaan sodan ääniä. Vä¬ 
lillä käsiaseet paukkuivat lähellä 
ja ulkoa kuului askelta ja ääntä. 
Venäläisiä ei yllä enää liikkunut, 
pelkkiä saksalaisia."Tai eihän 
ne saksalaisia kaikki olleet vaan 


mukaan oli värvätty puolalaisia 
ja kaikkia joita matkan varrelle 
oli osunut.” 

Kun sodan äänet harvenivat 
kuului enää kaakatusta. "Saksa¬ 
laiset tai ketkä lie olivat tappa¬ 
neet meidän kanat ja kun päät¬ 
tömät kanat olivat lentäneet ylt 
ympäriinsä, seinät olivat punai¬ 
sena verestä. Pölkyllä oli vielä 
verinen kirves”.Olga-tädin leh¬ 
mä oli sentään säästetty, mutta 
se oli huonossa kunnossa. ”Me 
ei oltu päästy 2-3 päivään lyp¬ 
sämään sitä ja se ei pysynyt enää 
jaloillaan kun nousimme kuo¬ 
pasta. Se hengittikin niin vai¬ 
keasti, että ajattelimme ensin, 
että siihen on ehkä sattunut joku 
ammus. Kun lehmää sitten ryh¬ 
dyttiin lypsämään, maidon tulo 
ei meinannut loppua ollenkaan. 
Sitä tulija tuli.Ja kun se saatiin 
lypsettyä tyhjiin se tokeni siitä 
ihan kokonaan.” 


varrella naisilta elukan. Lappu 
kirjoitettiin ja naiset pakkasivat 
matkaan eväitä niin paljon kuin 
jaksoivat kantaa. Viereisen kol¬ 
hoosin pihassa oli hevonen ja 
rattaat, mutta hevonen oli niin 
säikky, että sitä ei saatu talttu¬ 
maan. Naiset kinasivat sentään 
rattaita. Se helpotti tavaran kul¬ 
jetusta kohti äidin Mari-siskon 
kotia. 

Ensimmäisenä kohdalle osui pa¬ 
rin kilometrin päässä sijaitseva 
Olgina eli Ristkylä. Kylässä oli 
valtava määrä saksalaisia soti¬ 
laita purkamassa koppiautoa. 
Miehet seisoivat jonossa ja tava¬ 
ra siirtyi eteenpäin sylistä syliin. 
Yksi miehistä lähti kulkemaan 
naisia kohti. ”Me emme ymmär¬ 
täneet mitä hän puhui, mutta 
miehellä oli vuokaleipä kaina¬ 
lossa ja ymmärsimme eleistä, 
että hän halusi ehkä antaa sen 
meille. Kun emme tehneet mi- 


Leipää ja heil-huu- 
toja 

Kolme saksalaista up¬ 
seeria ja tulkkina toi¬ 
minut paikkakunnan 
seppä Möller tulivat 


jonkun ajan päästä 


sanomaan naisille, et¬ 
tä heidän pitää lähteä 
kotoaan. Joukot ovat 
pysähtyneet hetkek¬ 


si, mutta turvallista 


alueella ei ollut.Kun 
tulkki huomasi, että 

seereille, että lehmäl¬ 

le täytyy kirjoittaa 
kulkulupa. Muutoin 

vaarana oli, että so¬ 
tilaan vievät matkan 



Niin on pyöreäposkinen tyttö" Olga Kallio nauraa ja 
näyttää nuoruuden kuvaansa. 



tään, hän käveli kärryn luo ja 
nosti leivän sen päälle, löi kan¬ 
nat yhteen ja teki Heil-terveh- 
dyksen kädellään, Olga kertoo. 
Vähän matkan päästä vastaan 
tuli kaksi saksalaista asemiestä, 
jotka tarttuivat tädin taluttaman 
lehmän naruun."Havahduin, 
että nythän se kulkulupa täytyy 
kaivaa esiin ja juoksin miesten 
luo lappu kädessä. Sotilaat luki¬ 
vat lapun ja kyllä niiden ilmeet 
olivat aikamoiset. En unohda si¬ 
tä koskaan”, Olga nauraa."Sitten 
hekin kolauttivat kantapäitään 
yhtaikaa yhteen ja tekijät sen 
Heil-tervehdyksen. Niin me 
päästiin eteenpäin, mutta mat¬ 
kaa oli kuitenkin vielä paljon”. 

Kuopasta keittiöön 
Mari-tädin talo oli saksalais¬ 
ten valtaama. Talon emäntää 
ei näkynyt missään ja naiset 
marssivat saksalaisupseerien luo 
tiedustelemaan tämän ja talon 
toisessa puolikkaassa asuvan 
Sohvin olinpaikkaa. Kävi ilmi, 
että naiset olivat lapsien kans¬ 
sa talon taakse kaivetussa sa- 
desään raiskaamassa savisessa 
kuopassa. Marin puoliso Aapo 
Haltsonen ja Sohvin mies eivät 
olleet paikalla.Olgan äiti sanoi, 
ettei lapsia voi moiseen muta- 
kuoppaan laittaa ja meni tyttä- 
rensä kanssa upseerien luo. Äiti 
ehdotti, että naiset siirtyisivät 
kuopasta keittiöön ja varasto¬ 
huoneeseen, jotka näyttivät 
olevan käyttämättöminä. Tämä 
kävi ja naiset pääsivät sisätiloi¬ 
hin. Saksalaiset ottivat naiset 
ystävällisesti vastaan ja heitä 
kutsuttiin jopa juhliin. Äiti oli 
kuitenkin sitä mieltä, että moi¬ 
nen ei sopinut ja naiset pysytte¬ 
livät omissa oloissaan."Muistan 
yhden illan kun istuttiin siinä 

keittiössä. Siinä oli neljä sisarta 
Olga, Valpuri, Maria ja Anna ja 
minä. Samovaari siinä tupsutteli 
henkeään ja oli niin kodikasta ja 
leppoisaa. Oli syksyä ja ulkona 
oli sellainen sininen hetki. Jäi 
jotenkin idyllinen hetki siitä 
mieleen. »Rakkaaseen muistoon 
vaikuttanee sekin, että se jäi 
yhdeksi viimeisistä yhteisistä 
hetkistä Inkerinmaalla. Viikon 
päästä sodan äänet tuntuivat 
vähän vaimenneen ja äiti halusi 
lähteä katsomaan josko koti oli¬ 
si vielä pystyssä."Me lähdimme 
äidin kanssa kotiin. Sanoimme 
heit, mutta emme arvanneet, 
ettemme sen koommin enää 
näkisi”, Olga sanoo. 

"Samovaari siinä 
tupsutteli henkeään ja 
oli niin kodikasta ja 
leppoisaa. ” 

Hirsitöitä ja pyykkäystä 
Talo oli pystyssä, mutta ei ihan 
entisellään. Ammus oli repäis¬ 
syt seinästä hirren. "Tiedätkö 
me hankittiin se hirsi kolhoosin 
kasvihuoneilta, nostettiin jollain 
keinoin ylös ja lukittiin paikoil¬ 
leen ja tilkittiin katon rajaan”, 
Olga muistelee.Saksalaisia kävi 
vähän väliä ihmettelemässä so¬ 
dan keskellä asuvia naisia. Kun 
yksi sotamiehistä keksi kysyä 
äidiltä voisiko tämä pestä kor¬ 
vausta vastaan hänen pyykkinsä, 
äiti tarttui toimeen. "Sillä taval¬ 
la saatiin leipää tai kuka mitäkin 
toi säilykkeitä meille. Muutoin 
olisi varmaan kuoltu nälkään.” 

Tuli talvi ja kevät alkoi näkyä 
horisontissa. Kun rintama siir¬ 
tyi 1942 lähemmäs Pietaria, 


sotilaiden vierailu ja pyykkivuo- 
ret vähenivät. Sitten kylään tuli 
taas Miiller-tukki ja saksalaiset 
upseerit. Nyt oli taas lähdettä¬ 
vä tai vaarana oli jäädä pahasti 
sodan jalkoihin. Upseerit sa¬ 
noivat, että aamulla hevoskyyti 
hakee naiset tavaroineen. Mää¬ 
ränpäästä ei ollut puhetta. "Äiti 
oli koko yön haudannut astioita, 
levysoittimen ja ompelukoneen 
kanalan maapohjaan kaivamiin¬ 
sa kuoppiin. Ajatus oli, että on 
sitten jotain kun palataan. Kun 
tuli aamu minä nukuin unise¬ 
na sängyssä. Kaikki epävarma 
tuleva vei voimat, enkä mei¬ 
nannut jaksa nousta. Varmaan 
pelottikin kovasti."Silloin yksi 
saksalaisista sotilaista syöksyi 
makuhuoneeseen ja iski tyy¬ 
nyyn aseellaan niin, että höyhe¬ 
net tuprahtivat huoneen täydeltä 
ilmaan."Sellaisen lähdön sain 
silloin”.Perheen koira jäi yhdelle 
pyykillä käyneelle saksalaiselle, 
joka lupasi pitää siitä huolen. 
Hän käski naisten kirjoittaa hä¬ 
nelle myöhemmin osoitteensa, 
jotta hän voi palauttaa koiran 
näille. Koira jäi omille teilleen ja 
naisten matkaan tuli vielä monta 
vastoinkäymistä. 

Kolkko kunniakuja 

"Astuimme jo kerran kuljetusju- 
nassa Pietarhovista kohti tunte¬ 
matonta, mutta pääsimme vain 
Strelnaan asti. Tuli pommitus, 
jossa veturi kaatui kyljelleen ja 
ensimmäiset vaunut silpoutui¬ 
vat sivuilleen mikä minnekin. 
Me olimme junan loppupäässä 
ja vaunumme pysyi pystyssä ja 
ihmiset ehjinä.” 

Olgan taju sammui moises¬ 
ta jyskeestä ja ehkä aliravitse¬ 
muksestakin. Äiti raahasi hänet 


vaunuista ulos."Heräsin siitä 
penkalta, nojaamasta puun run¬ 
koon. Äiti huomasi, että olim¬ 
me lähellä isän uuden perheen 
asuintaloa ja menimme sinne 
hetkeksi turvaan. 

Kohta naisia kuiten¬ 
kin vietiin kuitenkin taas 
eteenpäin. "Muistan sen yhden 
suoran tien kylästä eteenpäin. 
Tie reunoilla kasvoi isoja puita. 
Jokaisessa puussa roikkui hirtet¬ 
tyjä. Sellainen kunniakuja meil¬ 
le oli tehty. Siellä oli venäläisiä 
vanhoja miehiä ja ihan nuoria 
poikasia. Oli naisiakin. Nuo¬ 
ria ja vanhoja. Mutta armeijan 
miehiä ei olut lainkaan. Kai ne 
olivat jotain vastustajia. Jotkut 
olivat jo pudonneet puusta kun 
kaularanka oli katkennut. Haju 
oli kauhea. Se oli ihan kuin sel¬ 
lainen kauhunkelmo olisi siinä 
ollut kaiken yllä. Ei uskaltanut 
katsoa sivuille vaan tuijottaa 
vain tietä”, Olga kertoo. 

"Se oli ihan kuin 
sellainen kauhunkelmo 
olisi siinä ollut kaiken 
yllä. Ei uskaltanut 
katsoa sivuille vaan 
tuijottaa vain tietä. ” 

Seuraavaksi suuntana oli Viro 
ja entisen Puolan alue. Tämä¬ 
kin matka tyssäsi alkuunsa kun 
pommitukset katkaisivat raiteet. 

"Meitä ei päästetty härkävau¬ 
nuista ulos. Pari päivää me siellä 
odotettiin kun kiskoja korjattiin. 
Sitten matka jatkui."Aina välillä 
juna pysähtyi ja ihmiset kuskat¬ 
tiin saunaan. Ensimmäisen ker¬ 


ran tämä tapahtui Riiassa, lähel¬ 
lä Latvian keskitysleiriä. Puhut¬ 
tiin täisaunoista, vaikka kiuasta 
ei ollut ja vettäkin isolle ihmis¬ 
määrälle vain muutaman pienen 
letkut verran. Olga kysyi sotilail¬ 
ta eikö katosta roikkuvasta kou- 
rumaisesta kraanoista saisi las¬ 
kettua vettä."He naurahtivat il¬ 
keästi, että eivät ne ole suihkuja”. 
Saunataukojen jälkeen vaunussa 
oli väljempää. 

Henkilökunta tarkasteli betoni¬ 
sessa saunahuoneessa alastomia 
ihmisiä. Lajitteli elinkelpoisiin 
ja heikkoihin. Moni oli jo niin 
nälkiintynyt ja sairaalloinen, että 
hyvä kun pysyi jaloillaan. "Muis¬ 
tan kun siellä oli yksi meille 
tuttu mummo, jolla oli mukana 
neljä tyttären lastaan. Tytär ja 
tämän mies olivat jääneet Pieta¬ 
riin työmatkalle, eivätkä päässeet 
sieltä pois. Mummo oli joutunut 
lähtemään lasten kanssa pakoon. 
Näen vieläkin ihan kuin sieluni 
silmin kuinka se mummo ohja¬ 
taan toiseen huoneeseen. Siellä 


oli sellainen rautainen ovi ja 
mummolla kaksi nuorinta lasta 
sylissään. Lapset olivat huono¬ 
kuntoisia ja kaksi vanhinta yritti 
ottaa mummosta kiinni, mutta 
kun ei ollut vaatteita joihin tart¬ 
tua, he pysyttelevät vain ihossa 
kiinni. Näin kuinka he hoiperte- 
livat siitä ovesta toiselle puolelle. 
He katosivat sille tielleen. "Olga 
osui tähän samaiseen kaasukam¬ 
mioon uudestaan vuosikymme¬ 
niä myöhemmin. Hänellä oli sil¬ 
loin mukana turistiryhmä jonka 
tulkkina hän toimi, eikä hän en¬ 
nalta tiennyt minne oli menossa. 
Tuttu paikka ja vanhat muistot 
salpasivat hengen. "Minuun 
sattui niin pahasti kun tunnis¬ 
tin paikan, että ihan puhekyky 
oli mennä. Sanoin, etten voi nyt 
tulkata. Muistin, että se oli juuri 
se paikka, jonne se tuttu mum¬ 
mo niiden lastenlasten kanssa 
joutui,” Olga sanoo ja puristaa 
nyrkkiä rintaansa vasten. Muis¬ 
to mummosta lapsineen tuntuu 
yhä yhtä pahalta kuin vuonna 
1942. 



Igan äiti, Anna Abrahamintytär Hämäläinen on kuvassa toinen vasemmalta. 
Vieressä istuu Juho-veli. Muut kolme ovat heidän ystäviään. 






Perillä keskitysleirissä 
Matkan varrella kuskattavia 
saunotettiin kahteen kertaan. 
Puolan alueella sijaitsevassa 
Breslaun kaupungissa he yö¬ 
pyivät kirkossa. Kyyditettävät 


eivät missään vaiheessa tien¬ 
neet oliko matkaa vielä pitkälti 
jäljellä ja minne heitä lopulta 
oltiin viemässä. ''Onneksi sain 
olla koko ajan yhdessä äitini 
kanssa. Hän rukoili paljon ja 


turvasi Jumalaan”, Olga kertoo. 
Sitten vaunu pysähtyi viimeisen 
kerran. Oltiin perillä Dachaun 
keskitysleirissä."Sinne vaan iso¬ 
jen, korkeiden piikkilankojen 
taakse meidät käskettiin - Kaik¬ 
ki, jotka olivat matkasta hengis¬ 
sä selvinneet. Moni ei selvinnyt. 
Meidät määrättiin parakkei¬ 
hin asumaan ja idästä tulleille 
laitettiin paitaan kangaslappu 
jossa luki Ost. Juutalaisilla oli 
Daavidin tähti ja puolalaisilla 
P. Ranskalaisten tunnus oli F. 
OST-merkin taakse meni aika 
moni. Kaikki idästä tulleet”. 

Olgan tarina jatkuu Inkeriläisten 
viestin seuraavassa numerossa 



Kun Olga Kallio muistaa sota-ajan tapahtumat veitsen terävästi ja kertoo niistä 
tunteella, joka vie kuulijan mukanaan. Vaikka tarinat ovat usein synkkiä ja raastavia, 
ei Olgasta syntyy ennen kaikkea mielikuva elämäniloisena ja hymyilevänä naisena. 

INKERINSUOMALAISET 
GPU:N ORJINA 

"Rakas siskoni. Saimme sinun kir¬ 
jeesi äsken. Siitä saimme tietää, 
että olet vielä elossa. On kulunut 
16 vuotta kun viimeksi tapasim- 
me, emme tiedä saammeko vielä 
nähdä toisemme. Täällä me Sipe¬ 
riassa touhuilemme hiljalleen”. 

Yllä oleva on tarkka lainaus kir¬ 
jeestä, jonka lähetti veli H Sipe¬ 
riasta vuonna 1938 siskolleen. 
Bolsevikkien tullessa valtaan 

vuonna 1937 oli Inkerissä suo¬ 
malaisia yhteensä noin 160 000 
henkeä. Näistä tunnusti luteri¬ 
laista uskontoa noin 140 000 ja 
kreikkalaiskatolista noin 20 000 
henkeä. 

Bolsevikkivaltakauden aikana 
on noin 23 000 Inkerinsuoma¬ 
laista teloitettu tai nääntynyt 
Neuvostoliiton lukemattomiin 
vankiloihin, karkotettuja on 
noin 60 000, joista ainakin 15 
000 on sortunut epäinhimilli¬ 
seen kohteluun kurjien asunto- 


olojen, tautien ja nälän vuoksi 
ennenaikaiseen hautaan. 

Juutalaisten johtama GPU oi¬ 
valsi pian, että karkotettujen 
välittämisestä voisi koitua erin¬ 
omainen tulolähde eli liikeyritys. 
GPU:n päällikkö Jagoda perusti 
työvoimatoimiston, jonka teh¬ 
tävänä oli välittää GPU:n kar¬ 
kottamia ihmisiä heistä eniten 
maksaville työnantajille. Kaikki 
toimiston tuottama voitto koi¬ 
tui GPU:n hyväksi ja huomioon 
ottaen, että karkotettujen luku¬ 
määrä kohosi useaan miljoonaan 
henkeen. Voimme vain laskea 
tämän voiton olleen suunnat¬ 
toman. Tämä liiketoimi oli val¬ 
tion hyväksymää orjakauppaa. 
Kuinka vähän GPU laski arvoa 







karkotettujen hengelle todistaa 
se, että Äänisjärvestä Vienan¬ 
mereen johtavaa kanavaa ra¬ 
kennettaessa kuoli noin 100 000 
pakkotyöläistä kylmään, tautei¬ 
hin ja nälkään. 

Kirjoittaja haastatteli vuosia sit¬ 
ten Virossa inkeriläisiä. Heillä 
oli yhteisiä tilaisuuksia, joissa 
tunnelma oli lämminhenkinen. 
Koettelemukset olivat yhdistä¬ 
vä tekijä. Järvenpään Jampassa 
asui muutama inkeriläinen, joita 
yritin lähestyä tapaamisen mer¬ 
keissä. En tiennyt silloin enkä 
nyt varmuudella mistä kiikasti. 
Joka tapauksessa kohtelias kiel¬ 
täytyminen oli aina edessä.Tulin 
lopulta siihen käsitykseen, että 
Suomen kohtelun muuttuessa 
kylmäksi näihin tänne pyrkivi¬ 
en kohdalta, epäluulo ja kauhe¬ 
at muistot sulkivat ovet. Jos näin 
oli, silloisen Suomen johdon 
historia tekoineen ei ansaitse 
noilta osin kuin häpeän tun¬ 
teen. Onko raakuus sivistyksen? 
lisääntyessä kadonnut. Jokainen 
meistä voi vastata siihen. 

Järvenpää 17.09.2018 
Yrjö Rantanen 

INKERINSUOMALAISIA 

TULKKEJA 

Neuvostovenäjän aikana Suo¬ 
mesta vieraili tiuhaan valtuus¬ 
kuntia erityisesti Leningradissa 
ja Moskovassa. Toimin vuonna 
1986 Suomalaisen tieteellistek¬ 
nisen toimikunnan vetäjänä tu¬ 
tustumisvierailulla Leningradin 
Työläisten yliopistoon ja Mos¬ 
kovan Polytekniseen yliopis¬ 
toon. Saimme vierailun ajaksi 
oppaaksi ja tulkiksi mainion 
sympaattisen inkerinsuomalai¬ 


sen nuoren naisen, Liljan, jon¬ 
ka sukunimeä en valitettavasti 
muista. 

Oppaamme tulkitsi erinomai¬ 
sella sujuvalla suomenkielellä 
isäntäprofessoriemme esitelmiä. 
Saimme muun muassa tietää, 
että länsimaisena keksintönä 
pidetty etäopetus on tosiasiassa 
keksitty Venäjällä 1500-luvulla 
Pietarin kaivoskoulussa. Yksi 
astronauttikin oli kuulemma 
suorittanut tutkintonsa Mos¬ 
kovan yliopiston kirjekurssilla. 
Oppaamme hymyili tätä tulka- 
tessaan vienosti ja kertoi meille 
myöhemmin kaskusta, jonka 
mukaan kirjekurssin suorittanut 
kosmonautti osasi kyllä päästä 
ilmaan, mutta ei ollut ehtinyt 
suorittaa kurssin osaa, jossa ker¬ 
rottiin, miten pääsee alas. 

Turun Yliopistossa opiskellessa¬ 
ni kuulin tarinan kunnallisneu¬ 
vos Arvo Toivosen johtamasta, 
laatuaan ensimmäisestä turku- 
laisvaltuuskunnan vierailusta 
Leningradissa. Vieraanvarai¬ 
suus oli tietenkin suurenmoista. 
Loisteliailla läksiäisillallisilla 
Leningradin kaupunginjoh¬ 
taja piti keskinäistä ystävyyt¬ 
tä korostavan ylistyspuheen ja 
ojensi kaupungin lahjana mi- 
niatyyrimaalauksella koristetun 
upean Palech-rasian. Kaupun¬ 
ginjohtaja kohdisti jokaiselle 
vierailijalle muutaman sanan. 
Kaupunginhallituksen jäsenelle, 
kokoomuksen edustajalle Olavi 
Santalahdelle puhuessaan, kau¬ 
punginjohtaja totesi, että venä¬ 
läinen isäntäväki on kyllä tietoi¬ 
nen, että gaspadin Santalahti on 
burzui, porvari. Niinpä hänen 
pitää erityisesti kertoa totuus 
näkemästään ja kokemastaan. 


Santalahti lupasi tehdä niin. 
Hän jatkoi, että toki olen por¬ 
vari, mutta se ymmärretään Suo¬ 
messa hieman eri tavoin kuin 
täällä. Valtuuskuntamme jäse¬ 
nistä Eino Lehtinen ja Heikki 
Heino ovat kyllä kommunisteja, 
mutta yksityisyrittäjiä. Lehti¬ 
nen on kauppias, Heimo teh¬ 
tailija, minä olen palkannaut¬ 
tija. Lehtinen ja Heino asuvat 
omissa asunnoissaan, minä 
porvari vuokralla. Ja itse voitte 
arvioida, kummalla meistä on 
porvarin vatsa - Lehtisellä vai 
minulla?Kun huumorintajuinen 
inkerinsuomalainen tulkki Mat¬ 
ti Tatti oli tulkinnut elävästi ja 
elein Santalahden puheen isän¬ 
nille, taputuksista ja naurusta ei 
tahtonut tulla loppua. 

Kari Lampikoski 


LUKIJAPOSTIA TOIMI¬ 
TUKSEEN: 

Inkeriläisten Viestin toimitus 
ottaa mielellään vastaan lukijoi¬ 
den tarinoita, runoja, reseptejä, 
sananlaskuja ja mielipidekir¬ 
joituksia jotka liittyvät tavalla 
tai toisella Inkeriin ja inkeri- 
läisyyteen.Lähetä kertomuk¬ 
sesi toimitukseen joko postitse 
osoitteeseen: Inkeriläisten viesti, 
Renkkelintie 28,40950 Muura¬ 
me tai sähköpostitse inkerin- 
viesti@suomi24.fi 

Jos lähetät postitse valokuvia, 
palautamme ne niin toivottaessa. 

TALLINNAN LAULUJUHLAT 2019 





20.-21. heinäkuuta 2019 pi¬ 
detään Viron Harjumaalla vi- 
roninkeriläisten XXIX laulu¬ 
ja tanhujuhlat, jotka järjestää 
inkerinsuomalaisten Tallinnan 
Seura yhdessä Viron Inkeri- 
Liiton sekä Vironsuomalaisten 
Kulttuuri-itsehallinonnon (ES¬ 
KO) kanssa. 


20. heinäkuuta 
klo 12.00 pidetään Pöllkiilan 
muistolehdossa inkeriläisten 
pelastusoperaation 75-vuotis- 
päivän kunniaksi muistomessu. 
Seuraa hartaushetki Paldiskin 
ortodoksihautausmaalla. Palve¬ 
levat Tallinnan Pyhän Pietarin 
suomalaisen seurakunnan 
pastorit Hannele ja Markku 
Päiviö. 

Klo 14.00 alkaa Paldiskissa 
inkerinsuomalaisten evakuoin¬ 
nille omistettu kansainvälinen 
seminaari, jossa esitelmöivät 
historioitsijat Reijo Rautajoki ja 
Toivo Flink Suomesta sekä sak- 
salaismiehitystä Virossa tutkinut 
historioitsija Meelis Maripuu 
(Eesti Mälu Instituut). 


21. heinäkuuta 

klo 11 alkaa jumalanpalvelus 
Kosen kirkossa (pastorit Kers¬ 
tin Kask, Hannele ja Markku 
Päiviö), josta siirrytään juhla- 
kulkueessa laulukentälle. Juhla 
alkaa klo 13.00. 

Tämän vuoden juhlia pidetään 
myös Viron Inkerinsuomalais¬ 
ten Liiton 30-vuotispäivän kun¬ 
niaksi. 

Terveisin, 

Annaliisa Abramova 
Viron Inkerinsuomalaisten 
Liitton sihteeri 


Kokouskutsu 


Suomen Inkeri-liitto ry:n sääntömääräinen kevätkokous pidetään 
lauantaina, maaliskuun 30. päivänä 2019 klo 14.00 
Karj alatalolla 
Inkeri kodissa 
Käpylänkuja 1 
00610 HELSINKI 

Käsitellään säännöissä kevätkokoukselle määrätyt asiat. 

Äänivaltuutettuja ovat v. 2019 jäsenmaksunsa maksaneiden jäsenjärjestöjen 
valtuuttamat henkilöt sekä ne hallituksen hyväksymät henkilöjäsenet, 
jotka ovat maksaneet v. 2019 jäsenmaksunsa. 

Hallitus 

INKERI KODIN 
JOULU 


Teksti ja kuvat: 

Anne Tuohimäki 

Lauantaina, joulukuun 1. päi¬ 
vänä viettiin perinteistä joulu¬ 
juhlaa. Juhlapaikkaa koristivat 
joulukuusi ja kynttilät. Inkeri 
kotiin oli kokoontunut alun kol¬ 
mattakymmentä juhlijaa, mutta 
harmillisesti nuorta polvea edus¬ 
ti vain muutama henkilö. 

Helsingin seudun Inkeri-seuran 
puheenjohtaja Toivo Tupin ava- 
si juhlan lukemalla F.E. Sillan¬ 
pään Taatan joulutarinan.Yh¬ 
teislaulun ja Kustaa Vilkunan 
kirjoittaman Vuotuinen ajan¬ 
tieto -teoksen jouluaiheisten 
tietoiskujen vuorotellessa, aika 
vierähti mukavasti. Emännät 
olivat panneet pöydän koreaksi 
ja juhlan kohokohtana saapui 
tietenkin odotettu joulupukki. 
Lahjoja ei toki saanut ilman 
jonkinlaista ohjelmanumeron 
esittämistä. Sai laulaa, lausua 
runon, kertoa pienen tarinan tai 
tositarinan tai esittää jopa tai¬ 
katempun. Jokaiselle riitti pu¬ 
kin kontista jokin pieni paketti. 
Harvinaisempaa toki on, että 
pukkikin sai lahjan, lämpimät 
villalapas et. Kotiin lähdettiin 
hyvän joulun toivotuksin. 



Anitta esittää laulun. 

TAPAHTUMAKALENTERI 

SUOMEN INKERI-LIITON OHJELMA 
KEVÄÄLLE 2019 

Inkeri-iltapäivien varsinainen ohjelma Inkeri kodissa, 
Käpylänkuja 1 alkaa totuttuun tapaan klo 14.00. Kahvia 
tarjolla klo 13.30 alkaen. 

La 27.4. Toimittaja ja sosiaali- ja kulttuuriantropologi Lea 
Pakkanen esittelee työryhmä "Santeri Pakkanen - Lea Pakka¬ 
nen - Meeri Koutaniemi"suunnitelman toteuttaa inkerinsuoma¬ 
laisten vaiheista kertova multimediainstallaatioprojekti. 
Projektin tavoitteena on lisätä tietoisuutta inkerinsuomalaisten 
historiasta ja paluumuuton syistä ja seurauksista sekä pohtia 
inkerinsuomalaisten suhdetta Suomen historiaan ja suomalai¬ 
suuteen. 

La 25.5. Tapahtui Inkerissä. Ruotsin television (SVT2) suo¬ 
menkielisen toimituksen valmistama ohjelma, jossa haastatellaan 
Ruotsissa asuvia inkeriläisiä. Ohjelma kestää tunnin. Toimittaja 
Anneli Kuhlfält on inkerinsuomalainen jälkeläinen. Osa haastatte¬ 
luista on ruotsiksi, mutta ne on tekstitetty suomeksi. Inkeriläisten 
sivistyssäätiö on osallistunut filmin tekemiseen. 

Filmi on katsottavissa myös toukokuun loppuun asti oheisesta 
linkistä: 

https://www.svtplay.se/video/20525560/det-hande-i- 

ingermanland 

Hyvinkään Inkeri-kerho 

Kokoontumiset seurakunnan aulakahviossa (Hämeenkatu 16) 
kello 14. 

Kevään 2019 kokoontumiset: 3.3., 7.4. ja 5.5. 

Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 13 Lut¬ 
her kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. 


~ Ilmoittajille 1 

Tapahtumakalenteriin toivotut 
ilmoitukset tulee toimittaa toimi¬ 
tussihteerille lehden kakkossivulle 
ilmoitettuun aineiston vastaanot¬ 
topäivään mennessä. 


Kerhoilloista ja kokouksista tiedusteluihin vastaa 
Inkeri Ojala 040 071 6727 inkeri.ojala@gmail.com 
Lahden seudun Inkeri-seura ry tilinumero: 

FI621298 3000 0247 22 

Turun seudun Inkeri-seura 

Vuoden 2019 tapahtumat Varissuon kirkolla, tilaisuudet alkavat 
klo 14.00: 

Su 10.3. Kevätkokous ja naisten päivän juhla 
Ma 22.4. Pääsiäisjuhla 
Su 12.5. Äitienpäivä 
Su 29.9.Syyskokous 

La 2.11. Pyhäinpäivän kunniakäynti Turun hautausmaalla inkeri¬ 
läisten muistomerkillä klo 12 ja kahvitarjoilu Varissuon kirkossa 
klo 14 

To 26.12. Tapaninpäivän Joulujuhla 

Muu toiminta: 

Terveysneuvonta ja vastaanotot 

Käsityö-ja askartelukerho 

Beseda-kerho Eero Pellisen johdolla 

Päivystys-ja kirjastotoiminta 

Lauluryhmä Orvokki, uusia jäseniä toivotaan 

Nuorten ja lasten toimintaa (kerhot, kulttuuri-ja luontoretket 

ym.) 

Viikoittaiset ohjelmat löytyvät seinäilmoituksesta, facebookista 
ja puh. 045 668 7628. 

Yhteystiedot: 
puhelin 045 668 7628 
sähköposti tsis.turku@gmail.com 
FacebookTurun seudun Inkeri-seura ry 
Käyntiosoite Kousankuja 5 A, 20610 Turku Varissuo 


Helsingin seudun Inkeri-seura 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 1, 
Helsinki) 

Tiedustelut Toivo Tupin p. 040 578 3894 

KESÄJUHLAT 2019 

Suomen Inkeri-liiton kesäjuhlat järjestää Turun Seudun Inkeri-seura 

6.7.2019 Piikkiössä 

Villa Balticassa, Luodontie 501,21500 Piikkiö 
Alustava aikataulu 
Klo 11.00 kokoontuminen 
Klo 12.00 juhla alkaa 
Klo 14.00 ruokailu 

Juhlat jatkuvat ja päättyvät noin klo 18. 

Piikkiöön linja-autokuljetus Varissuon kirkolta. 
Tarkempi ohjelma seuraavassa lehdessä. 

TERVETULOA! 

Juhlia koskevat tiedustelut: 

Lyydia Bazaleva p. 045 668 7628, tsis.turku(®gmail.com 




Tulen sanat 

Akka kaukinen ajjaa 
Hyyssä helma, jäässä paula, 
Hunnusikko huutehessa, 
Hallass hammeen helmat, 
Jäinen kattila kääjess, 
Jäinen kauha kattilassa. 

Larin Paraske 

Lempäälä - Sakkola (Metsäpirtti) 


Posti Green 







Suomen Inkeri-liitto ry 


• • 

INKERILÄISTEN viesti 

2-3/2019 



TÄSSÄ NUMEROSSA 2-3/2019 



KANSIKUVA 

Kansikuva: Kimalaiset raidallisissa 
kesähousuissaan tuovat kesän 
tullessaan. Kuva RMK. 


Numero 4/2019 ilmestyy 
viikolla 39. Aineisto 
toimitukseen 2.9. mennessä. 
Numero 5-6/2019 ilmestyy 
viikolla 51. Aineisto 
toimitukseen 27.11. mennessä. 


Pääkirjoitus.3 

Korun tarina.4 

Kutsu Inkeriläisten kesäjuhliin.5 

Inkeriläisten paluumuuton valmistelu.6 

Höyrylaivalla Tallinnaan.7 

Alueesta ennen Pietaria.8 

Venjoen kirkon ehtoolliskalkki.10 

Olgan tarina osa 2.12 

Kevätkokouksen päätöksiä.17 

Tapahtumakalenteri.17 

Inkeriläiset-valokuvanäyttely.20 


INKERILÄISTEN VIESTI 


JULKAISIJA 

Suomen Inkeri-liitto ry. 
www.inkeriliitto.fi 
suomeninkeriliitto@gmail.com 
Puheenjohtaja: 

Juhani Valo 

p. 0400365867 Ieewi03@jippii.fi 

TOIMISTO 

Lehden tilaukset ja osoitteenmuutokset, 
jäsenmaksut ja tuotetilaukset. 

Osoite: Inkerikoti, Karjalatalo 

Käpylänkuja 1,00610 Helsinki 

tai p. 045 261 2342 arkisin klo 9.00-15.00 

APUA SUKUTUTKIMUKSEEN 

suomeninkeriliitto.sukututkim@gmail.com 

ISSN 1236-9586 

PANKKI 

Kaikki Suomen Inkeri-liitto ry:lle tulevat 
maksut: FI51 800012003063 64. 

ILMOITUKSET^ 

1/1 sivu 250€ 


Vi sivu 135 € 

% sivu 85€ 

Kuolinilmoitukset 17€ 

Kiitos- yms. ilmoitukset 10€ 

LEHDEN VUOSITILAUS 2019 

35€EU-maat 
40€ muualle 

TILAAMINEN 

Maksu liiton tilille ja laskun viesti kohtaan 
tilaajan nimi ja osoite. Nämä tiedot tulee 
lähettää myös puhelimitse tai postitse 
Suomen Inkeri-liitto ry:n toimistoon. 

LEHDEN TOIMITUS 

Päätoimittaja: Juhani Valo 
Toimitussihteeri: 

Riikka Mahlamäki-Kaistinen 

TOIMITUKSEN OSOITE 

Renkkelintie 28,40950 Muurame 
p. 0505996773 
inkerinviesti@suomi24.fi 


INKERILÄISTEN SIVISTYSSÄÄTIÖ 

Hallituksen pj. Antti Nokkinen 
Haarniskakuja 4 A, 02610 Espoo 
antti@tanttioy.com 
+358504860044 

PÄÄASIAMIES RUOTSISSA 

(hoitaa lehden tilaukset) 

Viktor Aitman 

Linbanev 6, SE-43835 Landvetter 
p. +46 (0)31916602 
v_aitman@spray.se 
Ruotsin Inkeri-liiton postisiirtotili 
173888-9 

PAINOPAIKKA 

Picaset Oy, Helsinki 


Lehti ilmestyy neljä kertaa vuodessa. Aineisto palautetaan vain erikseen pyydettäessä. 















Inkeriläisten Viesti N:o I 
20.1.1959 Päätoimittaja 
AAPPO METIÄINEN 
LAIMINLYÖTYJÄ 

"Olemme jo aikaisemminkin eri 
yhteyksissä todenneet, että enti¬ 
sen Inkerin suomalainen väestö 
on emä-huomen kansan yleisessä 
tietoisuudessa ollut laiminlyöty. Jo 
ennen itsenäisyyttämme tiedettiin, 
mitä on Viro ja virolaiset, tun¬ 
nettiin Viena ja Aunus, vieläpä 
Vepsäkin, mutta ei Inkeriä. Vasta 
kaksikymmenluvun vaihteessa. 
Inkerin pakolaisten saavuttua 
Suomeen, alkoi tilanne tässä suh¬ 
teessa jossain määrin korjaantua. 

””Mutta sittenkin he ovat suo¬ 
malaisia. Heitä ei ole ankara 
tsaarien Venäjä saanut muuksi 
muuttumaan, eikä vallankumo¬ 
uksen jälkeinen uusi ideologia¬ 
kaan toisiksi tulemaan. He ovat 
säilyttäneet ikivanhat tapansa, 
kansalliset perinteensä, esi-isiensä 
uskon, suomalaisen kielensä ja 
mielensä. Tältä pohjalta meidän 
on arvostettava entisen Inkerin 
suomalaisen asujamiston kansal¬ 
lisia saavutuksia. ” 

PÄÄKIRJOITUS 

Nämä kaksi kappaletta olen 
lainannut ensimmäisestä Inke¬ 
riläisten Viestistä numerosta 1, 
vuodelta 1959, päätoimittajana 
toimineelta Aappo Metiäiseltä. 
Hänen pääkirjoitukseensa on 
helppo yhtyä samanmielisin 
ajatuksin. Inkerinsuomalaisia 
laiminlyötiin tietoisesti tule¬ 
masta kansamme tietoisuuteen, 
heistä ei puhuttu Suomessa. Ei 
saanut tai voinut "reaalipoliitti¬ 
sista syistä” puhua. Onneksi ajat 


ovat toiset, vaikenemisen pakko 
ei vaientanut ikuisesti kansaam¬ 
me. Me arvostamme inkerin¬ 
suomalaisia! 

Päätoimittaja Metiäinen jäi 
historiaan Viestin ensimmäi¬ 
senä päätoimittajana. Minä en 
haluaisi jäädä historiaan kunni¬ 
akkaan lehden viimeisenä pää¬ 
toimittajana toimituksen valoja 
viimeisenä kulkijana sammutte- 
lemaan, mutta pahalta näyttää. 
Jos tämä, tai joku tätä seuraavis- 
ta pääkirjoituksista jää 60-vuoti- 
aan, kunnianarvoisan lehden vii¬ 
meiseksi, lehden vuosikymme¬ 
nien ajan tallentamat elämät ja 
teot säilyvät kuitenkin ikuisesti 
jälkinä inkeriläisten elämän ja 
historian lehdille tallennettuina 
asioina, iloina ja suruina, ihmis¬ 
ten ainutlaatuisen elämän ainut¬ 
laatuisina muisteloina. 

Siitä pitää huolen jo yksinomaan 
inkerinsuomalaisten kerätty 
ja taltioitu historia, muistot ja 
tallenteet. Tunnistamattomat¬ 
kin kuvat tunnistamattomista 
tapahtumista ovat osa inkerin¬ 
suomalaisten historiaa, elämän¬ 
taivalta. 

En vielä julista Inkeriläisten 
Viestin lopettamista, mutta ei 
lehden tilanne hyvältäkään näy¬ 
tä. On selvää, kuten oli selvää 
sotaveteraaniemmekin kohdal¬ 
la, että kerran niin elinvoimaiset 
lehdet ja muu kirjallisuus hii¬ 
puvat viimeistään sillä hetkel¬ 
lä, kun viimeinenkin veteraani 
nukkuu pois. Sama tilanne on 
lehteämme lukevien inkerin¬ 
suomalaisten kohdalla: Kun 
viimeinenkin liittomme jäsen ja 
lehden tilaaja nukkuu ikiuneen, 
on lehden ja muun inkeriläistoi- 
minnan tehtävänä toimia perin¬ 
teen vaalijana, muistoperinteen 
tallentavana yhdistyksenä vähin¬ 



tään jälkipolven mielissä, jos ei 
virallisena yhdistyksenä. 
Uskallan todeta, että inkerin¬ 
suomalaisten perinne ja tieto 
eivät tuhoudu, vaikka meistä jo¬ 
kaisesta aika ajallaan jättääkin; 
tiedämmehän vieläkin ja saam¬ 
me uuttakin tietoa muustakin 
muinaisesta historiastamme, 
alkusuomalaisten esivanhem- 
piemme elämästä ja asumisesta, 
tavoista ja tottumuksista. 

Tämä lehti, tärkeä yhdysside, 
on kuitenkin toiminut vasta 60 
vuotta ja mikäpä on se aika, jos 
vertaamme inkeriläisten histori¬ 
an pituutta ankaralta keskiajalta 
tähän päivään saakka. Monet 
asiat ovat muuttuneet keski¬ 
ajalta, mutta alkuperäinen In¬ 
kerinmaa, inkerinsuomalaisten 
elinalue on edelleen olemassa 
ja pysyy olemassa riippumatta 
valtioiden tai kansojen rajoista. 
Otetaan vaikkapa saamelaiset 
esimerkiksi: He elävät, muut¬ 
tavat ja kuolevat, mutta elämän 
kummut ja kukkulat, maastot, 
rakennukset ja tiet jäävät ole¬ 
maan. Sama juttu kertautuu 
luonnollisesti inkerinsuomalais¬ 
ten osalta: Jos luonnonmullistus, 
kuten tulva ne alueet peittäisi, 
niin siellä veden alla se on: In¬ 
kerinmaa. 

En kirjoita tätä pääkirjoitus¬ 
ta synkällä mielellä, kaikella 
maallisella kun on oma aikansa 
ja paikkansa. Historian puiden 

lehdet saavat inkerinsuomalais¬ 
ten elämästä lisää lehtivihreää, 
noin vertauskuvallisesti. Katso¬ 
kaa, kuinka lumisen talven jäljil¬ 
tä luonto herää, linnut aloittavat 
laulunsa ja elämänketjun muut 
renkaat, aina kirottuja hyttysiä 
myöten, syntyvät kohtaamaan 
uuden kesän. Näin elämä jatkuu 
inkerinsuomalaistenkin osal¬ 
ta heidän jälkeläisissään ja taas 
heidän jälkeläisissään niin kau- 

KORUN TARINA 


Riikka Mahlamäki-Kaistinen 



Inkeriläisten viestin lukija Kari 
Lampikoski kyseli 2018 vii¬ 
meisessä viestissä omistamansa 
korun alkuperää. Lukijoilta ei 
löytynyt vastausta siihen mi¬ 
tä korun symbolit tarkoittivat, 
mutta sitten Suomen Inkeri- 
liiton sihteeri Anne Tuohimäki 
törmäsi Inkeriläisten viestissä 
1971 olleeseen artikkeliin sa¬ 
maisesta korusta. 

INKERILÄISTEN VIESTI 
MARRASKUU 1971 

Kuvassa näkyvän, suurikokoisen 
rintaneulan omistaa maassamme 
lähes 2000 naista. Se näyttää 
ensin tavalliselta korulta, mutta 
läheltä katsoessa siinä erottuu 
kirjaimia, joiden merkitystä aina 

an, kuin Suurempi Voima sallii 
elämän ylipäätään jatkuvan. 
Älkäämme siis vaipuko synk¬ 
kyyteen. 

En itsekään tiedä huomista, en 
ylihuomista, vain kuluneen päi¬ 
väni tiedän oman elämäni osalta, 
samoin kuluneet vuoteni tiedän 

- vaikka en muistakaan kaikkea 

- elämäni ajalta. Ei enempää, ei 
vähempää. 

Herätkäämme yhdessä taas seu- 


tiedustellaan merkin kantajilta. 
Tämä neula on Jamilahden kan¬ 
sanopiston toverimerkki. 
Merkin on suunnitellut opiston 
ensimmäinen johtaja Mikael 
Nyberg. Hän otti oman sor¬ 
muksensa ja piirsi neljä toisiinsa 
liittyvää ympyrää. Ne kuvasivat 
neljää Suomen heimoa, joiden 
tyttäret opiston alkuvuosina 
muodostivat oppilasjoukon 
pääosan. Ympyröiden sisälle 
Nyberg piirsi kauniilla käsialal¬ 
laan kirjaimet: S, V, A, I eli Suo¬ 
mi, Viena, Aunus, Inkeri. Hän 
teroitti merkin saajille sitä, että 
rengas on tässä myös iankaikki¬ 
suuden vertauskuva. 

Mikael Nyberg on luonnehtinut 
korun tunnusta seuraavasti: 

”Kun rengas ympäröi hei- 
monimen alkukirjaimia, on sillä 
tahdottu muistuttaa siitä, että 
kutakin heimoa johdattamas¬ 
sa ja suojelemassa on Jumalan 
iankaikkinen voima ja rakkaus. 
Että kirjaimet kaikki ovat sa¬ 
malla pohjalla, kuvaa sitä läheis¬ 
tä yhtäläisyyttä mikä luonnon 
suhteen vallitsee eri heimojen 
alueella, sekä sitä uskonpohjaa, 
mikä uskontojen erilaisuudes¬ 
ta huolimatta on kansojemme 


raavaan aamuun, sillä jokainen 
aamumme on ainutkertainen 
ja ainutlaatuinen. Huomispäi¬ 
västämme emme tiedä, emme 
lehtemmekään viimeisistä kir¬ 
jaimista. Ne kirjoitetaan, kun 
niiden aika on. 

Toivotan kaikille lukijoille hy¬ 
vää ja nautinnollista seuraavaa 
päivää! 

Juhani Valo 


todellisena turvana. Ja sehän 
on Jumalan armo Jeesuksessa 
Kristuksessa, tuo kalliota kestä¬ 
vämpi.” 

Heimoympyröitä kiertää mer¬ 
kissä kukkaköynnös, jonka 
suunnittelija sanoi olevan rak¬ 
kauden, ilon, nöyryyden, palve- 
levaisuuden ja kiitoksen vertaus¬ 
kuva. Kukkaseppele imee elin¬ 
voimansa iankaikkisen rakkau¬ 
den renkaista ja puhkeaa suu¬ 
rimpaan täyteyteensä ulospäin. 
Sommittelija toivoi rakkauden 
palvelemisen ilmenevän rikkaa¬ 
na opistossa, sen ulkopuolella 
ja oppilaiden suhteissa kaikkiin 
kohtaamiinsa ihmisiin. 

Köynnökseen liittyivät toveri- 
laulun sanojen alkukirjaimet M, 
t, k, h. Me tahtoisimme kypsyä 
hyvässä. Kekseliäs johtaja oli 
merkin piirrettyään löytänyt 
kirjaimilla S, V, A, I alkavia, 
kullekin heimotytärten ryhmälle 
varmaan mieleen jääneitä ruko¬ 
uksia. 

• Suuri Varjelija, auta Inkeriä! 

• Armas Isä, suojele Vienaa! 

• Isä, suo valoa Aunukselle! 

• Vuodata armosi ikuinen Suo¬ 
melle! 




Ja vielä hän löysi "huokauksia”, 
kuten hän sanoi. Nekin sopivat 
hyvin oppilaiden hätähuudoksi 
kovina vuosina: 

• Ilahuta sydämemme vaikeina 
aikoina! 

• Suo voimia, Auttaja ihmeelli¬ 
nen! 

• Vuotakoon alati Isän siunaus” 


Sureville: 

• Maiset tuskat kohta haihtuvat! 

• Määränpää taivaassa kirkkaana 
hohtaa! 

Nykyiset Jamilahden opiston 
merkin nuorimmat kantajat 
ovat uuden ajan lapsia, jotka 
ovat kuulleet näistä, nyt yli puo¬ 


len vuosisadan takaisista asioista 
ehkä vain merkinsaantitilaisuu- 
dessa. Mutta Jamilahden kan¬ 
sanopisto näyttää edelleen pa¬ 
nevan arvoa vanhalle perinteelle. 
Ja vielä elossa oleville heimo- 
oppilaille tämä toverimerkki on 
kallis muistojen koru. 

Tekstin kirjoittanut Aino Pön- 
niö 




INKERILÄISTEN 
KESÄJUHLA 2019 

Lauantaina 6.7.2019 Piikkiössä (Villa Baltica, 
Luodontie 501, Piikkiö) 

Aikataulu 

Klo 10.00 Linja-autokuljetus Villa Balticaan 
Varissuon kirkolta 

Klo 11.00 kokoontuminen Villa Balticaan 
Klo 12.00 ohjelma alkaa 
Klo 14.00 ruokailu 
Klo 15.30 ohjelma jatkuu 
Klo 18.00 juhlat päättyvät 

Ohjelma: 

Martti Hirvonen, avaussanat 
Keijo Korkka, Inkerin kansanjuhlaa ennen ja nyt 
Arvo Survo, puhe ja musiikki 
Juhani Valo, Inkeri-liiton tervehdys 
Ansiomerkkien luovutus 

Arkisto tutkija Maiju Putkonen, "Inkeri ja 
inkeriläisyys” -hanke 

Pietarin Inkeri-liiton laulu- ja tanssiryhmä 
Tanssiryhmä Helsingistä 
Lauluryhmä Mesimarjat Vantaalta 
Lauluryhmä Orvokit Turusta 
Musiikkiryhmä Sydämestä sydämeen Turusta 
yhteislaulua ja -tanssia 
Hannu Nyman, loppusiunaus 




Maksuton ruokailu, kahviosta saa ostaa 
kahvia ja kahvileipää. 

TERVETULOA! 

Huom! Juhlaa vietetään ulkotiloissa, joten 
pukeuduttehan sään mukaisesti! 

Kuljetus: 

Linja-autokuljetus Piikkiöön Varissuon 
päätepysäkiltä Katteluksenkadulta. 
Linja-autoon mukaan tulijoita pyydetään 
ilmoittautumaan viimeistään 31.5.2019 
Lyydia Bazaleva p. 045 668 7628. 
Edestakaisen matkan hinta 5 € Turun 
yhdistyksen jäseniltä ja 10 € ei-jäseniltä. 

Juhlia koskevat tiedustelut: 

Lyydia Bazaleva p. 045 668 7628, 
tsis.turku@gmail.com 

Omalla autolla tulijat: 

Osoite: Luodontie 501,21500 Piikkiö 
Ohje: Turusta 110-tietä Piikkiöön, ennen 
Hesburgeria oikealle Harvaluodon suuntaan 
4,9 km. 

INKERILÄISTEN PALUUMUUTON VALMISTELU 


- Pro-gradu työ Turun yliopiston Filosofian, poliittisenhistorian ja valtio-opin laitokselle - 


Ahti Kaisalmi 

Inkeriläisten paluumuuton al¬ 
kamisesta tulee tänä keväänä 
kuluneeksi 29 vuottaja näiden 
kolmenvuosikymmenen aika¬ 
na inkeriläiset ovat kadonneet 
lehtien sivuilta. Kysymykset 
etenkin paluumuuton syistä ja 
seurauksista ovat kuitenkin asi¬ 
oita, joita suomalaisella yhteis¬ 
kunnalla ei ole varaa unohtaa 
pölyttyneisiin arkistoihin. In¬ 
keriläiset ovat erottamaton osa 
Suomen historiaa eikä etenkään 
paluumuuton käynnistymisestä 
puutu jännitystä tai kylmän so¬ 
dan aikaista vastakkainasettelua. 

Inkeriläisten paluumuuton 
valmistelut alkoivat KGB:n, 
Mauno Koiviston ja Seppo 
Tiitisen välillä 3.6.1988, jolloin 
Felix Karasev ilmoitti ensim¬ 
mäistä kertaa Neuvostoliiton 
olevan huolissaan inkeriläisistä. 
Epäsuoranjohdattelun jälkeen 
Mauno Koivisto ilmoitti Suo¬ 
men olevan valmis ottamaan 
kaikki Neuvostoliiton inkeri¬ 
läiset, olivathan he suomalaisia. 
Vielä tuossa vaiheessa päätös ei 
perustunut juuri muulle kuin 
Koiviston omille romantisoitu- 
neille muistoille nuoruudestaan 
Turussa. Vuosien 1988-1990 ai¬ 
kainen paluumuuton valmistelu 
voidaan jälkikäteen nähdä lähes 
täydellisenä epäonnistumisena, 
joka lopulta huipentui harkit¬ 
semattomaan, mutta tietoiseen 
ratkaisuun käynnistää paluu¬ 
muutto 10.4.1990. 


Arvioitaessa tilannetta kylmän 
valtiohallinnollisesti selviää pa¬ 
luumuuton valmistelun poikke¬ 
uksellisen epäjohdonmukainen 
eteneminen. Esimerkiksi en¬ 
simmäinen virallinen tutkimus 
inkeriläisten tilanteesta valmis¬ 
tui vasta kolme kuukautta pa¬ 
luumuuton alkamisen jälkeen. 
Leningradin ulkomaan edus¬ 
tusto sai taas ensimmäisen pa- 
luumuuttoasiantuntijansa vasta 
vuosipaluumuuton alkamisen 
jälkeen. Työministeriön johto 
taas sai kuulla paluumuutosta 
vasta kaksi päivää ennen Koi¬ 
viston kuuluisaa tv-haastattelua. 
Oman juonteensa tapaukselle 
tuo Koiviston ristiriitaiset haas¬ 
tattelut paluumuutosta. Aina 
kuolemaansa saakka Koivis¬ 
to piti kiinni näkemyksestään, 
jonka mukaan hän oli aloitteen 
tekevä osapuoli paluumuutossa. 

Monen inkeriläisen näkökul¬ 
masta paluumuutto on kuiten¬ 
kin tarjonnut mahdollisuuden 
uuteen elämään Suomessa. Suo¬ 
melle inkeriläiset ovat taas tar¬ 
jonneet rikkaan kulttuurinsa ja 
Suomessa jo unohdetut tapansa. 
Inkeriläisille Suomen valtiojoh¬ 
don virheet näyttäytyvät toissi¬ 
jaisina yksityiskohtina, mikä on 
täysin luonnollista ja sallittua. 

Tämä tutkimus on tehty arkisto¬ 
materiaalien sekä henkilöhaas- 
tatteluiden avulla. Ulkominis¬ 
teriön-, työ- ja elinkeinominis- 


teriön sekä Mauno Koiviston 
yksityisarkiston asiakirjat ovat 
tarjonneet runsaasti käyttökel¬ 
poista tietoa aiheesta. Pääosaan 
nousevat kuitenkin henkilö¬ 
haastattelut, joiden avulla olen 
onnistunut täyttämään sellaisia 
aukkoja, jotka muutoin jäisivät 
arvoitukseksi. 

Toimituksen huomio: 

Ahti Kaisalmen pro-gradu työ 
"Inkeriläistenpaluumuuton käyn¬ 
nistymisen motiivit ja toteutus- 
ulkoasiainministeriässä vuosina 
1990-1991 ” 

Filosofian, poliittisenhistorian ja 
valtio-opin laitos Turun yliopisto, 
toukokuu 2018 

Työ luettavissa netistä osoitteesta 
https://www. utupuh.fi/hand- 

le/10024/146092. 

HÖYRYLAIVALLA TALLINNAAN 



Ensimmäinen aikataulun mu¬ 
kainen höyrylaivavuoro Suomen 
ja Tallinnan välillä toteutui tou¬ 
kokuussa 1837. Peter Rauds- 
eppin kirjoittama Höyrylaivalla 
Tallinnaan -kirja esittelee kaikki 
säännöllisesti reitillä liikennöi¬ 
neet laivayhtiöt ja alukset vuo¬ 
teen 1981 astu. Teoksessa käy¬ 
dään Suomen ja Viron välinen 
matkustajalaivaliikenne läpi 
vuosi vuodelta. 

Inkeriläisittäin teoksen tekee 
kiinnostavaksi inkeriläisten siir¬ 
rot Viron kautta Suomeen 1943. 
"Inkeriläisten siirrot Suomeen 
tapahtuivat pääosin vuonna 
1943, joten karkeasti kirjassa 
on niistä tarinaa puolentoista 
sivun verran. Mukana on yksi 
kuva Suomi-laivasta, kun ih¬ 
misiä inkeriläisiä nousee ky¬ 
seiseen alukseen. Virolainen 
isäni, joka asui äitinsä kanssa 
Narvassa tuli näiden inkeri- 
läis-kuljetusten mukana Suo¬ 
meen”, Peter Raudsepp kertoo. 
Kirjassa on hänen isänsä oma¬ 
kohtainen muistelmakirjoitus 
matkalta Paldiskista Hankoon 
joulukuulta 1943. 


Vuonna 1927 turkulainen Suomen 
Meritoimi Oy hankki Saksasta 
Helgoland-nimisen matkustajalaivan, 
joka oli rakennettu vuonna 1910. Laiva 
sai nimen Suomi ja vuonna 1929 se 
asetettiin Helsingin ja Tallinnan väliseen 
liikenteeseen. Tällä reitillä laiva kykeni 
kerralla kuljettamaan enimmillään 362 
matkustajaa. Alus myytiin Suomen 
Höyrylaiva Osakeyhtiölle vuonna 
i 927, jonka laivastossa sillä jatkettiin 
kesäliikennettä Tallinnaan aina toisen 
maailmansodan alkamiseen saakka. 


Maaliskuussa 1943 Suomi-laivalla 
aloitettiin inkeriläisten kuljetukset 
Paldiskista Suomeen. Suomen lisäksi 
näitä matkoja tehtiin myös Aranda-ja 
Louhi-aluksilla ja niitä jatkettiin saman 
vuoden lopulle saakka. Tammikuussa 
1944 saksalaiset ostivat laivan. Alus 
kulki myöhemmin Baltonia-ja Solbjorn- 
nimisenä. Huonoon kuntoon päässyttä 
alusta käytettiin mm. torpedokokeiden 
maalialuksena. Lopulta alus myytiin 
vuonna 1950Hampuriin 
romutettavaksi. 


Kirjan laajuus on 240 sivua. 
Siinä on 255 historiallista kuvaa. 
Teos on sidottu. 

ISBN 978-952-9689-39-2 

ALUEESTA ENNEN PIETARIA 


Juhani Valo 

Nevanlinna, Nevansuu, 
Nyenskan(t)s, Nyen. Mi¬ 
tä ihmeitä nämä ovat? Entä 
Landskrona (Maankruunu) ja 
Pietari? Pietari ainakin tunne¬ 
taan, mutta tunnetaanko alue, 
jolle Pietari rakennettiin! Yl¬ 
lämainittu alue sijaitsi miljoo¬ 
nakaupunki Pietarin paikalla, 
Ruotsin valtakunnan sillanpää¬ 
asemana idässä. 

Internetistä löytyy aiheesta seu- 
raavaa tietoa: 

Novgorodin ruhtinas Aleksanteri 
Nevski kukisti ruotsalaiset lähel¬ 
lä Nevan suuta vuonna 1240. 
Nevan suistossa oli 1300-lu- 
vulla ruotsalainen linnoitus 
Maankruunu (ruots. Landskro¬ 
na), jonka kuitenkin Novgorod 
nopeasti hävitti. Stolbovan rau¬ 
hassa 1617 alue siirtyi Ruotsille, 
ja Kustaa II Aadolf perusti sen 
suistoon Nevanlinnan, joka sai 
kaupunkioikeudet 1642. 
Kaupungissa oli Kaarle IX:n 
vuonna 1611 rakennuttama lin¬ 
noitus Nyenskans. Alkuaankin 
suomensukuisten heimojen (vat¬ 
jalaisten ja inkerikkojen) asutta¬ 
malle Inkerin alueelle suuntautui 
voimakas muuttovirta Savon ja 
Ayräpään kihlakunnista. Toi¬ 
saalta alkuperäistä ortodoksiväes- 
töä pakeni voittomaalta Venäjän 
puolelle erityisesti ruptuurisodan 
(1656—1658) ja ruotsalaisten 
jyrkän uskontopolitiikan seu¬ 
rauksena. Vuoteen 1675 mennessä 
Suomenlahden ja Laatokan väli¬ 
nen Karjalankannas sekä sen ete¬ 
läpuoliset alueet luterilaistuivat 
ja suomalaistuivat merkittävästi, 
niin että Nevanlinnan ympäris- 

tön maalaisasutus koostui suurim¬ 
maksi osaksi inkeriläisistä. 

Inkerinmaan aluetta, johon yl¬ 
lämainittu Nevanlinna/Nyens- 
kants/Nyen kuului ennen Pieta¬ 
rin kaupungin perustamista, on 
ollut nykysuomalaisille varsin 
tuntematonta historiaa. Sitä se 
oli itsellenikin - olin aina olet¬ 
tanut Pietarin perustetuksi kes¬ 
kelle Inkerinmaata, mutta täysin 
uutena kaupunkina. Se, että sen 
paikalla oli sijainnut vanhempi 
kaupunki, jonka paikalla oli si¬ 
jainnut vielä vanhempi, linnoi¬ 
tukseksi perustettu Landskrona 
eli Maankruunu, oli luonnolli¬ 
sesti samanlainen yllätys itsel¬ 
leni. 

"Olin aina olettanut 
Pietarin perustetuksi 
keskelle Inkerinmaata”. 

Landskronahan sijaitsee Ruot¬ 
sissa. Yleistietoni nykyisestä 
Landskronasta ei riitä, joten 
turvaudun jälleen nettiin: 
Landskrona on samannimisen 
Landskronan kunnan keskustaa¬ 
jama. Se sijaitsee Skänen läänissä 
ja Skänen historiallisessa maa¬ 
kunnassa Etelä-Ruotsissa. Vuo¬ 
den 2010 lopussa taajamassa oli 
30 499 asukasta. Landskrona oli 
197O-luvun alun kuntauudistuk- 
seen asti kaupunki. 

Pietari, suuri ja hallitseva ve¬ 
näläinen kaupunki perustettiin 
suomalaisten asuttamille soille. 
Tämän alueen alkuperäiset asuk¬ 
kaat olivat inkerinsuomalaisia, 


asuivathan alueella jo 1640-lu- 
vulta alkaen kannakselaiset, mm. 
Antti Kirj öinen Uudeltakirkolta, 
Yrjö Näätäinen Viipurin pitäjäs¬ 
tä ja Sipi Koivisto Koiviston pi¬ 
täjästä. Nevanlinna oli kooltaan 
silloisen Viipurin kokoinen - ei 
siis sekään aivan pieni. Ruotsi 
tarvitsi turvakseen Kantsin lin¬ 
noituksen, joka sijaitsi Nyens- 
kantsin/Nyenin/Nevanlinnan 
kaupungin vieressä. 

Nyen kasvoi ruotsalaisen lin¬ 
noituksen vieressä sijainneesta 
markkinapaikasta kaupungiksi 
1630-luvulla ja sen asukkaista 
suurin ryhmä olivat savolaiset 
ja karjalaiset, mutta varakkaat 
asukkaat olivat lähtöisin Saksan 
alueelta. Tässä suhteessa Nyen 
muistutti myöhempää Viipuria 
asujaimistoltaan. 1600-luvun lo¬ 
pussa Nyenissä oli jo noin 2000 
asukasta ja kaupunki kukoisti 
kaupan ansiosta kuten Viipuri ja 
Tallinnakin. Olihan sen sijain¬ 
ti suotuisa, jonka myöhemmin 
havaitsi Pietari Suurikin. Nye- 
niä käytettiin kuitenkin myös 
karkoituspaikkana, sehän oli 
Ruotsin valtakunnan "villiä itää.” 

Internet: Pietari Suuren aika 
Pietari Suuri perusti 1700-luvun 
alussa Pietari-Paavalin linnoi¬ 
tuksen ruotsalaisten hyökkäyksiä 
vastaan venäläisten vallattua 
Pietarin alueen takaisin Ruot¬ 
silta. Suuren Pohjan sodan alus¬ 
sa venäläiset joukot valloittivat 
alueen Ruotsilta ja Pietari Suuri 
perusti vuonna 1703 Pietarin 
Nevanlinnan paikalle. Kaupun¬ 
gin nimeksi tuli hollanninkielinen 
Sankt Pieterburg, ’Pyhän Pietarin 





linna” apostoli Pietarin mukaan. 
Alkujaan kaupunki oli tarkoitettu 
ainoastaan linnoitukseksi ruotsa¬ 
laisten uusia hyökkäyksiä vastaan 
ja sen ensimmäinen rakennus oli¬ 
kin Pietari-Paavalin linnoitus. 

Tämä selitys on suhteellisen laa¬ 
ja siksi, että en usko kovin mo¬ 
nen nykysuomalaisen tietävän 
Nevansuun alueen historiaa ja 
sekoittavan lisäksi nimen kuul¬ 
lessaan muinaisen Landskronan 
linnoituksen nyky-Ruotsissa 
sijaitsevaan Landskronan alu¬ 
eeseen. Niin tein itsekin. Tämä 
osoittaa lisäksi sen, etten synty¬ 
jäni ei-inkeriläisenä ole tiennyt 
inkeriläisten historiasta itse asi¬ 
assa olennaisia piirteitä, Inke¬ 
rinmaata Ruotsin vallan aikana 
keskiajalla. 

Toisaalta tämäkin osaltaan 
osoittaa menneisyydestä sen, 
kuinka moneen inkeriläisten 
oli taivuttava, sopeuduttava jo 
keskiajalla, milloin Ruotsin, 
milloin Venäjän vallan ja sittem¬ 
min Neuvostoliiton vallan alle 
osoittaa, että inkeriläiset ovat 
selviytyjiä. Tämä jos mikä ker¬ 
too sitkeydestä, jota vainot, tuli¬ 
vatpa ne mistä ilmansuunnasta 
tahansa, eivät kyenneet lannista¬ 
maan. Eivät venäläisyyttä koros¬ 
taneen, mutta syntyjään gruusi¬ 
alaisen Stalinin vainotkaan liki 
kolmine kymmenine tuhansine 
inkeriläisine leirivankiuhreineen 
lannistaneet näitä ihmisiä. Eivät 
lannistaneet Jatkosodan aikana 
yli kuudenkymmenen tuhan¬ 
nen inkeriläisen siirto Suomeen 
ja heistä Suomen häviämän 
sodan jälkeen takaisin kotiin 
palanneen tai palautetun vii- 
denkymmenenviiden tuhannen 
inkeriläisen hajasijoitus keski¬ 
tysleirien kautta ympäri laajan 


Neuvostomaan. 

”Tämä jos mikä 
kertoo sitkeydestä, jota 
vainot, tulivatpa ne 
mistä ilmansuunnasta 
tahansa, eivät kyenneet 
lannistamaan. ”. 

Noituutta Inkerinmaalla 
Tiedämme historiasta Inkerin¬ 
maalla harjoitetun uskonnon 
olleen evankelis-luterilaista 
kristinuskon suuntausta, mutta 
kenties emme ole olleet tietoisia 
keskiajan noitavainojen ulotta¬ 
neen ahnaat roviolieskansa myös 
Inkerinmaalle? Kyllä ne ulottui¬ 
vat. 

Nevanlinnan vieressä sijaitsi 
Ruotsin vallan aikaan moder¬ 
ni linnoitus, tähdenmuotoinen 
skanssi, eli se ei ollut linna lain¬ 
kaan. Se oli suuren maavallin 
reunustama, johon kuuluivat 
myös ulkomuurit ja näiden si¬ 
sälle, kehälle, oli rakennettu 
kuusi tavallista hirsirakennusta 
ja nämä rakennelmat sijaitsivat 
varsinaisen kaupungin ulkopuo¬ 
lella, joen toisella puolella. 
Vuonna 1674 linnoitukseen le- 
visi suuri noitahysteria, jonka toi 
mukanaan ruotsalainen, skanssia 
vartioimaan siirretty rykmentti. 
Koko Ruotsi-Suomen valta¬ 
kuntaa riivasi tuolloin järkyt¬ 
tävä noitahysteria, joka vaati 
viattomiksi uhreikseen lukui¬ 
sia kansalaisia. Riitti, jos tunsi 
rohdosyrttien käyttöä sairaiden 
hoitoon tai hallitsi vanhan kan¬ 
sanuskon parannustapoja. Myös 
mielenvikaiset tai kateelliset ja 
katkeroituneet ja taikauskoiset 
kansalaiset levittivät silloisten 
viranomaisten, esivallan, kieltä¬ 


miä loitsuja kostaakseen naapu¬ 
reilleen. 

Tämä noitakauhu levisi sotilai¬ 
den mukana jokaiseen Ruotsin 
suurvallan kolkkaan. Yhteise¬ 
nä piirteenä olivat syytökset 
noidiksi epäiltyjen matkoista, 
erilaisin tavoin suoritettuina, 
Bläkullaan piruja ja Saatanaa 
palvelemaan. Lasten kertomuk¬ 
set ja syyttelyt levisivät aikuisten 
keskuuteen ja osoittivat karme¬ 
alla tavalla, kuinka pinnallista 
kansan tietoisuus oli huolimatta 
heidän uskostaan Jumalaan. It¬ 
se vedän tästä päätelmän, jonka 
mukaan miekkalähetys ei poista 
taikauskoa, sanoipa henkilön 
suu mitä tahansa. 

”Noitakauhu levisi 
sotilaiden mukana 
jokaiseen Ruotsin 
suurvallan kolkkaan”. 

Pienessä yhteisössä, joka linnoi¬ 
tuskin oli - itse kaupunkiin noi¬ 
tavainot eivät levinneet - huhut 
ja tarinat sekä syytökset paisui¬ 
vat niin, että oppineet ja lain¬ 
kuuliaiset kansalaiset uskoivat 
tosissaan erilaisiin kauheuksiin 
ja syyttivät niistä noitia. 
Noidiksi syytetyillä ei ollut käy¬ 
tännössä minkäänlaisia mahdol¬ 
lisuuksia puolustautua, vaikka 
useimmissa noitavainoissa oli¬ 
vat varsin nuoret henkilöt, jotka 
saivat "elämänsä roolin” todistel- 
lessaan uskomattomien tapahtu¬ 
mien unenomaista kulkua. Noi¬ 
diksi nimettyjä ei uskottu, eikä 
juuri kuunneltukaan. Alaikäisen 
lapsen syytteet riittivät useille 
aikuisille koituvine hirvittävine 
seurauksineen. 

Tämä osoitti, kuinka sitkeässä 
taikausko eli suljetuissa oloissa, 

kuinka epäilyt riittivät aiheut¬ 
tamaan suuria murhenäytelmiä. 
Voidaan todeta, että tuolloises¬ 
sa Nevanlinnassa vallitsi suun¬ 
naton henkinen taikauskopoh- 
jainen pimeys, jonka laajuuteen 
ja todenmukaisuuteen Ruotsin 
kuningasta myöten uskottiin. 
Nevanlinnan noitahysteria oli 
eräänlainen vihainen ja ärhäkkä 
etäpesäke Ruotsissa vallinneesta 
taikauskosta. Huono tiedonväli¬ 
tys toimi osaltaan märkäpaiseen 
ylläpitäjänä, sillä kun noitahys¬ 
teria lieveni Ruotsin omalla var¬ 
sinaisella alueella, niin pienissä 
nurkkapaikoissa se roihusi täy¬ 
dessä liekissä uhreineen ja mui¬ 
ne kauheuksineen. 

Alaikäisille lapsille, jotka ensi 
kertaa eläessään pääsivät kuul¬ 
luiksi vanhempien ja kunnian- 
arvoisten viranomaisten tahoilta, 
tämä kaikki nousi päähän: Kuu- 


Inkerin matkan yhteydessä, 
syyskuussa 2018, palautettiin 
piispa Aarre Kuukaupille Venjo- 
en lasinen ehtoollismalja. Malja 
pelastettiin 1930 -luvun suu¬ 
ren terrorin jaloista ja otettiin 
mukaan pakomatkan aikana ja 
vietiin lopulta Ruotsiin. Maljaa 
säilytettiin pitkään Ruotsin In¬ 
keri liiton arkistotiloissa pahvi¬ 
laatikossa. 

Vuonna 2017 arkiston siivo¬ 
uksen jälkeen pohdittiin mitä 
maljalle pitäisi tehdä. Viktor 
Pajunen tarjoutui ottamaan 
maljan mukaansa Inkerin mat¬ 
kalle, jolloin tarjoutui tilaisuus 
palauttaa se. 

luisuus ja hohto, jota he saivat 
runsain mitoin, oli aivan muuta, 
kuin alituinen köyhyys ja nälkä. 
Tuskin he osasivat ajatella pu¬ 
heittensa seurauksia, olihan 
osa heistä itse osallistunut tai 
oikeammin kuvitellut osallis¬ 
tuneensa transsitilassa näihin 
Bläkullan matkoihin. 

Johtopäätökseni 
Ajatellen kuinka helppoa on ai¬ 
heuttaa epäluuloja ja suoranais¬ 
ta vihaaja hysteriaa, on helppoa 
ymmärtää, kuinka Stalin toimi 
1900-luvulla: Hän syytti inke¬ 
rinsuomalaisia, Pietarin suur¬ 
kaupunkia ruokkineita talon¬ 
poikia varkaiksi ja kulakeiksi - ja 
tietämättömät ihmiset uskoivat 
häntä. Niin hänen todistelujaan 
uskoivat jotkut tahot Suomessa¬ 
kin - eikä vastaava paikkaansa 
pitämätön taikausko tai tarkoi- 


Luovutuksen yhteydessä Pa¬ 
juselta tiedusteltiin maljan yk¬ 
sityiskohdista, mikäli sellaisia 
olisi. Pajunen kertoi, että maljan 
mukana oli kirjallinen selvitys. 

Selvitys maljan kohtalosta 
Neuvostoviranomaisten uskon¬ 
nonvastainen kampanja, joka 
aloitettiin 1930-luvulla, osui 
myös Venjoen seurakuntaan, 
kuten koko Inkeriin. Käyttöön 
otettiin metodi, jolla seurakun¬ 
nilta vaadittiin toistuvasti ja jat¬ 
kuvasti kohoavaa verotusta. Kun 
seurakunta ei enää selviytynyt 
veroista, seurasi varojen takava¬ 
rikointi ja kirkon sulkeminen. 


tuksellinen syyllistäminen ole¬ 
mattomista asioista ole edelleen¬ 
kään ajallemme vierasta. Se vain 
muuttaa muotoaan, mistä eräänä 
osoituksena ovat natsi-Saksan 
hirvittävät juutalaisvainot tai 
nykyajan laaja, tietämättömien 
mutta pahansuopien ihmisten 
levittämä vihapuhe. Stalin ei ole 
ainoa, vastaavia maansa vaikeuk¬ 
sista muita syytteleviä diktaatto¬ 
reita löytyy tänä päivänä ja heitä 
kunnioitetaan arvostettuina val¬ 
tionjohtajina.... 

Tieto lisää tuskaa, väitetään, 
mutta ennen kaikkea se vähen¬ 
tää toisten, syyttömien uhrien, 
tuskaa. 

Lähteet: Wikipedia, Marjo Viikko: 
Suomi on venäläinen (Schildt & 
Söderström 2015), Mirkka Lap¬ 
palainen: Pohjoisen noidat (Otava 
2018) 



Venjoen ehtoolliskalkki 


Näin tapahtui myös Venjoella. 
Vielä 1930 -luvun keskivaiheil¬ 
la pystyivät seurakuntalaiset ko¬ 
koamaan vaaditut verot, jonka 
jälkeen kirkkoa sai taas käyttää. 
Tällöin hankittiin tilapäinen 
lasinen ehtoollismalja. Kirkko 
suljettiin lopullisesti 1937. 
Anna Viljakkainen, joka asui 
kirkonkylä Pappilanautiossa ja 
jonka veli oli kirkkoväärti, otti 
maljan huomaansa ja mukaansa 


VENJOE N KIRKON EHTOOLLISKALKKI 

Teksti julkaistu Ingria-lehden numerossa 4/2018 

Teksti ja kuvat Viktor Pajunen 

Käännös ja tekstin mukaelma Anne Tuohimäki 




paetessaan 1934 Viron kautta 
Suomeen. 

Anna oli Viktor Pajusen sisa¬ 
ren, Maria Pettisen kummitäti. 
Maria otti ehtoollismaljan kum¬ 
mitädiltään 1950-luvulla ja vei 
sen mukanaan Ruotsiin, jossa se 
luovutettiin Venjoen seurakun¬ 
nan viimeisen johtajan Pekka 
Baksin tyttärelle Ella Riepposel¬ 
le. Ella toimitti maljan Ruotsin 
Inkeri liittoon. Huomattakoon, 
ettei ehtoolliskalkki ole kenen¬ 
kään yksityisomaisuutta, vaan 
sen katsottiin kuuluvan Ruotsin 
Inkeri liitolle. 

Yllä olevan kuvauksen on kir¬ 
joittanut Nikolai Reho. 

Venjoen viimeinen seurakunnan 
johtaja Pekka Braks, joka astui 
toimeen Selim Jalmar Laurik- 
kalan Suomeen karkotuksen 
jälkeen, vangittiin neljä kertaa, 
mutta vapautettiin kolmasti. 
Viimeisen Venjoen kirkos¬ 
sa syyskuun 19. päivänä 1937 
suoritetun jumalanpalveluksen 
jälkeen Braks pidätettiin koto¬ 
aan ja vangittiin ilman kirjeen¬ 
vaihto-oikeutta. Tämä merkitsi 
kuolemantuomiota. Pekka Braks 
ammuttiin 15. päivänä marras¬ 
kuuta 1937 ja heitettiin Levas- 
hovon joukkohautaan. 

Viktor Pajunen kertoo vielä: 
Minun äidinäitini Anna (Tar¬ 
kiainen) Jänis eli Venjoen Pa- 
tamäen kylässä. Sieltä oli 7 km 
kirkolle. Joka sunnuntai hän kä¬ 
veli sinne jumalanpalvelukseen, 
niin kauan kun kirkko oli vie¬ 
lä auki. Se oli äidinäidille hyvä 
helpotus sen ajan raskaassa elä¬ 
mässä. Stalinin sorto suomalai¬ 
sia ja kristittyjä kohtaa oli kova 
1930-luvulla. 



Venjoen kirkko 



Viktor Pajunen luovuttaa ehtooilismaijan piispa Aarre Kuukaupille. 


il 







OLGAN TARINA OSA 2 

Jatkoa viime lehdessä alkaneelle Olgan tarinalle 
Riikka Mahlamäki-Kaistinen 



Olgan tarina loppui viime leh¬ 
dessä kohtaan, jossa hän tuli äi¬ 
tinsä, Anna Hämäläisen, kanssa 
keskitysleiriin, joka sijaitsi ny¬ 
kyisen Puolan alueella lähellä 
Breslaun ja Glogaun kaupunke¬ 
ja. Alue oli kuulunut ennen sotia 
Puolalle, mutta tullut saksalais¬ 
ten miehittämäksi. 

"Leirin sisäpuolella oli piikki¬ 
lanka-aita ja ulkopuolella pak¬ 
su muuri. Karkaamien oli siis 
estetty tehokkaasti. Harmaissa 
parakeissa oli isot huoneet ja 
laverit. En minä silloin oikein 
edes tiennyt, missä oltiin”, Olga 
muistelee. 

KOEKANIININA 

Keskitysleiri ei ollut niin sanot¬ 
tu kuolemanleiri, sillä vankeja 
ei siirretty sinne eliminointitar- 
koituksessa. Paikka toimi ympä¬ 
röivien tehtaiden ja maatilojen 
pakkotyösiirtolana ja tieteellis¬ 
ten tutkimusten koekaniiniva- 
rastona. Vaikka Olga oli leirillä 

vain noin viikon verran, hänkin 
joutui lääkärien testeihin. 
"Leiriltä haettiin kuusi ehjä- 
hampaista tyttöä ja meidät kul¬ 
jetettiin mustalla koppiautolla 
Glogauhun. Minulta porattiin 
neljä hammasta ja syntyneisiin 
reikiin laitettiin jotakin natsi¬ 
en keksimää valkoista paikka- 
ainetta.” 

Olga ei tiedä mitä muille tytöil¬ 
le kävi, mutta hän sai itse pai¬ 
koista ikuisen vaivan. Elimistö 
reagoi voimakkaasti vieraaseen 
aineeseen ja aiheutti runsasta 
nenäverenvuotoa, ankaria pään¬ 
särkyjä ja tasapainon heittoa. 
Välillä kohtaukset muistuttivat 
epilepsiaa. Hampaista nähtävästi 
liukeni jotain aineita verenkier¬ 
toon. 

"Vangeille tehtiin muitakin ko¬ 
keita. Jo matkalla keskitysleirille 
osalta otettiin verta jotain testejä 
varten”, Olga muistelee. 

Hän tuumaa, että hammasko- 
keissa ollut siinä mielessä mi¬ 
tään järkeä, että tyttöjä, joiden 
hampaisiin ainetta laitettiin, ei 
mitenkään seurattu myöhem¬ 
min. Kukaan ei kysellyt tuliko 
oireita, tai miltä tuntui. Ehkä 
tarkoitus olikin ottaa vain selvää 
kuoleeko ihminen tähän testaa¬ 
mattomaan aineeseen. Kuole¬ 
masta kaiketi olisi mennyt tieto 
hammaslääkärillekin. 

Natsit tekivät toisen maail¬ 
masodan aikana kivuliaita ja 
usein kuolettavia lääketieteelli¬ 
siä kokeita tuhansille vangeille. 
Epäinhimillisistä olosuhteista, 
myöntymisen puutteesta ja ky¬ 
seenalaiset tieteellisistä standar¬ 


deista johtuen nykyajan tutkijat 
on kieltäneet epäröimättä kaik¬ 
kien vankileireillä saavutettujen 
tutkimustulosten hyödyntä¬ 
misen. Kokeilla etsittiin muun 
muassa parannusta malariaan, 
hepatiittiin, pilkkukuumeeseen, 
tuberkuloosiin ja keltakuumee¬ 
seen. 

"Natsit tekivät toisen 
maailmasodan 
aikana kivuliaita 
ja usein kuolettavia 
lääketieteellisiä kokeita 
tuhansille vangeille. ” 

Olga kertoo oireittensa helpot¬ 
taneen kun paikatuista hampais¬ 
ta kolme revittiin vuosia myö¬ 
hemmin Jyväskylässä pois ja hän 
sai lääkityksen oireisiin. Vuosia 
myöhemmin hän sai Saksan val¬ 
tiolta 4 000 markan korvauksen 
työorjuudesta ja saman verran 
koekaniinina olemisesta. 
"Minulle olisi riittänyt markka¬ 
kin. Se oli tunnustus, että tekivät 
pahaa ja olen hyvilläni siitä, et¬ 
tä tunnustivat mokomat”, Olga 
sanoo. 

TYÖORJUUS 

Keskitysleiriltä haettiin päivit¬ 
täin vankeja töihin eri paikkoi¬ 
hin. Ensimmäisen pakkotyö- 
paikan Olgan äiti sai väistettyä 
piiloutumalla tyttären kanssa 
vessaan. 

"Äiti aavisti, että paikka jonne 
oltaisiin menossa, ei ole ollen¬ 
kaan hyvä”, Olga sanoo. 

Hän törmäsi myöhemmin ve¬ 
näläisiin tyttöihin, jotka olivat 
karanneet kyseiseltä tehtaalta. 
"Muistan niiden naisten kädet. 
Ne olivat pinttyneen likaiset, 







ruvella ja täynnä haavoja. Olot 
tehtaalla olivat todella ankarat. 
Vaatteet olivat riekaleina ja tytöt 
nälkiintyneitä. Äiti oli aavista¬ 
nut oikein.” 

Tehtaan sijaan Olga lähetet¬ 
tiin äidin kanssa maatilallisen 
matkaan. Mies osoitti naisille 
pihasta eläinkopin jossa asustaa. 
Ensimmäinen tehtävä oli pilk¬ 
koa puusta klapeja ja sitoa nämä 
rautalangalla sopiviksi kimpuiksi 
karjakeittiön tulisijaa varten. 
"Asuttiin kanakopissa pihalla ja 
syötiin jauhovelliä ja teetä aa¬ 
mulla - Päivällä ja illalla usein 
samaa. Joskus saatiin unikko- 
puurolla täytettyä piirakkaa.” 

Olga oli työorjana yhteensä kak¬ 
si vuotta. Vuosista ensimmäisen 
juuri tällä tilalla. 

”Se isäntä oli äkäinen mies, eikä 
sietänyt äitiä yhtään. Se huusi 
paljon ja välillä se löi äitiä kun 
tämä joutui välillä töitten välissä 
hoivaamaan minua. Pellolla piti 
kuopsuttaa pää alaspäin ja se oli 
minulle välillä ihan mahdotto¬ 
man vaikeaa kun nenästä vuoti 
verta ja oli huono olo. 

Lopulta äiti sai tarpeekseen ja 
pakeni yhden iskun jälkeen Ol¬ 
gan kanssa maatilalta. Parival¬ 
jakko sijoitettiin töihin toiselle 
maatilalle. Siellä olot olivat pa¬ 
remmat ja naiset saivat kunnon 
huoneen asuttavakseen. 
"Muistan kuinka paikalliset 
nuoret pojat huutelivat aluksi 
meidän perään ja kutsuivat ve¬ 
näläisiksi tytöiksi. Kun he kuu¬ 
livat, että olemme suomalaisia, 
muuttui ääni ja he tervehtivät 
meitä sen jälkeen aina niin iloi¬ 
sesti”, Olga naurahtaa. 

Hän sanoo, että muistot tuosta 
vuodesta ovat hyviä - jopa iloisia 


ja kauniita. Kuten vaikka se mu¬ 
kava kesäpäivä kun ranskalaiset 
sotavangit kiipesivät puuhun ja 
heittivät alas kirsikoita joita nai¬ 
set ottivat kiinni esiliinoihinsa. 
”Ja mieluumminhan ne hyvät 
muistot jäävät mieleen.” 
Olgalta on kysytty usein onko 
hän vihainen saksalaisille. Hän 
sanoo, ettei oikein tiedä miksi 
olisi. 

"Olihan se hirveätä, mutta en 
minä siinä kieriskellyt. Näin jäl¬ 
keenpäin ajatellen, enhän minä 
silloin ymmärtänyt ja olisin kai 
johonkin loukkuun voinut jou- 
tuakin, mutta äiti oli aina järjes¬ 
tämässä asioita. Mitään kovin 
pahaa ei tapahtunut ja se ikävä 
kotiin Inkeriinkin on unohtu¬ 
nut.” 

KUULUSTELU 

Yhtenä päivänä isäntä kysyi Ol¬ 
galta ja tämän äidiltä missä näi¬ 
den ost-merkit olivat. Lappuset 
olivat olleet pitkään rinnassa ja 
virttyneet ja rispaantuneet ole¬ 
mattomiin. Äiti vastasi, että "mi¬ 
tä me mitään ost-merkkiä tarvi¬ 
taan, että lehmät eivät kysele ja 
pellolla kukaan ei näe”. 

Isäntä pysyi tiukkana. Merkki 
oli oltava, että kaikki tietävät 
naisten olevan venäläisiä. Tästä 
äiti hirmustui. Venäläiseksi kut¬ 
suminen oli paha loukkaus. 

”Ei me olla venäläisiä. Me ollaan 
suomalaisia”, hän sanoi. 

"Miten niin. Pietaristahan te tu¬ 
litte”, isäntä vastasi. 

"Siellä on monia kansalaisuuk¬ 
sia”, äiti täsmensi. 

Isäntä ei uskonut. Sitten äiti 
nousi jo ylös ja löi nyrkillä pöy¬ 
tään. Isäntä totesi, että selvite¬ 
tään asia huomenna. 

Seuraavana päivänä Olga ja äiti 
vietiin koppiautolla kuulustel¬ 


tavaksi. Pormestari ihmetteli 
passissa lukevaa kansalaisuutta. 
"Että suomalaisia”. 
"Täysunivormuun pukeutunut 
mies kulki kiiltävissä saap¬ 
paissaan edes takaisin ja lateli 
kysymyksiä. Aina välillä hän 
löi kädessään olleella ruoskal¬ 
la saappaisiin ja uhitteli. Kysyi 
samoja kysymyksiä uudestaan 
ja uudestaan eri järjestyksessä. 
Ajattelin, että voi hyvänen aika 
mitä sirkusta tämä on”, Olga 
muistelee. 

Seuraavana päivänä Olgaa kuu¬ 
lusteltiin yksinään. Kysymykset 
olivat samoja ja niin olivat vas¬ 
tauksetkin. Kuulustelija lähetti 
Olgan kotiin ja käski kertoa 
äidille, että hakijat tulevat huo¬ 
menna. 

Pelko kiersi taas vatsaa. Naiset 
pelkäsivät joutuvansa ojasta al¬ 
likkoon. 

"Emäntäkin oli surullinen. Sa¬ 
noi, että olisi niin toivonut mei¬ 
dän jäävän. Äiti kuitenkin sanoi, 
että älä ollenkaan mieti näiden 
puheita. Me olemme täällä orji¬ 
na ja lähdetään pois kun kerran 
päästään.” 

” Ajattelin, että voi 
hyvänen aika mitä 
sirkusta tämä on” 

KOHTI SUOMEA 

Naiset vietiin junaan ja alkoi hi¬ 
das matka jonnekin. Välillä juna 
ajettiin sivuraiteille odottamaan 
lisäväkeä. Epätieto kalvoi mieltä 
ja muistoissa kummitteli myös 
edellinen junamatka täisaunoi- 
neen. Lopulta juna saapui kui¬ 
tenkin Kööpenhaminaan. 
"Meidän ohjattiin käsi kädessä 
satamassa odottavaan Arcturus- 
laivaan. Saksanpaimenkoirat 

haukkuivat ja väkeä oli paljon. 
Kaikki tuntui kaoottiselta ja 
pelottavalta. Sotilaat kirosivat ja 
pitkään vaunuissa istuneet ihmi¬ 
set kompuroivat kiskoilla.” 

Äiti löysi naisille sopivan ma¬ 
kuupaikan laivan ruumasta ja 
naiset tasoittivat olkipatjoja al¬ 
leen. Ihmisten välissä käveli har¬ 
maapukuisia naisia auttamassa. 
"Arvaatkos jo ketä he olivat?”, 
Olga kysyy veikeästi. 

Laivassa oli lottia, jotka jakoivat 
näkkileipää ja voinappeja. Laiva 
lähti yön selkään. 

Myrsky oli koko matkan kova. 
Aina ei voinut tietää tuliko ää¬ 
ni myrskystä vai samaan aikaan 
sattuneista pommituksista. Ih¬ 
miset voivat pahoin ja oksente- 
livat voimattomina. Olga pysyi 
äitinsä kanssa makuuasennossa, 
jolloin olo vähän helpotti. 

HANKO 

”Kun tultiin perille Hankoon, 
laituri ei ollut suuren suurin. 
En tiedä miten jäikin niin hyvin 
mieleen, että oikealla puolella 
oli koivuhalkoja nätissä pinos¬ 
sa polttopuiksi ja vasemmalla 
piikkilanka aidat. Väki ohjattiin 
vasemmalle.” 

Olga sanoo, että vaikka keski¬ 
tysleiri oli ollut karu, ei se ollut 
mitään verrattuna Hankoon 
jonne hän rantautui 1943. 
"Hangon parakki oli toiminut 
sotavankien leirinä ja se oli 
juuri tyhjennetty inkeriläispa- 
lautuksia varten. Parakki haisi 
läpitunkevasti lialta ja tupakal¬ 
ta. Kaikkialla oli sentin kerros 
likaa lavereissa. Se oli kamala 
paikka. 3-4 metrin päässä pa¬ 
rakista oli piikkilanka-aita ja 
sen takana suomalaiset sotilaat 
pyssyt kädessä, että emme vain 
lähtisi karkuun. Tulokkaisiin 


suhtauduttiin epäilevästi, sillä 
kyllä kait meissä sellainen kirja¬ 
va suomalaisuus oli.” 

Olga sanoo, että sotilaat eivät 
ymmärtäneet inkeriläisten pu¬ 
hetta koska se oli niin vanhah¬ 
tavaa ja sotilaiden puhuma saksa 
taas oli niin sekavaa, ettei "siitä 
saanut tolkkua.” 

Joka yö piti käydä ulkona puis¬ 
telemassa lutikoita poistotta sai 
edes vähän nukuttua. 

Inkeriläiset luulivat, että heidät 
vietäisiin kotiin Inkeriin, mutta 
suunnitelmat olivatkin toisenlai¬ 
set. Parin päivän päästä heidät 
vietiin läheiseen kartanoon ja 
sieltä edelleen kesäaikaan tyhjil¬ 
lään olevaan maanmieskouluun. 
18-vuotta täyttänyt Olga kävi 
maamieskoulussa Jalmar Lau¬ 
rikaisen johdolla rippikoulun 
ja tankkasi suomeksi raamattua 
suomeksi, vaikka ei tekstistä 
juuri mitään ymmärtänyt. Hän 
pääsi ripille Loimaan vanhassa 
puukirkossa 20.7.1943. Paikalla 
oli 170 henkeä. 

Maamieskoululla kävi paikallisia 
nuoria miehiä jututtamassa in¬ 
keriläisiä. Olga ei uskaltautunut 
heidän juttusilleen, sillä mielessä 
oli venäläispojalta kuulemansa 
hurja tarina suomalaisista. 
"Meillä Inkerissä yöpyi Talviso¬ 
dan aikaan venäläisiä sotilaita ja 
kerran katselin oven raosta kun 
yksi yritti kieputtaa jalkaansa 
jalkarättiä. Hän sanoi, että pyö¬ 
rität niin tai näin, niin eihän 
nämä mitenkään pysy. Toisin on 
suomalaisilla sotilailla. Niillä on 
koko alusasu villaa ja villasukat 
jalassa. Ne ovat sellaisia sotilaita, 
ett jos niiltä ammukset loppuvat, 
ne kiipeävät puihin ja hyppäävät 
sieltä puukko kädessä niskaan ja 
leikkaavat meiltä kaulat auki.’ Se 


tuli mieleen kun katselin maan- 
mieskoululle tulevia suomalais- 
poikia joilla oli kaikilla puukot 
vyöllä, Olga sanoo ja nauraa nyt 
sydämensä pohjasta. 

"Ne kiipeävät puihin 
ja hyppäävät sieltä 
puukko kädessä niskaan 
ja leikkaavat meiltä 
kaulat auki. ” 

INKERI LÄISYYS 

Olga sanoo vierastavansa inke- 
riläinen-termiä. Sanoo sen ker¬ 
tovan vain siitä, että eräs ruot¬ 
salainen kuningas antoi alueen 
aikoinaan Ingegerd nimiselle 
tyttärelleen myötäjäislahjaksi. 
”Ei me olla inkeriläisiä, me ol¬ 
laan suomalaisia. Passissakin 
meillä kaikilla luki suomalainen. 
Miehillä luki fin ja naisilla finka. 
Mutta täällä Kanta-Suomessa 
puhutaan väkipakolla inkeriläi¬ 
sistä. Olen ajatellut, että on se 
kummallista, että saksalaisetkin 
uskoivat, että me olemme suo¬ 
malaisia, mutta suomalaiset ei¬ 
vät. Minusta siinä inkeriläinen 
sanassa on sellainen sävy, että 
valtaväestö haluaa erottaa mei¬ 
dät itsestään. Että ei olla ihan 
samoja sentäs”, Olga sanoo. 

ASETTUMINEN 

SUOMEEN 

Olga ja hänen äitinsä siirrettiin 
Siikajoelle, jossa heidät majoi¬ 
tettiin alueen rikkaimmaksi sa¬ 
nottuun taloon. Inkeriläis naisille 
löytyi makuupaikka kuitenkin 
vain eläinkopista. Naiset osal¬ 
listuivat heinätöihin. Palkkaa ei 
näistäkään töistä saanut, mutta 
isäntäväki otti naiset sentään 
pöytäänsä syömään. 

"Tilanne oli samankaltainen 
kuin Saksassa, tosin ihmisillä 
oli vapaus. Mutta mihinkäs me 
oltais siitä lähdetty”, Olga sanoo. 
Seuraavaksi siirryttiin Öystilan 
taloon Siikajoen toiselle puo¬ 
lelle. Siellä nostettiin perunoita 
ja nyhdettiin pellavaa. Sitten 
mentiin Kiviniemeen ja sieltä 
Rantakylään. Naisia siirreltiin 
tarvittavan työvoiman perässä. 
Oulussa he työskentelivät so¬ 
tilassairaalassa haavoittuneiden 
parissa. 

"Monella oli kumpikin käsi pa¬ 
ketissa, eivätkä he siksi kyenneet 
edes syömään ilman apua.” 

Kun saksalaiset saivat käskyn 
lähteä pois ja haavoittuneita 
alettiin kuljettaa joukoittain 
pois, Olga otti etäisyyttä tapah¬ 
tumiin. 

”En missään nimessä halunnut 
tulla liitetyksi siihen joukkoon 
ja viedyksi pois maasta,” hän 
kertoo. 

Äitikin oli sanonut, että tähän 
maahan hän jää ja tänne hän 
haluaa tulla haudatuksi. 

Yhtenä päivänä Olga käveli 
sairaalan lähipuistossa ja kuuli 
joukon ihmisiä puhuvan samalla 
tapaa kuin aikoinaan Inkerissä. 
"Murre veti puoleensa. Menin 
juttelemaan ja kysyin mistä 
olette.” 

Porukka oli Inkeristä ja tullut 
Ouluun Jyväskylän kautta. Kävi 
ilmi, että he tiesivät Olgan tä- 
dinperheen asustavan Jyväsky¬ 
lässä. 

- Elämä ja vaellus teki ihmisen 
sellaiseksi vähän rohkeaksi¬ 
kin. Niinpä lähdin Jyväskylään, 
mutta en uskaltanut edes kertoa 
äidille asiasta, sillä pelkäsin, että 
hän ei päästä minua. Hän oli hy¬ 
vin voimakastahtoinen ja päättä¬ 


väinen. Kai meitä oli siinä kaksi. 
Olga palasi tältä reissulta vielä 
takaisin Ouluun, mutta 1945 
hän muutti kokonaan Jyväsky¬ 
lään. Äidistäkin tuli keskisuo¬ 
malainen. 

Olga sai tätinsä kautta kuulla, 
että hänen isänsäkin oli tullut 
Suomeen. Tämä asusti jossain 
Etelä-suomessa, mutta haikaili 
paluusta Inkeriin. 

- Hän oli sanonut lähtevänsä 
ensimmäisten joukossa takaisin. 
Että hän ei ole täällä Suomes¬ 
sa renkipoikana. Isä oli tietysti 
tottunut johtamaan kolhoosia, 
joten muutos tilanteeseen, jossa 
häntä käskytettiin tekemään tätä 
ja tuota oli melko iso. 

Olga ei ehtinyt nähdä isäänsä 
ennen kuin tämä jo lähtikin ta¬ 
kaisin. Hän sai myöhemmin tie¬ 
tää, ettei isä kuitenkaan koskaan 
päässyt kotiin Inkeriin. Juna vei 
hänet keskelle Venäjää. Isän ja 
tyttären tiet eivät enää koskaan 
kohdanneet. 

PERHE 

Olga näki Jyväskylän Valtion 
talon tanssisalilla miehen, jolla 
oli ihmeellisen pitkä tukka. Pi¬ 
tuutta miehellä oli 184-senttiä, 
mutta varreltaan hän oli Olgan 
mukaan hoikka ruipelo. 

-Se taisi olla rakkautta ensi 
silmäyksellä, hän sanoo nyt hy¬ 
myillen. 

Hartaan uskovainen äiti olisi 
toivonut tyttärelleen pappis- 
miestä, mutta juhannuksena 
1946 tanssittiin Olgan ja Val¬ 
metilla työskentelevän Laurin 
häitä. 

Esikoinen - niin ikään Lauri - 
syntyi 1947, ja Olgan äiti hoiti 
tätä vanhempien ollessa töissä. 
Kotiovella kävi näihin aikoihin 



Nuoripari juhli häitä juhannuksena 
1946. 

pariinkin otteeseen Valtionpo- 
liisi kyselemässä Olgan perään. 
Äiti kertoi tämän olevan töissä 
Valmetilla ja kehotti kysymään 
sieltä. Työpaikalle poliisi ei kui¬ 
tenkaan koskaan tullut. 

*Ihmisiä oikein 
jahdattiin silloin ja pois 
vietiin lapsiakin. ” 

"Muistan kuinka se hermostutti 
äitiä. Häntä tietysti pelotti, että 
vievät minut pois. Minulla oli 
paperit kunnossa ja nimi kir¬ 
konkirjoilla. Sen takiahan me 
oltiin kai pikkuisen sitä naimi¬ 
siinmenoakin kiirehditty, ettei 
minua vaan vietäisi pois. 

Olga ei tiennyt, ettei sillä vält¬ 
tämättä ole merkitystä vaikka 
nimet olivatkin paperissa. 
"Kuulin myöhemmin, että mo¬ 
nia kuljetettiin takaisin Inke¬ 
riin vaikka täällä oli jo perhe, 
työ ja koko elämä. Se oli kait 
se venäläinen komissio, joka oli 
tänne asettunut. Ihmisiä oikein 
jahdattiin silloin ja pois vietiin 

lapsiakin. Jyväskylästäkin vietiin 
monta ihmistä pois komission 
toimesta.” 

Täti perheineenkin palasi itään. 
He tosin lähtivät vapaaehtoises¬ 
ti, samoin kuin Olgan isä. 

Olga ja Lauri saivat toisen po¬ 
jan, Riston 1950 ja Jorman 1955. 

TYÖURA 

Rohkeuden puutteesta Olgaa 
ei ainakaan voi syyttää. Vuonna 
1962 hän käveli topakasti Jyväs¬ 
kylän yliopiston rehtorin, Martti 
Takalan puheille. 

- Esittäydyin hänelle ja kerroin 
miten minulle on käynyt opin¬ 
tojen kanssa ja kysyin miten 
pääsisin opiskelemaan yliopis¬ 
toon kun haluaisin tulla. 
Rehtori kuunteli tarkasti ja in¬ 
nostui ennen kaikkea ajatuk¬ 
sesta, että yliopistoon saataisiin 
venäjänkielentaitoinen ihminen. 

- Hän sanoi, että aloitetaan sil¬ 
lä, että opiskelet suomenkieltä ja 
kirjallisuutta ja lisäksi venäjää. 


Jyväskylässä ei voinut opiskella 
venäjää, joten Olga kävi opissa 
Helsingissä. Suomessa oli tuol¬ 
loin vain yksi venäjänkielen pro¬ 
fessori koko Suomen maassa. 
Olgasta tuli lopulta venäjänkie¬ 
len opettaja. Hän toimi työväen¬ 
opistossa 30 vuotta opettajana ja 
Jyväskylän yliopistossa 22 vuot¬ 
ta. Vuosiin mahtuu myös paljon 
yrityksille pidettyjä venäjänkie¬ 
len kursseja. Lisäksi Olga toimi 
myös monella itään suuntaavalla 
reissulla oppaana. 

- Venäjänkielentaitoisia ei ollut 
paljon ja kielitaidon ansiosta 
työtarjouksia tuli paljon. 

Elämä oli vilkasta mutta onnel¬ 
lista. Näin vaikka Lauri-mies 
kärsi pitkään tuperkuloosis- 
ta, jota hoidettiin Kinkomaan 
keuhkoparantolassa. Olgakin 
suljettiin sinne hetkeksi vaikka 
hän ei oireillut. 

Perheen pojat harrastivat mu¬ 
siikkia ja vanhemmat näytteli¬ 
vät vapaa-aikanaan. Kuorolaulua 


Olga harrastaa vieläkin entisissä 
Jyväskylän Työväen Laulajissa, 
joka on nykyiseltä nimeltään 
Aallon laulajat. 

Olgan äiti haudattiin Jyväskylän 
Mäntykankaan hautausmaalle 
1958. Samassa haudassa makaa 
nyt myös Olgan mies Lauri, joka 
menehtyi 2010 ja 2014 kuollut 
Lauri-poika. Olga asuu Jyväs¬ 
kylässä. 

Toimittajan loppukommentti: 
Upean rohkean ja elämän¬ 
myönteisen Olgan elämästä 
saisi kirjoitettua paljon, paljon 
pidemmänkin tarinan. Vaikka 
kokonaisen romaanin. Hänen 
tapansa kertoa elämän kolhuista 
ja koettelemuksista sisältää myös 
sellaisen määrän positiivisuutta 
ja anteeksiantoakin, että sydä¬ 
meen jää pitkäksi aikaa lämmin 
ja hyvä olo. 













Selostus kevätkokouksesta 30.3.2019 


Kokouksen puheenjohtajana 
toimi Paavo Ripatti. 

Kokous todettiin lailliseksi. 
Esitettiin v. 2018 tilinpäätös 
Kuultiin toimintakertomus ja 
tilikertomus, jotka molemmat 
hyväksyttiin. 

Tilikauden ylijäämä tilikaudel¬ 
ta 1.1.2018 - 31.12.2018 oli 
1 978,55 €. 

Tilikertomus hyväksyttiin, jonka 
jälkeen esitettiin toiminnantar- 


kastajan lausunto. 

Tilinpäätös vuodelta 2018 
vahvistettiin. 

Tili- ja vastuuvapaus tilikaudelta 
1.1.2018 - 31.12.2018 myön¬ 
nettiin asianomaisille. 
Kesäjuhlat v. 2019 pidetään 
6.7. Piikkiössä. Turun seudun 
Inkeri-seuran edustaja valotti 
kesäjuhlien ohjelmatarjontaa, jo¬ 
ka vielä muotoutuu tarkemmin 
tulevien kuukausien aikana. Juh- 


latoimikunta jatkaa suunnittelua 
ja tarkempi ilmoitus juhlista jul¬ 
kaistaan seuraavassa Inkeriläis¬ 
ten viesti -lehdessä. 

Kuultiin loppuvuoden Inkeri- 
iltapäivien ohjelmatarjonta sekä 
kesän matkaohjelmat, joista mo¬ 
lemmista saa ajantasaista tietoa 
liiton www-sivuilta www.inke- 
riliitto.fi ja Inkeriläisten viesti 
-lehdestä. 


TAPAHTUMAKALENTERI 

SUOMEN INKERI-LIITON OHJELMA 
LOPPU VUODELLE 2019: 


Inkeri-iltapäivien varsinainen ohjelma Inkeri kodissa, 
Käpylänkuja 1 alkaa totuttuun tapaan klo 14.00. Kahvia 
tarjolla klo 13.30 alkaen. 



La 16.11. Näyttelijä, kirjailija Eeva Litmanen kertoo su¬ 
kunsa historiasta ja esittelee kirjansa Surun suitsima suku. 


La 25.5. Tapahtui Inkerissä. Ruotsin television (SVT2) suo¬ 
menkielisen toimituksen valmistama ohjelma, jossa haastatellaan 
Ruotsissa asuvia inkeriläisiä. Ohjelma kestää tunnin. Toimittaja 
Anneli Kustfälton inkerinsuomalainen jälkeläinen. Osa haastat¬ 
teluista on ruotsiksi, mutta tekstitetty suomeksi. 

La 6.7. Kesäjuhlat Piikkiössä. Kutsu toisaalla lehdessämme. 

La 21.9. Puheenjohtaja emerita Alina-Sinikka Salonen 

kertoo sanoin ja kuvin toukokuussa tehdystä Inkerin matkasta. 

La 26.10. Liiton syyskokous. 

La 9.11. Sukututkimuksen asiantuntijat tavattavissa Inkeri 
kodissa klo 9.00-17.00 


La 14.12. Joulujuhlat Inkeri kodissa klo 14.00. 


KULJETUS KESÄJUHLILLE 

Järjestämme Helsingistä bussikuljetuksen Piikkiöön, 
Turun seudun Inkeri-seuran järjestämille kesäjuhlille 
6.7.2019. Matka toteutuu, jos lähtijöitä on vähintään 30 
henkeä. 

Lähtöpaikka ja -aika on Kiasman edessä oleva bussipysäkki klo 
9.30. Paluu Piikkiöstä juhlien päätyttyä klo 18.00. 

Hinta on vielä avoin, sillä se riippuu osallistujamäärästä. (Arvio 
30 — 35 €) 

Ilmoittautumiset viimeistään 3.6.2019. 

Ilmoittautumisia vastaanottaa Anneli Mylläri. 

sähköposti anneli.myllari@gmail.com 

tai puhelin +358 40 7435 560 (mieluiten TEKSTIVIESTILLÄ) 

SUOMEN INKERI-LIITON MATKA 

Viron inkerinsuomalaisten XXIX laulu-ja tanhujuhlille 
19.7.-21.7.2019 

Pe 19.07 

10.30- 12.30 Laivamatka Helslnki-Tallinna, Tallink Megastar 

(Buffet-aamiainen sen tilanneille) 

Majoittuminen Hestia Hotel Seaportiin 
16.00 Vierailuja ruokailu KGP-teatteri-museo-kahvilassa 

Vapaa-aikaa 

La 20.07 

08.00- Aamiainen hotellissa 

10.45 Bussi noutaa hotellilta 

12.00 Hartaushetket Pöllkiilan muistolehdossa ja Paldiskin 

hautausmaalla, (Hannele ja Markku Päiviö Tallinnan 
Pyhän Pietarin suomalaisesta srk) 

14.30 Seminaari "75 vuotta inkerinsuomalaisten pelastus 
operaatioista" 

Arvo Pärt -keskuksessa Laulasmaalla, luennoitsijoina 
Reijo Rautajoki, Toivo Flinkja Meelis Maripuu. 

18.00 Bussi hakee Laulasmaalta hotelliin 

20.00 Illallinen hotellissa 

Su 21.07 

08.00- Aamiainen hotellissa 

10.00 Bussi noutaa hotellilta 

11.00 Juhlajumalanpalvelus Kosen kirkkossa, (pastorit Kers 

tin Kaskja Hannele ja Markku Päiviö) 

13.00 Juhlat Kosen laululavalla, 

Viron Inkerinsuomalaisten Liitto 30v 

16.30 Kuljetus hotelliin, siirtyminen laivaterminaaliin 

18.30- 21.00 Laivamatka Helsinkiin, Tallink Megastar. (Buffet 

illallinen sen erikseen tilanneille). 

Matkan hinta on 335 €/henkilö kahden hengen huoneessa. 
Ihh-lisä 80 €. 

Edellytyksenä vähintään 22 hengen ryhmä. 

Vastuullinen matkanjärjestäjä HansaTravel 0U. 

Hintaan sisältyy: 

- laivaliput kansipaikoilla Hki-Tallinna-Hki 

-1 yhteinen hytti matkustajien tavaroiden säilytykseen 

- majoitus jaetuissa 2h huoneissa aamiaisineen 

- ohjelman mukaiset kuljetukset 
-1 x illallinen 

- vierailu KGB-teatteri-museo-kahvilassa sisältää ohjelman sekä 
ruokailun 

Erikseen tilatut ateriat laivalla maksetaan matkalaskun 
yhteydessä. 

- buffet-aamiainen laivalla 17.50 €/hlö 

- buffet-illallinen 26 €/hlö 

Ilmoittautuminen on sitova, kun olet maksanut ennakkomak¬ 
suna 50 €. Ilmoittautumisen viimeinen päivä on 30.5.2019. 
Maksu Suomen Inkeri-liitto ry:n tilille FI51 80001200 3063 64. 

Ilmoittautuminen matkanjohtaja Alina-Sinikka Saloselle: 
alinasinikka@gmail.com. Tiedustelut p. +35840 7437 042. 

Kun ilmoittaudut, kerro seuraavat asiat: 

nimi, p.numero, sähköpostiosoite, osoite ja kansalaisuus, ellet 
Suomen. Toivotun huonetoverin nimi. Hän täyttää omat tietonsa 
erikseen. 

Viron Tanhujuhlat järjestää Vironsuomalaisten kulttuuri-itse¬ 
hallinto, Viron inkerinsuomalaisten liittoja Inkerinsuomalaisten 
Tallinnan seura. 


Hyvinkään Inkeri-kerho 

Kokoontumiset 1.9., 6.10., 3.11. klo 14 seurakuntakeskuksen ko¬ 
koussalissa, katutasossa. (Hämeenkatu 16). Joulujuhlaa vietetään 
juhlasalissa la. 7.12. klo 13. 

Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 13 Lut¬ 
her kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä ko¬ 
kouksessa. 

Kerhoilloista ja kokouksista tiedusteluihin vastaa 
Inkeri Ojala 040 071 6727 inkeri.ojala@gmail.com 
Lahden seudun Inkeri-seura ry tilinumero: 

FI621298 3000 0247 22 

Turun seudun Inkeri-seura 

Vuoden 2019 tapahtumat Varissuon kirkolla, tilaisuudet alkavat 
klo 14.00: 

Su 29.9. Syyskokous 

La 2.11. Pyhäinpäivän kunniakäynti Turun hautausmaalla inkeri¬ 
läisten muistomerkillä klo 12 ja kahvitarjoilu Varissuon kirkossa 
klo 14 



To 26.12. Tapaninpäivän Joulujuhla 


Lisätiedot www.sais.fija puheenjohtaja Reijo Rautajoki reijo@ 
rautajoki.fi tai 0440 222 777. 


Muu toiminta: 

Terveysneuvonta ja vastaanotot, käsityö- ja askartelukerho, 
Beseda-kerho Eero Pellisen johdolla, 
päivystys-ja kirjastotoiminta, lauluryhmä Orvokki, uusia jäseniä 
toivotaan, nuorten ja lasten toimintaa (kerhot, kulttuuri- ja luon¬ 
toretket ym.). Viikoittaiset ohjelmat löytyvät seinäilmoituksesta, 
facebookista ja puh. 045 668 7628. 

Yhteystiedot: 

puhelin 045 668 7628 
sähköposti tsis.turku@gmail.com 
FacebookTurun seudun Inkeri-seura ry 
Käyntiosoite Kousankuja 5 A, 20610 Turku Varissuo 

Helsingin seudun Inkeri-seura 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 1, 
Helsinki) 

Tiedustelut Toivo Tupin p. 040 578 3894 


SUOMEN AKATEEMINEN INKERI-SEURA RY (SAIS) TIEDOTTAA 
Elokuu 2019 

Via Ingria - Inkeriläisten jalanjäljillä Suomenlahden ympäri 

Inkeriläisten pääjoukon Suomeen tulosta on kulunut 75 vuotta. 
Via Ingria tarkoittaa kiertomatkaa Suomenlahden ympäri. Matkan 
aikana tutustutaan keskeisiin paikkoihin, joiden kautta inkeriläiset 
vaelsivat matkallaan kohti Suomea. Reitti kulkee Helsinki—Viipu¬ 
ri—Hatsina—Rakvere—Paldiski—Hanko—Helsinki. Kierros tehdään 
bussilla. Mukaan mahtuu enintään 40 henkilöä. Tarkempi kuvaus, 
ohjelma ja hinta selviävät toukokuussa. 

5.10.2019 

SAIS järjestää Inkerin päivänä suuren inkerinsuomalaisten Suo¬ 
meen saapumisen 75-vuotisjuhlan: 

Inkeriläisyys nyt ja huomenna 
-Juhlaseminaari klo 13.00-17.00 Finlandia-talossa. 

- Iltajuhla Ostrobotnialla klo 19.00 alkaen. 

- Inkerin lippu 100 vuotta. Lippu nostetaan Finlandia-talon sal¬ 
koon klo 12.30 Suomen lipun rinnalle. 

Tarkempi ohjelma valmistuu toukokuussa. Osallistujia tulee 
neljästä maasta. Ohjelmassa painottuvat inkeriläisyyden monet 
ulottuvuudet: 75 vuotta sitten tulleet, kolmas aalto eli vuonna 
1990 alkanut paluumuutto, Viron inkeriläiset ja Pietarin seudun 
inkeriläiset. Painopiste on tulevaisuudessa. Ilmoittautumiset ti¬ 
laisuuksiin alkavat elokuussa. 


19 




Posti Green 


INKERILÄISET- VALOKUVANÄYTTELY 

Seppo Tuomen valokuvia 
Karjala-talolla (Käpylänkuja 1, Helsinki) 
Näyttely avoinna 29.5.-12.6.2019 
Maanantaista perjantaihin 09.00-17.00 

Kansikuva: Keli suosi Kesäjuhlien 

Osallistuin heinäkuun Inke¬ 
riläisten kesäjuhlille vaimoni 
kanssa. Asia, joka syntyperältäni 
ei-inkerinsuomalaisena huoma¬ 
sin, miellytti ja miellyttää minua 
suuresti. Samalla se asettaa ison 
vaatimuksen Suomen Inkeri-lii- 
ton toimihenkilöille. Tarkoitan 
seuraavaa: 

Yksi inkerinsuomalaisuus - si¬ 
sältäen monta erilaista valtiol¬ 
lista lähtökohtatilannetta vuo¬ 
sikymmenten aikana - yhdistyi 
jälleen yhteisen Inkerin lipun 
alle Piikkiössä, kuten muissakin 
inkerinsuomalaisten tilaisuuk¬ 
sissa, joissa olen käynyt. 
Inkeriläiset - maaton kansa, 
käyttääkseni Helena Mietti¬ 
sen kirjan osuvaa nimiotsikkoa 
- ovat saapuneet Suomeen tai 
jatkaneet Ruotsiin, jopa kau- 
kaisimpiin maailmankolkkiin 
he ovat muuttaneet, kuten tie¬ 
dämme. 

Heitä on saapunut Suomeen 
Ensimmäisen Maailmansodan 
jälkeisinä kuohunnan vuosina, 
Toisen Maailmansodan aikaan 
tai 1990-luvulta näihin päiviin 
saakka niin Virosta, Venäjältä, 
vanhasta Neuvostoliitosta ja 
lisäksi heidän lastensa kulttuu¬ 
riset lähtökohdat ovat määritty¬ 
neet vielä senkin mukaan, min¬ 
kä valtion kansalaisina he ovat 
syntyneet. Usein toinen lapsen 
vanhemmista on ei-inkerinsuo- 
malainen. 

Nämä lähtöasetelmat edellyttä¬ 
vät Suomen Inkeri-liitolta jous¬ 
tavuutta, tietoa ja kykyä ymmär¬ 
tää näitä lähtökohtia suhtautu¬ 


misessaan inkerinsuomalaisiin, 
yhteistyötä ja - kykyä, kuiten¬ 
kaan sortumatta minkäänlaiseen 
kosiskeluun, nostamatta ketään 
toisen edelle. Yhteisenä nimit¬ 
täjänä on aina inkerinsuomalai¬ 
suus, puhuipa tämä henkilö mitä 
kotikieltä hyvänsä. 

Tämä kaikki asettaa omat vaati¬ 
muksensa myös yhteiselle tilai¬ 
suudelle, sen hengelle, soukkaa 
suuta ja arvostavaa, toisen huo¬ 
mioivaa käytöstä. Mikään taho 
ei saa käyttää inkerinsuomalaisia 
minkäänlaisina pelinappuloi¬ 
naan, aina on oltava ja löydet¬ 
tävä korrekti, kultainen keskitie 
omassa esiintymisessään kuiten¬ 
kaan aitoa kohtaamisenhalua 
yhtään vähentämättä tai siitä 
luopumatta. Tämä on itselleni 
ollut erittäin mielenkiintoista, 
opettavaa ja palkitsevaa. 

Inkerinsuomalaisten erilaiset 
lähtökohdat ovat asettaneet 
oman puheenjohtajan rimani 
ennen kaikkea kaikkia tasa¬ 
puolisesti kohtelevaksi, samalla 
myös aiheuttaneet julkisen "nä¬ 
kymättömyyteni”, sillä olen ko¬ 
kenut ja koen olevani oppimassa 
jotain sellaista, minkä oppii vain 
kuuntelemalla ja olemalla läsnä, 
ei päsmäröimällä.Tämä puheen¬ 
johtajuuteni on opettanut itsel¬ 
leni kuuntelevaa nöyryyttä, sillä 
vaikka arvostan omia elämän- 
kokemuksiani, omaa elämääni, 
opettaa jokainen kohtaamiseni 
inkerinsuomalaisten kanssa it¬ 
selleni jotain uutta, jotain, minkä 
minulle voi opettaa vain kuunte¬ 
lemalla ja - samalla läsnä ollen 



- inkerinsuomalaisen elämää. 

Mitä itse voisin inkerinsuoma¬ 
laiselle kertoa? Voisin kertoa 
paljonkin, mutta kertoma-alu¬ 
eeni, jossa kaikki on itselleni ta¬ 
pahtunut, rajoittuu Helsinkiin 
ja entiseen Helsingin maalais¬ 
kuntaan, niin näkökentässäni 
on vääjäämättä jonkinlainen 
puutostila. Vaikka arvostan it¬ 
seäni ja läheisiäni, niin mitäpä 
osaisin kertoa tapahtumista 
oman asuinalueeni ulkopuolel¬ 
ta. Inkerinsuomalaiset osaavat ja 
siinä on iso ero ja siksi tunnus¬ 
taudun oppipojaksi. Eläkäämme 
oppimisen vuorovaikutuksessa 
yhdessä - itselleni tämä on ollut 
antoisa matka. 

Juhani Valo 

Inkeri Ojala ja Tamara Kocheleva maistelivat melkein kypsiä punaherukoita Piikkiön Kesäjuhlilla. 

SAAPPAITA ILMASSA JA TANSSIASKELIA NURMIKOLLA 


Inkeriläisten kesäjuhlia vietettiin Piikkiössä 6.7.2019 
Teksti ja kuvat: Riikka Mahlamäki-Kaistinen 


Ruohokentällä lentää musta saa¬ 
pas. Kaari on komea, mutta saa¬ 
pas osuu nurmen sijaan kevyesti 
kentän reunaan parkkeerattuun 
autoon. Kuuluu ”komps”. 

- Oho. Meni pitkäksi. Saapas 
tarttui jotenkin käteen kiinni, 
heittovuorossa oleva mies pa¬ 
rahtaa. 

Autoon ei jää minkäänlaista 
jälkeä, joten vahinko synnyttää 
lähinnä hyväntuulista naures¬ 
kelua. Sattuuhan sitä. Pietarin 
inkeriläisten järjestämä saapas- 
kilpailu ei pysy muutoinkaan 


täysin radallaan. Yksi heitto vie 
saappaan komean tammen ok- 
sistoon ja toinen marjapuskaan. 
Pisimmillään saapas lentää 19 
metriä. 

Järjestäjät kertovat, että Pietaris¬ 
sa järjestetään vuosittain saap- 
paanheittokisoja ja siitä tuli aja¬ 
tus tuoda kisa myös Suomeen, 
Kesäjuhlille. Saappaanheiton 
voittajiksi kruunattiin Helena, 
Andrei ja Nikita. Ilottelun jäl¬ 
keen oli hyvä aloittaa varsinai¬ 
nen ohjelma. 


Inkeriläisten kesäjuhla järjestet¬ 
tiin tänä vuonna Turun seudun 
Inkeri-Seuran toiminnasta Piik¬ 
kiössä. Martti Hirvonen avasi 
tapahtuman toivottamalla juh¬ 
lakansan tervetulleeksi luonnon¬ 
helmaan "alla kasvoin kakki val¬ 
tiain”. Hirvonen iloitsi siitä, että 
sään herrat suosivat juhlakansaa. 
Kesäjuhlia vietettiin nimittäin 
taivasalla ja päiväksi oli ennalta 
povattu sadetta ja huonoa keliä. 
Sivuilta avoin juhlateltta ei oli¬ 
si ehkä kyennyt sateen tullen 
suojaamaan paikalle tullutta 



Kesäjuhlille osallistui tänä vuonna yli200 ihmistä 

yli kahtasataa juhlijaa. Onnek¬ 
si suojaa tarvittiin korkeintaan 
kuumalta auringon paahteelta 
suojautumiseen. 

Hirvonen sanoi puheensa lo¬ 
puksi leikkisästi, että "Juhlia 
saa arvostella, mutta ei ankarasti 
vaan hellästi ja huomaavaisesti. ” 

Juhlapaikkana toimineen Piik¬ 
kiön Villa Baltican nurmelle oli 
levitetty vilttejä ja katoksen alle 
penkkejä. Osa kesäjuhlijoista oli 
tuonut omat viltit mukanaan ja 
toisilla näytti olevan matkassa 
pikniktarpeitakin. Marjapuskien 
punaherukat punastelivat ja pir¬ 
tanauhat heiluivat kesätuulessa. 
Tunnelma oli niin kesäinen kuin 
se vain voi olla. 

Hirvosen jälkeen Suomen Inke- 
ri-liitto ry:n puheenjohtaja Ju¬ 
hani Valo toi kesäjuhlille liiton 
tervehdyksen: 


JUHANI VALON PUHE 
KESÄJUHLILLA 
(Tiivistetty versio) 

Voin hyvin yhtyä inkeriläisen 
Lyyli Ronkosen kirjan nimeen, 
”Laps' Inkerin». Olemme aina 
jonkun lapsia; kenenkään en ole 
kuullut sanovan isoisä tai isoäi¬ 
ti eli «Vanhus Inkerin». Vanhe¬ 
nemme, mutta olemme silti syn- 
nyinpaikkamme lapsia. Itse olen 
LapsHelsingin, vaikka olenkin 
jo isoisä. 

Puhuttaessa itsestämme jonkun 
lapsina, olemme osuneet asian yti¬ 
meen eli omiin juuriimme, oman 
elämämme kantavaan teemaan, 
olla jonkun lapsi, olla jostain ko¬ 
toisin. Omat juuremme ovat ne, 
jotka kasvattavat meistä juu¬ 
riemme mukaisen puun, joka luo 
siemenistään omat jälkeläisemme. 

Meillä kaikilla ovat perintömme 
ja perinteemme, vaikka asuin-ja 
elinpaikkamme olisi kaukana pai¬ 
kasta, jossa juuri nyt olemme eli 
tällä kerralla Turusta. 

” Omat juuremme ovat 
ne, jotka kasvattavat 
m eistä ju uriemme 
mukaisen puun, joka 
luo siemenistään omat 
jälkeläisem m e ”. 

Mutta se, missä nyt olemme, on 
puun pintaa, kaarnaa mutta 
se, mistä olemme kotoisin, ovat 
juuremme. Inkerinsuomalaiset 
ovat tunnettuja vie¬ 
raanvaraisuudestaan, 
siitä, kuinka he anta¬ 
vat vähästäänkin apua 
tarvitsevalle. Omasta 
mielestäni kauneimmin 
tämän ikuisesti kestä¬ 
vän verenperinnön, in¬ 
kerinsuomalaisten oman 
perussävelen elämän 
kallioisilla mutta eteen¬ 
päin vievillä rinteillä on 
kuvannut juuri mainit¬ 
semani Lyyli Konkonen 
tämän «Laps' Inkerin»- 
kirjan päätösrunossa. 

Tässä runossa «Hei¬ 
molleni» on oiva opetus 
meille jokaiselle, opiksi 
elämään. (Runo luetta¬ 
vissa lehden takasivulta) 

Suomeen vuonna 1980 
Keiton seurakunnasta 
Seltoin kylästä muut¬ 
tanut Lyyli Ronkonen 
oli inkerinsuomalainen 
filosofian tohtori. Hän 
on tai oli inkerinsuoma¬ 


laisen sivistyksen eräs, mutta ei ai¬ 
noa tulkki Suomessa. Akateemisen 
uransa, muun muassa toimittuaan 
professorina ja englannin kielen 
oppituolin johtajana Herzenin 
pedagogisessa instituutissa ja hän 
loi muutettuaan Suomeen, uuden 
akateemisen uran toimien Suo¬ 
meen muuton jälkeen mm. Hel¬ 
singin yliopistossa kasvatustieteen 
lehtorina sekä englannin kielen 
dosenttina. Tämän tiedon olen 
lainannut tästä hänen kirjastaan 
LapsTnkerin, sen kansilehden esit¬ 
telystä. 

Tämä kertoo omaa kieltään siitä 
sekä sydämen että opillisesta si¬ 
vistyksestä, johon itselläni on ollut 
kanssanne ilo tutustua. 

Inkeriläisyys yhdistää ihmisiä ympäri seutuja. 
Kuvassa Jelena Tikka Pietarista, Marina Bakunova 
Helsingistä ja Martti Hirvonen Turusta. Kuva: 
Hirvonen. 

Maarit Kochanski tarkastelee Anitta Uinen kansallispukua, jonka koristeet hän teki 
lapsena äitinsä kanssa. Koristeet ovat säilyneet niin hyvin siksi, että ne irrotetaan 
aina pesun ajaksi. 


MUSIIKIN ILOA 

Totuttuun tapaan juhlilla nau¬ 
tittiin myös musiikista. Ensim¬ 
mäinen ryhmä oli turkulainen 
lauluryhmä Orvokit. 9-henki- 
nen kuoro lopetti esiintymisen 
Matalan torpan balladiin ja sa¬ 
noihin "silloin se hulivili Inkerin 
poika sen Suomen tytön jätti”, 
joka synnytti hersyvän naurun 
yleisössä 

Ennen Pop ja folk-musiikkia 
esittävän uuden PILwe-ryhmän 
esiintymistä, YVladimir Kokko 
Pietarista kävi sanomassa sana¬ 
sen. 


-Tämä vuosi on merkittävä use¬ 
asta syystä. Muun muassa siksi, 
että 30 vuotta sitten vuonna 
1989 Keitossa järjestettiin en¬ 
simmäiset kesäjuhlat. Merkit¬ 
tävää on myös se, että Inkerin 
lippu täyttää tänä vuonna 100 
vuotta. 

Kokko avasi yleisölle myös PIL- 
we-kuoron nimeä. Nimi juontaa 
nokkelasta kielipelistä. PIL tulee 
sanoista Pietarin Inkeri Liitto 
ja we puolestaan englanninkie¬ 
lisestä, meitä tarkoittavasta sa¬ 
nasta. 

- Tuokoon ryhmä vähän lisää 


iloa näihin juhliin, Kokko sano 
ja päästi kuoron estradille. 
PILwe:n ensimmäinen kappale 
oli Alla Pugatsovan laulu, jo¬ 
hon Kokko on tehnyt suomen¬ 
kieliset sanat. Laulussa toivot¬ 
tiin muun muassa kesän olevan 
loputon. ”Vaik sadetta me usein 
nähdään, sen hyväksyn hymyil¬ 
len”, pallomekolliset naiset lau¬ 
loivat viehkeästi hymyillen. 
PILwe sai vantaalaisen laulu¬ 
yhtye M e s i m arj atki n innostu¬ 
maan. Kentän laidassa keinuttiin 
musiikin mukana ja lopuksi ryh¬ 
män laulajat pistivät tanssiksi. 

Kesäjuhlilla kuultiin myös 
muun maussa Arvo Survon tai¬ 
dokasta kitaransoittoa ja laulua, 
Pihapihlajan ja turkulaisen Sy¬ 
dämestä sydämeen -musiikki- 
yhtyeen esityksiä, hyviä puheita 
joista jutun lopussa muutama, 
herkullinen keittolounas, ar¬ 
pajaiset, yhteisrukous ja viime¬ 
vuosia enemmän tanssiesityksiä. 
Jalalla panivat koreasti tanssiin 
tempautuneiden Mesimarjojen 
lisäksi pietarilainen tanssiryh¬ 
mä Piirileikki ja helsinkiläinen 
tanssiryhmä Virta. Tapahtuman 
loppusiunauksen suoritti rovasti 
Hannu Nyman. 

Vaikka säänherrojen armoille 
heittäytyminen voi olla suo¬ 
malaisessa kesässä uhkarohke¬ 
aa, oli kesäjuhlan järjestäminen 
ulkotilassa lopulta hieno ajatus. 
Juhlissa oli erityistä tunnelmaa 
kun osallistujat sitoivat päihinsä 
kukkaseppeleitä viereisen pellon 
villikukista, Suomen ja Inkerin 
liput heiluivat tuulessa, aurinko 
paistoi ja linnut lauloivat. 

ANSIOMERKIT 

Inkerin sivistyssäätiö jakoi tuttuun tapaan juhlilla ansiomerkit seitsemälle henkilölle, jota ovat tehneet 

työtä inkeriläisten hyväksi. 

Inkeriläisten sivistyssäätiön ansiomerkit 2019 


Lyydia Bazaleva 
Leena Loikkanen 
Anneli Kustfalt 
Elina Metsälä 
Lempi Närvänen 
Eero Pellinen 
Reijo Rautajoki 

KEIJO K ORKAN PUHE INKERILÄISTEN KESÄJUHLILLA 

Keijo Korkka käsitteli puheessaan niin Inkerin historiaa, lähimenneisyyttä kuin tulevaisuuttakin. Ohessa 
hieman lyhennetty versio puheesta. 


Inkerin kirkossa on juhlittu jou¬ 
lua, pääsiäistä, juhannusta, lop¬ 
piaista, helluntaita sekä muita 
kirkollisia juhlapäivä ja niihin 
on usein liittynyt kirkon lähellä 
tapahtunutta, markkinoiden kal¬ 
taista toimintaa ja kaupantekoa. 
Kansanvalistusta harjoittavat 
opettajat ja heidän rinnallaan 
talonpojatkin ryhtyivät kirkon¬ 
menojen jälkeen järjestämään 
ohjelmallisia kesäjuhlia, joille 
saapui väkeä naapuriseurakun- 
nista runsain määrin. 

Kansanjuhlat Inkerissä 

Inkeriläisten kesäjuhlissa on 
vanhat perinteen. Aikakirjat 
kertovat, että ensimmäinen suu¬ 
ri Inkerin kansanjuhla vietettiin 
Lempaalassa, Pietarinpäivä- 
nä 1885. Koska se oli laatuaan 
ensimmäinen, on syytä kertoa 
tarkemmin sen luonteesta ja 
ohjelmasta. Juhlista kirjoitetussa 
selonteossa kerrotaan, että Lem¬ 
päälän kirkon lähellä olevan juh- 
lakentän keskelle oli pystytetty 
koroke, jolle Lempäälän kirk¬ 
koherra Otto Rokkanen nousi 
pitämään puheen kansanjuhlan 
merkityksestä. Soittokunnan 
säestyksellä laulettiin Maamme¬ 
laulu. Tämän jälkeen pidettiin 
raittiusseura Vesan vuosikoko¬ 
us. Urheiluohjelmana oli pussi- 
taistelua, tankoon kiipeämistä 
sekä juoksu- ja soutukilpailut. 
Viimeiseksi esitettiin näytelmät 
Turmiolan Tommi ja Hän ei ole 
mustasukkainen. Lisäksi myytiin 
koululaisten tekemiä käsitöitä ja 


arpoja. 

Lehtiselostus kertoo juhlissa ol¬ 
leen paljon väkeä lähiseuduilta, 
jopa Suomen puoleisista raja- 
pitäjistä, yhteensä kolmattatu- 
hatta henkeä. Juhlia kuvattiin 
erinomaisen onnistuneiksi. Var¬ 
sinkin järven tyyni pinta, jossa 
veneet lipuivat sinne tänne ja 
kaiken ylle kaartuva sinitaivas 
sekä Lempäälän lauluseuran 
raikas laulu tuntuivat tehneen 
kirjoittajaan lähtemättömän 
vaikutuksen. Seuraava huomat¬ 
tava kansanjuhla vietettiin Hie¬ 
tamäen antiikkikylässä 1889. 
Nämä juhlat olivat puitteiltaan 
vatimattomammat. 

Kerron ensimmäisistä Lempaa¬ 
lassa pidetyistä juhlista mielel¬ 
läni, koska Lempäälä on In¬ 
kerinmaan vanhin luterilainen 
seurakunta, joka on perustettu 
1611 ja sieltä on lähtöisin myös 
Larin Paraske ja monia inkeri¬ 
läisten toiminnassa ansioituneita 
henkilöitä. 

Soitto- ja laulujuhlat 
Sitten juhlat saivat soitto- ja 
laulujuhlien luonteen ja ensim¬ 
mäinen tällainen juhla vietettiin 
Skuoritsassa keväällä 1899. Toi¬ 
nen Tuutarissa (1901), kolmas 
Venjoella (1903), neljäs Tyrössä 
(1908), viides Keitossa (1910), 
kuudes Kolppanassa (1913) ja 
seitsemäs Tuutarissa (1918). 
Nämä soitto- ja laulujuhlat oli¬ 
vat kaksipäiväisiä ja niiden jär¬ 
jestelyissä oli aktiivisesti toimi¬ 


villa raittiusseuroilla keskeinen 
asema. Myös Inkerin kirkko ja 
papisto olivat voimakkaasti mu¬ 
kana juhlien järjestelyissä. 

Juhlien merkitys 
Pidetyt juhlat olivat Inkerin¬ 
maan suomalaisille voimakkaita 
suomalaisen kansallistunnon ko¬ 
hottajia ja niissä huokui vahvasti 
kansanrunoilija Räikkösen tul¬ 
kitsema ajatus: ”Me suomalaisia 
olemme ja suomalaisiks jääm¬ 
me, me Suomen tavat pidämme 
ja suomalaisen päämme.” Sekä 
ajan henkeä kuvaava nuorille 
tytöille tarkoitettu elämänohje: 
”Ei pie männä venäläiset, tullee 
verenrikko”. Yhteenkuuluvuu¬ 
den tunne korostui voimakkaasti 
näissä juhlissa, antaen voimaa ja 
lohtua arkisten ponnistusten se¬ 
kaan. 

Juhlissa nousi korostettuun ase¬ 
maan Maamme-laulu ja Mooses 
Putron Nouse Inkeri -hymni jo¬ 
ka esitettiin ensimmäisen kerran 
Kolppanan seminaarin 25-vuo- 
tisjuhlissa 1888. Tähän Inkerin 
kansallishymnin asemaan ko¬ 
honneen laulun sanoihin vaati¬ 
vat viranomaisen Inkeri-sanan 
tilalle sanan ”kansa”. Paavo 
Räikkönen teki hymniin myö¬ 
hemmin toisen säkeistön. 

Kun juhlat kokosivat tuhatmää¬ 
rin väkeä ja kun niissä parhaim¬ 
millaan esiintyi 30 lavakuoroa, 
joissa yli 800 laulajaa, suhtau¬ 
tuivat viranomaiset vähemmän 
myönteisesti juhlien järjestämi¬ 
seen. Niitä pidettiin suomalai- 

suuden aatetta liiaksi korostavi¬ 
na tapahtumina. 

Tuutarissa kesäkuussa 1918 
pidetyissä soitto- ja laulujuh¬ 
lissa olikin edellisen vuoden 
vallankumouksen aiheuttamat 
levottoman ajan merkit ja nämä 
juhlat jäivät sen ajan viimeisiksi. 
Tästä alkoi lyhyen myönteisen 
ajanjakson jälkeen Inkerin suo¬ 
malaisille itkevän Inkerin aika¬ 
kausi, jonka todellista kauheutta 
ei silloin kukaan voinut aavistaa. 


Kesäjuhlat Suomessa ja Ruot¬ 
sissa 

Venäjän vallankumouksen jäl¬ 
keen Suomeen jäin noin 4 000 
inkeriläistä. Pakolaiset halusivat 
pitää yhtä ja toimia Inkerin kan¬ 
salaisten aatteiden innoittamina. 
Perustettiin Inkerin liitto ja In¬ 
keriläisten toimikunta Suomessa 
sekä vuonna 1934 inkeriläisten 
yhdistys jatkamaan toimikunnan 
työtä. Näiden toiminnassa olivat 
kohokohtina yhteisesti järjeste¬ 



Kukkaseppeleinen nainen on Aina Jaakkola Pietarin PILwe-lauluryhmästä. Hän 
kuuluu myös Piirileikkitanssiryhmään joka niin ikään esiintyi kesäjuhlilla. 


tyt kesäjuhlat. Juhlia pidettiin 
30-luvulla Perkjärvellä (1930), 
Kotkassa (1932), Pölläkkälässä 
(1933), Terijoella (1934, 137), 
Viipurissa (1935), Koivistossa 
(1936), Vuoksenniskalla (1938) 
ja Valkjärvellä (1939). 

Tosita maailmansotaa seuran¬ 
neiden syistä johtuen rohjettiin 
Suomessa pitää kesäjuhlat seu- 
raavaksi vasta vuodesta 1956 
lähtien. Ensimmäiset olivat Jär¬ 
venpäässä ja seuraavat Lohjalla. 
Tämän jälkeen juhlia on pidetty 
vuorollaan Helsingissä, Turussa, 
Tampereella, Lahdessa, Hyvin¬ 
käällä ja kerran Raumalla. 

Kun sodan jälkeen n 4 000 in¬ 
keriläistä lähti turvallisuussyistä 
Ruotsiin, virisi siellä nopeas¬ 
ti voimakas yhdistystoiminta. 
Vuonna 1947 perustettiin inke¬ 
rinsuomalaisten keskusjärjestö, 
joka on nykyään nimeltä Ruot¬ 
sin Inkeri-liitto. 

Monilla paikkakunnilla on toi¬ 
minut liiton paikallisosastoja ja 
Ruotsissa on pidetty jo pitkään 
vuosittaisia kesäjuhlia. Niihin 
on osallistuttu sankoin joukoin 
myös Suomesta sekä viime ai¬ 
koina myös Virosta ja Venäjältä. 

Inkerin uusi nousu 

Vaikeiden vuosikymmenten jäl¬ 
keen tapahtui 1980-luvulln lo¬ 
pussa Inkerin kansan kohdalla 
ihmeellisiä asioita. Neuvosto¬ 
liitto (NL) hajosi ja tuli tilanne, 
jossa eri kansallisuudet voivat 
taas nousta esiin Venäjälläkin. 
Perustettiin Inkerin liitto, Kar¬ 
jalan suomalaisten Inkeri-liitto 
ja Eestin Inkerinsuomalaisten 
liitto. NL aika, joka oli tuonut 
Inkerinmaan suomalaisille ja 
muille vähemmistökansoille ai- 

noastaan surua, murhetta ja kyy¬ 
neleitä, oli tullut tiensä päähän. 
Inkerin kirkolle koitti uusi aa¬ 
mua ja paljon uusia seurakuntia 
perustettiin Inkeriin, Karjalaan 
ja muuallekin Venäjälle. Näiden 
muutosten edessä kaikki olivat 
kuin unta näkeväiset, niin kuin 
aikanaan Israelin kansa, kun 
Herra vapautti heidät orjuudes¬ 
ta. 

"Muutosten edessä 
kaikki olivat kuin unta 
näkeväiset”. 

Samalla virisivät taas henkiin 
perinteiset kesäjuhlat, joista en¬ 
simmäinen pidettiin Keitossa 
1989. Väkeä oli tuhatmäärin ja 
heimohenki korkealle. Oli ylevä 
tunne kun Inkerin lippu liehui 
kesätuulessa ja voitiin taas lau¬ 
laa Inkerin hymniä vanhalla In¬ 


kerinmaalla. 1990 juhlat olivat 
Tuutarissa, 90Toksovassa ja sen 
jälkeisinä vuosina Tuutarissa ja 
muuallakin Venäjällä. Myös Vi¬ 
reässä ja Karjalassa on pidetty 
suuria juhlia, joissa on käynyt 
runsaasti väkeä. 

Alussa väkeä oli sankoin jou¬ 
koin, mutta vähitellen väki on 
vähentynyt johtuen alkuinnos¬ 
tuksen hiipumisesta ja Suomeen 
tapahtuvan muuttoliikkeen vai¬ 
kutuksesta. 

Paluumuutto Suomeen 
Inkerin uuden nousun alettua 
oli kansallistunne korkealla. 
Kuluneet vuodet eivät ole kui¬ 
tenkaan antaneet sitä, mitä niiltä 
alkuinnoituksessa odotettiin. Ti¬ 
lanteeseen on ratkaisevasti vai¬ 
kuttanut myös se, että Venäjältä, 
Karjalaista ja Virosta on näinä 
vuosina muuttanut Suomeen 
kymmeniätuhansia paluumuut¬ 



Lauluyhtye Mesimarjat intoutui tanssimaan PILwe-ryhmän laulaessa. 


tajiksi luokiteltuja henkilöitä, 
joille päällimmäisenä Suomeen 
tulon syynä näyttää olevan tur¬ 
vattomuus Venäjällä ja halu saa¬ 
da lapsille parempi tulevaisuus 
Suomessa, esi-isiensä maassa. 
Tätä paluumuuttoa arvosteltiin 
voimakkaasti niin Inkerin kir¬ 
kon kuin siellä toimivien jär¬ 
jestöjen taholta, kun katsottiin 
Inkerin lopullisesti tyhjenevän 
suomalaisesta asutuksesta. Suo¬ 
messakin kuului arvostelevia ää¬ 
niä paluumuutosta, kun täällä oli 
työttömyyttä omasta takaa. 

"Jospa potilas huonoista 
ennusteista huolimatta 
toipuu vielä, kuten 
ennenkin”. 

Muuttoa arvostelleiden tuli¬ 
si kuitenkin muistaa, että juuri 
leveämmän leivän toivossa ovat 
esivanhempamme aikanaan 
lähteneet Suomesta Inkeriin. 
Samasta syystä virta käy nyt 
takaisin Suomeen, kun petytty 
elämään Venäjällä. Valitettavas¬ 
ti monille paluumuuttajille on 
käynyt selväksi myös muuton 
aiheuttamat vaikeudet kun useat 
äidinkieltään suomea taitamat¬ 
tomat yrittävät selvitä vieraan 
kulttuurin keskellä. 

Vaikka nyt puhutaan suurel¬ 
la äänellä Inkerin suomalaisen 
väestön häviämisestä Inkerin¬ 
maalla, on kuitenkin todettava, 
että Inkerin kysymys on mo¬ 
neen kertaan ennenkin todettu 
loppuun käsitellyksi. Ei sii vielä 
nytkään kiirehditä Inkerin hau¬ 
tajaisten valmistelussa. Jospa 
potilas huonoista ennusteista 
huolimatta toipuu vielä, kuten 
ennenkin. Ikiaikojen Jumalaan 

luottaen on Inkerin kansa sel¬ 
viytynyt läpi hirvittävienkin 
kärsimysten ja selviytyy varmaan 
tulevaisuudessakin. 


Suomen Inkeri-liitto ry:n puheenjohtaja 
ja Inkeriläisten viestin päätoimittaja 
Juhani Valokin nautti vaimonsa Pipsan 
kanssa kesäjuhlien tunnelmasta. 



LISÄAIKAA ARKISTOHANKKEELLE 


Inkeri-arkistonprojektipäällikkö 
Maiju Putkonen kävi kertomassa 
kesäjuhlilla keräyksen nykyisestä 
tilasta ja tälle annetusta lisääjästä. 

Maiju Putkosen puhe kesäjuh¬ 
lilla 

Kiitos että sain tulla kertomaan 
hankkeestamme tänne kesäjuh¬ 
lillenne. Olen Maiju Putkonen 

j a 

työskentelen arkistotutkijana 
Suomalaisen Kirjallisuuden 
Seuran arkistossa Helsingissä. 
Nyt olen 

lähes puolitoista vuotta koordi¬ 
noinut Inkeriläisten Sivistyssää- 
tiön, Kansallisarkiston ja SKS:n 
yhteistyöhanketta Inkeri ja in- 
keriläisyys - muistot talteen, ar¬ 
kistot haltuun. 

Monet varmasti tietävätkin, että 
hankkeessa kartutamme arkisto¬ 
aineistoja ja tehdään 
haastatteluita. Tarkoituksena 
on koota keskitetysti aineistoja, 
jotka valaisevat inkerinsuoma- 
12 


laisten 

historiaa yksittäisten ihmisten 
näkökulmasta. Hankkeen aika¬ 
na olemme saaneet jo lähes 60 
erillistä arkistoluovutusta yk¬ 
sittäisistä kirjeistä kokonaisiin 
henkilö- tai yhdistysarkistoihin. 
Löytyneen aineiston määrä on 
yllättänyt meidät positiivisesti, ja 
pienetkin arkistolisät ovat 
ilahduttaneet. Kaikkiin saatui¬ 
hin vinkkeihin aineistoista ei 
ole vielä ehditty reagoida, mutta 
pyrimme hoitamaan kaikki yh¬ 
teydenotot ennemmin tai myö¬ 
hemmin. 

Aineistoissa joista olemme saa¬ 
neet, on ollut mm. valokuvia, 
muistelmia, päiväkirjoja ja kir¬ 
jeitä 

esim. rajan taaksejääneiltä suku¬ 
laisilta. Olemme saaneet arkis¬ 
toitavaksi dokumentteja kuten 
passeja, viisumiasiakirjoja, todis¬ 
tuksia syntymästä, kuolemasta ja 
vankeudesta vapauttamisesta. 
Sukuselvitykset ja muistelmat 


ovat kokoavia tietoja, joiden 
avulla sukujen eri haarojen ai¬ 
neistot 

limittyvät toisiinsa, ja täydentä¬ 
vät toisiaan hienolla tavalla. 

Toinen upea kokonaisuus on 
muistitietohaastattelut, joita on 
tehty hankkeen aikana jo n. 65 
kappaletta. Nämä haastattelut 
täydentävät upeasti jo aiemmin 
tehtyjä haastatteluita, joita nii¬ 
täkin 

olemme saaneet arkistoon 
hankkeen kuluessa. Jo aikanaan 
1980-90-luvun taitteessa, kun 
Inkeri 

Liittoa perustettiin, oli kokouk¬ 
sissa kehotettu ihmisiä tallenta¬ 
maan muistoja haastattelemalla. 

Ja 

niinhän toki on tapahtunutkin. 
Tiedämme, ettemme ole ensim¬ 
mäisiä tällä asialla, mutta mei¬ 
dän on 

ollut helppo rakentaa työtäm¬ 
me tälle pohjalle. Ja Suomalais- 
ruotsalaiselta Kulttuurirahastol¬ 
ta 

saamamme apurahan tuella tu- 

lemme laajentamaan haastatte¬ 
luiden tekemistä syksyllä Suo¬ 
mesta 
Ruotsiin. 

Aika on ollut otollinen hank¬ 
keemme toteuttamiselle, sillä 
tuntuu, että meidän työmme 
rinnalla on 

ollut paljon muutakin uutta in¬ 
kerinsuomalaisiin kohdistunutta 
kiinnostavaa toimintaa käynnis¬ 
sä. 

On ollut hienoa, että asia on 
noussut esiin useasta paikasta 
yhdenaikaisesti ja olemme voi¬ 
neet 

jakaa tietoja ja kokemuksia eri 
hankkeiden välillä. 

Yhteistyö työryhmän Lea Pak¬ 
kanen, Santeri Pakkanen ja 
Meeri Koutaniemi kanssa, joka 
laatii 

tietokirjaa ja näyttelyä Kansallis¬ 
museoon ensi kevääksi, on hyö¬ 
dyttänyt meitä näkyvyydellään. 
Lisäksi syyskuussa on käynnis¬ 
tymässä Siirtolaisinstituutin 
suojissa toimiva Akatemiahan- 
ke, jossa 

tarkastella perheen hajoamisen 
ylisukupolvisia muistoja ja vai¬ 
kutuksia sellaisissa perheissä, 
joiden 

historiaan kuuluu yhden tai 
kahden sukupolven takaista pa¬ 
kolaisuutta, pakkosiirtoja ja 
karkotuksia.”Tässä hankkeessa 
tutkija Outi Kähäri tulee jat¬ 
kamaan toisen ja kolmannen 
polven 

inkerinsuomalaisten kokemus¬ 
ten tallentamista haastatteluina. 
Hän on mahdollisesti joillekin 
teille 

tuttu, meidän hankkeelle teke¬ 
mistään haastatteluista. Ja nämä 


Akatemiahankkeen haastatte¬ 
lutkin 

on tarkoitus aikanaan siirtää 
meille SKS:n arkistoon oman 
hankkeemme haastatteluiden 
jatkoksi. 

Lisäksi olemme tehneet yhteis¬ 
työtä Helsingin yliopiston kans¬ 
sa. Tutkijoiden Ulla Savolainen 

j a 

Kirsti Salmi-Niklanderin ve¬ 
tämän muistitietotutkimuksen 
seminaarin yhteydessä tehtiin 
kymmenisen haastattelua, jotka 
tallennettiin SKS:n arkistoon. 
Vastaavanlainen yhteistyö tullee 
toteutumaan tänä syksynä myös 
täällä Turun seudulla, kun pi¬ 
dämme Turun yliopiston kanssa 
vastaavanlaisen kurssin. Nyt 
haastankin teitä lounassuoma- 
laisia ilmoittautumaan haasta¬ 
teltaviksi, 

jotta saamme kaikille opiskeli¬ 
joille oman haastateltavan. Ai¬ 
nakin muutamia haastateltavia 
toivoisimme lisää! 
Hankkeemme suunniteltiin 
kaksivuotiseksi siten, että se olisi 
päättynyt tulevan vuoden 
tammikuussa. Voin kuitenkin 
ilokseni kertoa, että tulemme 
jatkamaan hankettamme vielä 
koko 

ensi vuoden eli 2020 vuoden 
loppuun asti. Saamme talteen 
enemmän aineistoja ja voimme 
keskittyä työstämään mm. kou¬ 
lujen käytettäväksi - mutta mik¬ 
sei myös kaikille asiasta 
kiinnostuneille - tarkoitettua 
verkko-opetuspakettia, jotta 
inkerinsuomalaisten historia ei 
olisi 

jälkipolville yhtä tuntematto¬ 
maksi, kuin se nyt Suomessa 


valitettavasti on. 

Lopuksi haluaisin kiittää kaik¬ 
kia niitä, jotka ovat osallistuneet 
hankkeeseen oman tai sukunsa 
historiaa tallentamalla. Koen, 
että olemme saaneet teidän in¬ 
kerinsuomalaisten luottamuksen 
puolellemme. Meidät on toivo¬ 
tettu sydämellisesti ja vieraanva- 
raisesti teidän koteihinne 
katsomaan aineistoja arkistoin¬ 
tia varten tai tekemään haastat¬ 
teluita. Ja meillä, tarkoitan tässä 
nyt 

kaikkia hankkeen haastatteli¬ 
joita sekä vapaaehtoisia, joiden 
puolesta sanon: Lämmin kiitos! 

SUOMEN INKERI-LIITON JA PENTIKÄISTEN SUVUN 
KULTTU URIMATKALLA 

16 .- 19 . 5.2019 


Teksti: Anneli Mylläri 

Kuvat: Anneli Mylläri ja Olli Hirvonen 


1. pv 

Kevätaurinko lämmitti lupaa¬ 
vasti kun me, bussillinen eri- 
ikäisiä ja toisillemme tuntemat¬ 
tomiakin ihmisiä, aloitimme 
tutustumis- ja muistelumatkan 
Inkeriin. 

Matkalla Pietariin kuulimme 
bussissa monenlaisia, uskomat¬ 
tomiakin tarinoita: professori 
Juha Pentikäinen kertoi sukun¬ 
sa vaiheista ja Kivekkäistä, kuu¬ 
limme runonlaulaja Larin Pa¬ 
rasken elämästä ja tuotannosta 
sekä monen kanssamatkustajan 
koskettavista ja traagisistakin 
kokemuksista Inkerissä. 

Ennen Pietaria poikkesimme 
surullisenkuuluisalla Levasho- 
von muistohautausmaalla jonne 
on haudattu yli 46 000 erilais¬ 
ten vainojen uhria. Yövyimme 
ja nautimme illallisen Pietarissa 
hotelli Ladogassa. 

2. pv 

Päivämme alkoi Wladimir Ko¬ 
kon johdattamalla vierailulla 
Keitossa sijaitsevaan 
Pavlovin museoon, jossa kuu¬ 
limme mielenkiintoisen selos¬ 
tuksen venäläisen Ivan Pavlovin 
elämästä ja urasta kuuluisien 
koirakokeiden tekijänä. 
Pistäytyminen lähellä sijaitse¬ 
valla Likolammella oli parin 
matkalaisen toivelistalla, ja he 
saivatkin toiveensa toteutetuksi. 
Keiton kirkossa, kahvihetken 


jälkeen, kirkkoherra Ivan Hut- 
ter kertoi kirkon historiasta ja 
nykyisestä toiminnasta. Matkan 
jatkuessa Pietarin ruuhkaisella 
kehätiellä kuulimme tarinoita 
Venjoen kuuluisasta runoilijasta 
AaleTynnistäja isästään Kaapre 
Tynnistä. 

Päivän viimeinen etappi, Liissi- 
lä, oli muutamalle matkalaiselle 
ollut syy lähteä tälle matkalle. 
Minun ja sisareni Alina-Sinikka 
Salosen vanhemmat ovat näiltä 
seuduilta kotoisin, ja Sablinassa 
sijaitsee vanhempiemme v. 1937 
rakennuttama, Alina-Sinikan 
syntymäkoti. Kävimme pienel¬ 
lä porukalla, samalta seudulta 
kotoisin olevan Valma Karlsso¬ 
nin ja hänen läheistensä kanssa, 
tutustumassa vuosien saatossa 



Hautausmaan puihin oli kiinnitetty 
kuvia ja muistokirjoituksia. 


melkoisen muodonmuutoksen 
kokeneeseen taloon ja samalla 
tervehtimässä nykyistä isäntää, 
joka otti meidät vieraanvaraises- 
ti vastaan. 

Pitkän päivän päätteeksi saa¬ 
vuimme Hatsinaan ja Gakkel 
House -hotelliimme johon 
meille oli tilattu myös illallinen. 
Hotellille saakka tämä tilaus 
ei ollut jostakin syystä mennyt 
joten jouduimme odottelemaan 
pitkän tovin asian selvittelyä. 
Saimme illallisemme lopulta il¬ 
tamyöhällä 

3. pv 

Kolmannen päivän aamuna 
teimme bussilla pikaisen kier¬ 
roksen Hatsinan nähtävyyksiä 
katsellen. Edessä olisi pitkä ajo¬ 
matka ja päivän päätteeksi rajan 
ylitys Viron puolelle. Matkalla 



Kirkkoherra Ivan Hutterin puhetta tulkkasi 
Anna-Maria Orgolainen. 

kohti länttä poikkesimme No- 
vasolkassa Tikanpesän kylässä 
150 vuotta sitten Ambomaalle 
lähetystyöhön lähteneen Martti 
Rautasen syntymäkodin idyl¬ 
lisellä pihamaalla, ja bussissa 
kuulimme tarkemmin hänen 
elämäntyöstään. 

Jätimme enemmistöpäätöksellä 
Venäjän raja-alueella sijaitse¬ 
vassa Kalliveressä käynnin väliin 
mutta saimme bussissa kuun¬ 
nella siellä v. 1888 syntyneen 
"satakielen”, Valpuri Vohdan 
häälauluja. 

Viron Narvassa majoituimme 
hotelli Ingeriin. Ehdimme sen 
jälkeen parahiksi Narva Kolled- 
zissa järjestettyyn konserttiin, 
jossa saimme nauttia paikallisen 
kuoron lisäksi Lauttasaaren lau¬ 
lajien musiikista. Narvassa vie¬ 
tettiin myös Museoiden yötä ja 
virkeimmät matkalaiset lähtivät 
illallisen jälkeen vielä museo- ja 
kirkkokierrokselle. 


4. pv 

Viimeisenä matkapäivänämme 
ennen Tallinnaa ja laivamatkaa 
koukkasimme Rakvereen, jossa 
paikallisen Inkerinsuomalaisen 
seuran puheenjohtaja Valeri 
Vaselenko esitteli meille seuran 
toimitiloja ja kertoi kahvittelun 
lomassa seuran toiminnasta. 
Teimme myös bussikierroksen 
Rakveren kaupungissa ja jalkau¬ 
duimme tutustumaan Linna- 
vuoreen ja sen mahtavan kokoi¬ 
seen, Rakveren 700-vuotisjuhlan 


kunniaksi pystytettyyn härkään 
eli Tarvas-patsaaseen. 
Vaselenko ohjasi meidät sopi¬ 
vaan ruokapaikkaanpa lämpi¬ 
mässä kesäpäivässä lounas mais¬ 
tui makoisalta ulkona terassilla. 
Tuttu Eckerö Linen laiva toi 
meidät tyytyväiset matkalaiset 
turvallisesti Suomen puolelle, 
ja niin oli mieleenpainuva, kult- 
tuuripitoinen kierros Suomen¬ 
lahden ympäri saatettu päätök¬ 
seen. 



Kahvihetki Sablinan kodissa. 


KEIJO KORKASTA SEURAKUNTANEUVOS 


Kiikka Mahlamäki-Kaistinen 

85-vuotiaalle Keijo Korkalle 
myönnettiin seurakuntaneuvok¬ 
sen arvonimi. Nimityksen tekee 
erityiseksi sekin, että seurakun¬ 
taneuvoksen arvonimiä myön¬ 
nettiin 2019 vain yksi kappale. 
Seurakuntaneuvos on Suomessa 
tasavallan presidentin myöntä¬ 
mä arvonimi, joka myönnettiin 
ensimmäisen kerran vuonna 
1963. 

"Paljon olen tehnyt, mutta kos¬ 
kaan en ole ajatellut, että siitä 
pitäisi joku tunnustus tulla”, 


Korkka kommentoi liikuttunee¬ 
na saamaansa arvonimeä. 

Inkerinmaalla, Lempaalassa 
syntynyt Korkka jätti kotin¬ 
sa 2-vuotiaana kun Lempäälä 
tyhjennettiin suomalaisesta vä¬ 
estöstä 1936. Nälänhätä Pie¬ 
tarin alueella pakotti Iida-äidin 
lapsineen edelleen Viroon 1942. 
Suomeen äiti ja lapset Keijo ja 
Elma tulivat keväällä 1943. Isä 
ei ollut matkassa, sillä hänet oli 
vangittu aikaisemmin. 

- Reino-isä oli suomalainen ja 


kuului kirkkoon. Ei siinä muuta 
tarvittu. Ne olivat riittäviä syitä 
silloin vangitsemiseksi, Korkka 
sanoo. 

- Tämä oli iso murheen paikka 
äidille. Hän mietti usein löytyi¬ 
sikö isä kuitenkin jostain vielä 
elosta. Kun ei kohtaloa tiedä, 
sitä voi vain arvailla ja toivoa. 
60-luvulla Korkan täti teki tie¬ 
dusteluja veljensä kohtalosta ja 
sai lopulta vahvistuksen siitä, 
että tämä oli menehtynyt. 

- Aluksi hänen sanottiin kuol¬ 
leen keuhkopussintulehdukseen 

lepokodissa. Äiti ihmetteli heti, 
että missä ihmeen lepokodissa 
siellä muka vankeja pidettiin. 
Myöhemmin saatiin kuulla to¬ 
tuus. 

Isä oli teloitettu vankeudessa jo 
vuonna 1938. 

Puualalla ja työnjohtajana työ¬ 
uransa tehnyt Korkka sanoo 
inkeriläisten kohtelun olleen 
aluksi ikävää Suomessa. Pahim¬ 
millaan inkeriläisiä syytettiin 
käydystä sodasta ja ryssiteltiin. 

- Siitäkin soimattiin, että kau¬ 
niit inkeriläisnaiset veivät suo¬ 
malaisilta pojatkin, hän hymyi¬ 
lee. 

Korkka sanoo tilanteen helpot¬ 
taneen kun karjalaiset tulivat 
Suomeen ikään kuin jakamaan 
inkeriläisten taakkaa. 

- Meihin alettiin silloin suh¬ 
tautua mielestäni vähän myön¬ 
teisemmin. 

Kun inkeriläisiä lähti sodan 
jälkeen takaisin kotiseudulleen, 


moni houkutteli Korkan äitiä¬ 
kin. Sanoivat, että "lähtisit sinäki 
kotiin”. Osa jopa vähän pelotte- 
li äitiä sillä, että jos tämä lähtisi 
vasta viimeisenä, päätyisikin tä¬ 
mä kodin sijaan Siperiaan. 

— Äiti kysyi näiltä, että mihin 
kotiin hän tästä muka lähtisi. 
Perhe oli ajettu Lempaalasta jo 
1936 ja varmaa oli, ettei tuonai¬ 
kainen koti odottanut perhettä 
siellä tyhjillään. 

Vaikka Korkat eivät palanneet 
Inkeriin, äiti piti Lempäälän 
muistot elossa. Hän puhui las¬ 
tensa kanssa inkerinmurretta ja 
kertoi tarinoita kotiseudusta. 

- Kun vierailin siellä ensim¬ 
mäistä kertaa, kaikki paikat 
siellä olivat tuttuja, sillä äiti oli 
kuvaillut ne niin hyvin, Korkka 
sanoo. 

Hän on käynyt alueella sittem¬ 
min useaan otteeseen. 

Korkka sanoo Inkerin murteen 
luontuvan häneltä edelleenkin 
jos juttelukumppaniksi tulee 
toinen Lempäälän Kangaksen 


murretta puhuvan. Lempäälä 
on Korkalle niin tärkeä paikka, 
että hän on pystyttänyt sinne 
vanhan kirkon paikalle muisto¬ 
merkinkin. 

Kirkkovaltuustossakin pitkää 
ollut Korkka sanoo uskonnon 
tulleen hänellä äidin perintönä. 
Uskonnolla oli merkittävä rooli 
äidin kasvatuksessa. 

- Kyllä se on tärkeä asia ja sieltä 
Inkeristä se juontuu. Muistan 
kuinka saksalaiset hyökkäsivät ja 
me olimme äidin kanssa peru¬ 
nakellarissa piilossa. Katsottiin 
miten hiekka rapisi katosta ja 
pelättiin. Äiti rukoili silloin suo¬ 
jelusta ja toivoi, että jos kuollaan 
niin kuoltaisiin ainakin yhdessä, 
Korkka muistelee. 

Korkka on ollut aktiivisesti mu¬ 
kana inkeriläisten toiminnassa 
30-vuotiaasta lähtien. Hän las¬ 
keskelee osallistuneensa kaik¬ 
kiin kesäjuhliin kahta ensim¬ 
mäistä lukuun ottamatta. Tie 
on vienyt usein myös Ruotsin 
ja Viron juhlille. Turun seudul¬ 
la Korkka on asunut vuodesta 
1962 eli löydettyään rinnalleen 
Kaarina-vaimon. Turun seudun 
Inkeri-seuran puheenjohtajana 
toimineella Korkalla on nykyisin 
seurassa kunniapuheenjohtajan 
arvo. 

Seurakuntaneuvoksen arvoni¬ 
meä hakivat Korkalle Turun ja 
Kaarinan seurakuntayhtymä, 
Martin seurakunta ja Inkeri 
liitto. 



Keijo Korkka sanoo inkeriläisten toiminnan muuttuneen vuosien varrella. "Aluksi 
muisteltiin menetettyä Inkeriä. Kun mukaan on tullut nuoria, on toiminta saanut 
uusia vivahteita. Uusi aika tuo uudet kujeet". 

ELSA VATISKA IM MEMORIAM 


”Niin kuin muutto lintusen tie 

Skuoritsassa 6. syyskuuta 1922 
syntyneen Elsa (Elza) Vatiskan 
koti oli Skuoritsassa talo nro 41. 
Elsan vanhemmat olivat Aappo 
ja Anna (o.s. Pakkanen) sekä 
veljet Juho ja Antti; perheen 
auktoriteetti oli Maria-mummo. 
Koulua Elsa kävi 7 luokkaa 
vuosina 1930-1937 sekä sit¬ 
temmin myös kolmivuotisen 
ompelukoulun Leningradissa. 
Anna-äiti kuoli helluntaina 
1943 Hatsinan sairaalassa vä¬ 
hää ennen, kun perhe siirrettiin 
saksalaismiehittäjien toimesta 
leirille Viron Klogaan. Sieltä 
matka jatkui Suomeen ylöjärve- 
läiselle maatilalle vuosiksi 1943 
-1945. Tuota aikaa seurasi vas- 
tentahtoinen palautus NL:oon, 
jossa heidät tuomittiin kulakkei¬ 
na. Isä vangittiin 9 vuodeksi ja 
muu perhe joutui karkotetuksi; 
kaukaisin paikka oli Barnaul 
Etelä-Siperiassa. 

1954 he saivat luvan palata 
Skuoritsan kotiinsa, johon aset¬ 
tuivat asumaan. Rakas mum¬ 
mo oli kuollut karkotusmat- 
kalla 103-vuotiaana, isä kuoli 
1956 ja Juho-veli 80-luvulla. 
Vielä kerran Elsa ja Antti 
muuttivat lapsuudenkodis¬ 
taan, nyt aluevirkamiehen pe¬ 
lossa Terijoelle. Siellä Elsalle 
uskottiin Lepokodin avaimet; 
hän myi myös lippuja paikal¬ 
lisessa Kinossa. Kun matkailu 
avautui Perestroikan myötä, 
Elsa sai suomalaisryhmiltä 
mieluisia tulkkaus- ja opastus- 
pyyntöjä, myös Eremitaasiin. 

Paluumuuttomahdollisuuden 
avauduttua myös Elsa ja Ant¬ 


ti kirjautuivat jonoon. Seitse¬ 
män vuoden odotuksen jälkeen 
muuttolupa viimein tuli ja he 
muuttivat Lahteen 2001. En¬ 
sitöikseen Elsa liittyi Keski- 
Lahden seurakuntaan, jossa 
tunsi tulleensa kotiin. Hänet oli 
lapsena kastettu; "saksojen” aika¬ 
na hän oli käynyt rippikoulun ja 
konfirmoitu jouluna 1942 saksa¬ 
laisten uudelleen käyttöön kor¬ 
jaamassa Skuoritsan kirkossa. 
Touhukas ja älykäs Elsa sopeu¬ 
tui nopeasti Suomen oloihin ja 
löysi täältä uutta sisältöä elä¬ 
määnsä. Lahden Inkeri-kerhon 
toimintaankin hän osallistui al¬ 
kuvuosina ahkerasti. Hän kuvasi 
usein aikaansa Suomessa "para- 
tiissielämäksi”. Elsa sai Suomen 
kansalaisuuden 1.6.2016. 

Ystävänpäivänä 2019 hän sai 
kutsun pysyväiseen kotiinsa. 
Elsa Vatiska siunattiin haudan 
lepoon Lahden Mustankalli- 
on kappelissa 2. maaliskuuta. 
Siunauksen toimitti Inkerin 
kirkon pastori Esko Haapalai¬ 
nen. Hän ja Hilkka-puolisonsa 
olivat vuosien aikana tulleet El¬ 
salle läheisiksi ystäviksi Eskon 
huolehtiessa Lahden paluu- 
muuttajavanhusten hengellisistä 
tarpeista. Tapaamisissa välittyi, 
että Elsan elämän kalleimmat 
asiat olivat Jumalan sana, Jeesus 
ja Herran Pyhä Ehtoollinen. 
Tähän uskoon turvaten Esko 
siunasi ystävämme odottamaan 
ylösnousemuksen aamua. Siu¬ 
naustilaisuudessa veisattiin El¬ 
san lempivirret, "Tule kanssani 
Herra Jeesus” ja "Jeesuksesta 
laulan”. Kanttori Aurora Ikä- 


valkon tulkitsemina kuultiin 
G.F. Händelin Largo ja Ilmari 
Hannikaisen/ Hilja Haahden 
Niin kuin muuttolintusen tie 
sekä T.A. Albinonin Adagio. 
Elsan arkku laskettiin hänen 
2003 menehtyneen Antti-vel- 
jensä viereen "Sun haltuus rakas 
isäni” -virren ja ystävien saat¬ 
tamina. Muistojuhlaa vietettiin 
Elsan viimeisessä kodissa, Pal¬ 
velutalo Onnelanpolussa. Ystä¬ 
vien muisteluissa tiivistyi kuva 
vieraanvaraisesta ja sydämelli¬ 
sestä ihmisestä, jolta kiitos-sana 
ei unohtunut edes muistin him¬ 
metessä. 

Helvi Santio 
Elsan ystävä 



Elsa Koulukuva vuodelta 1937. 
Lettipäinen Elsa Vatiska kuvassa 
eturivissä, kolmas vasemmalta 



Elsa kuvattu vain kymmenen päivää ennen 
poismenoaan. Kuva: Maria Lahti. 

OIKAISU 

Viestin 2-3/2019 artikkelissa 
maisteri Olga Kalliosta oli ku- 
vatekstivirhe. Kallio (oikealla) 
on oheisessa kuvassa ystäviensä 
Ella Ojalan ja tämän veljen Toi¬ 
vo Makaran kanssa. Kuvassa ei 
siis ole Kallion aviomiestä. 



TAPAHTUMAKALENTERI 


SUOMEN INKERI-LIITON OHJELMA LOPPU VUODELLE 
2019 : 

Inkeri-iltapäivien varsinainen ohjelma Inkeri kodissa, 

Käpylänkuja 1 alkaa totuttuun tapaan klo 14.00. Kahvia 
tarjolla klo 13.30 alkaen. 


Ilmoittajille 

Tapahtumakalenteriin toivotut 
ilmoitukset tulee toimittaa toimi¬ 
tussihteerille lehden kakkossivulle 
ilmoitettuun aineiston vastaanot 




topäivään mennessä. 



La 21.9. Alina-Sinikka Salonen kertoo sanoin ja kuvin toukokuus¬ 
sa tehdystä Inkerin matkasta. 

La 9.11 . Sukututkimuksen asiantuntijat tavattavissa Inkeri 
kodissa klo 9.00-17.00 

Samana päivänä klo 14.00 alkaen toimittaja ja sosiaali-ja 
kulttuuriantropologi Lea Pakkanen esittelee Santeri Pakkanen/ 
Lea Pakkanen/Meeri Koutaniemi työryhmän suunnitelman 
toteuttaa inkerinsuomalaisten vaiheista kertova multimediains- 
tallaatioprojekti. 

Projektin tavoitteena on lisätä tietoisuutta inkerinsuomalaisten 
historiasta ja paluumuuton syistä ja seurauksista sekä pohtia 
inkerinsuomalaisten suhdetta Suomen historiaan ja suomalai¬ 
suuteen. 

La 16.11.Näyttelijä, kirjailija Eeva Litmanen kertoo sukunsa 
historiasta ja esittelee kirjansa Sukunsa suitsimat. 

La 14.12. Joulujuhlat Inkeri kodissa klo 14.00. 

Hyvinkään Inkeri-kerho 

Kokoontumiset 6.10., 3.11. klo 14 seurakuntakeskuksen kokous¬ 
salissa, katutasossa. (Hämeenkatu 16). 

La. 7.12. Joulujuhlat juhlasalissa klo 13.00. 

Tiedustelut: 

Outi Mäkelä p. 040 708 1999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. 

Kerhoilloista ja kokouksista tiedusteluihin vastaa 
Inkeri Ojala 040 071 6727 inkeri.ojala@gmail.com 
Lahden seudun Inkeri-seura ry tilinumero: 

FI621298 3000 0247 22 

Turun seudun Inkeri-seura 

Vuoden 2019 tapahtumat Varissuon kirkolla, tilaisuudet alkavat 
klo 14.00: 

Su 29.9.Syyskokous 

La 2.11 .Pyhäinpäivän kunniakäynti Turun hautausmaalla 
inkeriläisten muistomerkillä klo 12 ja kahvitarjoilu 









Varissuon kirkossa klo 14 
To 26.12.Tapaninpäivän Joulujuhla 

Muu toiminta: Terveysneuvonta ja vastaanotot, käsityö-ja as- 
kartelukerho, Beseda-kerho Eero Pellisen johdolla, päivystys-ja 
kirjastotoiminta, lauluryhmä Orvokki, uusia jäseniä toivotaan, 
nuorten ja lasten toimintaa (kerhot, kulttuuri-ja luontoretket 
ym.). Viikoittaiset ohjelmat löytyvät seinäilmoituksesta, 
facebookista ja puh. 045 668 7628. 


Yhteystiedot: 

puhelin 045 668 7628 
sähköposti tsis.turku@gmail.com 
FacebookTurun seudun Inkeri-seura ry 
Käyntiosoite Kousankuja 5 A, 20610 Turku Varissuo 

Helsingin seudun Inkeri-seura 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 


VALTAKUNNALLINEN INKERIN KIRKKOPYHÄ 

16-17.11.2019 Lahdessa Joutjärven kirkossa (Ilmarisentie 1) 

OHJELMA 

Lauantai 16.11: 

klo 13.00 lounas 

klo 14.00 terveisiä Keitosta ja inkerinmaalta, raamattutunti 
klo 16.00 messu 

kirkkokahvi ja yhteistä illanviettoa 

Sunnuntai 17.11: 

klo 10.00 messu 
lähetyslounas 

Tule tapaamaan inkeriläisiä ja keskustelemaan ja kuulemaan Inkerinkirkon asioista! 
Kaikki tulkataan, suomi venäjäksi ja venäjän puheet suomeksi. Piispa paikalla. 


Kokouskutsu 

Suomen Inkeri-liitto ry:n sääntömääräinen syyskokous pidetään 

lauantaina, lokakuun 26. päivänä 2019 klo 14.00 

Karj alatalolla 

Inkeri kodissa 

Käpylänkuja 1 

00610 HELSINKI 

Käsitellään säännöissä syyskokoukselle määrätyt asiat. 

Aänivaltuutettuja ovat v. 2019 jäsenmaksunsa maksaneiden 
jäsenjärjestöjen valtuuttamat henkilöt sekä ne hallituksen 
hyväksymät henkilöjäsenet, jotka ovat maksaneet v. 2019 jäsenmaksunsa. 

Hallitus 

Posti Green 


Heimolleni 

"Jos minulla olisi iso vihreä talo 
tai jos olisi punainen tai valkoinen talo 
ja jos minulla olisi useita huoneita 
ja paljon sänkyjä ja ruokaa minä kutsuisin luokseni 
kaikki sukuni juuret 
kaikki sukuni vesat ja taimet 
ja kaikki sukuni aikuiset puut 
ja rungot ja vanhat kannot 
kaikki sukuni haarat minä luokseni kutsuisin 
ja ruokkisin heitä 
ja olisin heille hyvä ja hellä 
koska he ovat luu minun luustani 
ja liha minun lihastani 
ja suonissani virtaa sama veri kuin heidän. 

Jos minulla olisi isoja peltoja 
ja metsiä ja saloja ja soita 
ja tuhansia järviä 
ja korpia ja kallioita 

minä kutsuisin luokseni kaikki heimoni juuret 
kaikki heimoni vesat ja kannot 
kaikki heimoni haarat minä luokseni kutsuisin 
ja hoitaisin heitä 

ja vaalisin heitä kuin omia lapsiani 
ja sulkisin syliini 
kuin hellivä lempeä äiti. " 

Lyyli Ronkonen 
Teoksesta "Laps' Inkerin " 



Suomen Inkeri-liitto ry 

Jouluja Uusi Vuosi ovat lahjojen 
ja hyvää tarkoittavien lupausten 
aikaa. Joulurauha julistetaan ja 
alkavan ajankohdan päätteeksi 
alkaa uusi vuosi 2020 uudenvuo- 
denlupauksineen. Maassa pitäisi 
olla rauha ja hyvä tahto! 

Näin teoriassa. Käytännössä, 
tätä kirjoittaessani, Pohjolassa 
Norja ja Venäjä kalistelevat omia 
sapeleitaan. Toinen on NATO- 
maa ja toinen taas 1900-luvulla 
inkerinsuomalaisille silloisilta 
asenteiltaan varsin tutuksi käy¬ 
nyt valtio, jossa uuden uhkan 
kansalaisilleen muodostaa sulava 
ikirouta ja sulamisen vapautta¬ 
ma metaanikaasu. 

Sen paremmin ei mene Suo¬ 
messakaan, jossa alas ajettu 
vanhustenhoito luo uhkia, joita 
ei kykene vielä ennustamaan ja 
realisoimaan. 

Tiivistettynä: Kansat, kansalai¬ 
set eivätkä valtiot opi virheis¬ 
tään. Päinvastoin. 

Aikojen saatossa on perustettu 
yhdistyksiä, on perustettu puo¬ 
lueita tai muita toimielimiä, 
jotka kukin ilmoittavat ajavansa 
vain ja ainoastaan kohderyh¬ 
mänsä asioita. 

Tässä valossahan inkerinsuo¬ 
malaisten pitäisi olla kaikkien 
hyvinvointi - ja elämisentaso- 
mittareiden kärjessä; niin mon¬ 
ta erilaista inkerinsuomalaisten 
hyväksi päätoimintansa ilmoit¬ 
tanutta toimijaa on vuosikym¬ 
menten varrella ollut. 

Vastaavaa kokivat suomalaiset 
sotaveteraanit moniin veteraa- 


niliittoihin jakautuneina sotien 
jälkeen: Juhlapuheissa julistet¬ 
tiin, kuinka heidän urheutensa 
ja maanpuolustustahtonsa pelas¬ 
tivat Suomen. Mitäpä siitä, kun 
näiden liittotason tai poliittisten 
toimijoiden käytännön teot ei¬ 
vät kohdanneet veteraanejamme 
kuin juhlapuheissa. Kyseessä oli 
käytännön reaalipolitiikaksi ni¬ 
metty syväkumartelu (kyllä, yh¬ 
dyssana) jotta tuottoisa kauppa 
kävisi ja muutkin sopimukset 
täyttyisivät. 

Arjen reaalipolitiikkamme ei 
välttämättä tunne edelleenkään 
inkerinsuomalaisiamme, kuten 
eivät nuoremmat arvosta välttä¬ 
mättä vanhuksiamme; nykyvan- 
hustemme eläketurvaa, sitä ki¬ 
veen hakattua ja luottamuksella 
sovittua, haluavat kahden puo¬ 
lueen nuorisojärjestöt heikentää 
omissa tavoitteissaan. Juuri tätä 
kirjoittaessani mainittiin uu¬ 
tisissa, että noin 90 prosenttia 
vanhuksistamme laitoksissa ei¬ 
vät pääse ulkoilemaan tai heidän 
hoidossaan on tuntuvia puuttei¬ 
ta. Eivätkä nämä ole yksittäista¬ 
pauksia. 

Tämä liittyy inkerinsuomalaisiin 
kahdella tavalla: Käytännön tur¬ 
vattomuuden lisääntymisenä ja 
elinolojen heikentymisenä Suo¬ 
messa ja toisenlaisten, vähem¬ 
mistöihin kohdistuvien uhkaku¬ 
vien mahdollisuutena Venäjällä. 
Voin olla väärässä, mutta ym¬ 
märtääkseni Venäjällä silti ar¬ 
vostetaan vanhuksia verratto¬ 
man paljon Suomea enemmän. 
Ihan jo näistä syistä kannatan 
joka ikisen inkeriläisjärjestön 



keskinäistä ja tasapuolista yh¬ 
teistyötä, sillä elämme aikakaut¬ 
ta, jossa ikääntyvien poisnuk¬ 
kuneiden inkerinsuomalaisten 
määrä on moninkertainen syn¬ 
tyviin verrattuna. 

Sotaveteraaneillemme annet¬ 
tujen, mutta toteutumattomien 
lupausten muisto on mielessäni, 
enkä toivo inkerinsuomalaisten 
tulevan harhautetuiksi samaan 
muka reaalipolitiikaksi nimite¬ 
tyn syrjäyttämisen uhriksi, vaan 
että jokaisella olisi siunattu, rau¬ 
hallinen Joulun aika ja onnelli¬ 
nen Uusi Vuosi 2020! 

Sitä toivon sydämestäni 
Juhani Valo 

Inkeriläisten Suomeen paluusta 75 vuotta 


TASAVALLAN PRESIDENTIN TERVEHDYS 


Hyvät juhlavieraat! 

Suomen Akateemisen Inkeri-Seuran järjestämässä juhlaseminaarissa muistetaan 
inkerinsuomalaisten 75 vuotta sitten tapahtunutta siirtoa Suomeen ja käsitellään laajemmin 
inkerinsuomalaisuutta. 

Inkerinsuomalaisten lähihistoria on monivaiheinen ja se on sisältänyt useita vaikeita aikoja. 
Inkeri-tutkimuksella ja kulttuurityöllä on tärkeä merkitys perinteiden ja tiedon ylläpitäjä 
sekä välittäjänä. 

Inkeriläiset juuret kulkevat monessa suomalaisessa suvussa. Tutkimustyön ohella suvun ja 
perheen muistojen välittäminen nuoremmille on arvokasta historian ja perinteiden 
vaalimista. 

Haluan toivottaa kaikille juhlaseminaariin osallistuville antoisaa tilaisuutta ja samalla 
toivotan menestystä kaikille maahamme eri aikoina tulleille inkerinsuomalaisille. 
Vuosikymmenten saatossa inkerinsuomalaiset ovat rakentaneet ja rikastuttaneet 
yhteiskuntaamme. 



Sauli Niinistö 

Tasavallan presidentti 

Inkeriläisten Suomeen paluusta 75 vuotta 


INKERIN PÄIVÄN JUHLAT FINLANDIA-TALOLLA 
5 . 10.2019 


Finlandia-talon tapahtumaan 
osallistui noin 260 henkilöä. Vä¬ 
keä oli yli odotusten. Tasavallan 
Presidentti Sauli Niinistö lähetti 
juhlaan tervehdyksensä juhlaväel- 
le ja kaikille inkerinsuomalaisille. 
Presidentti ei päässyt itse juhlaan, 
mutta hänen pyynnöstään Suo¬ 
men Akateemisen Inkeri-seuran 
(SAIS) puheenjohtajan Reijo 
Rautajoki. (Presidentin tervehdys 
viereisellä sivulla) 

Juhlaa vietettiin kahdessa osassa: 
13.00-17.00 Finlandia-talolla ja 
17.00-23.00 Ostrobotnialla. 


KOHTAAMISIA INKERIN 
PÄIVÄN "ETKOILLA" 

Pirkko Koso 

Juhla on alkamaisillaan. Lahden 
seudun Inkeri-seuran puheen¬ 
johtaja Toivo Puronen lueskelee 
SAIS:n Inkeri- juhlan esitettä ja 
ohjelmaa. 

”Odotat varmaan innolla kuu¬ 
leväsi uusia ajatuksia luennoit¬ 
sijoilta ? Nouseeko seminaarioh¬ 
jelman aiheista esiin jotain, mikä 
voisi sisältää yllätyksiä?” 



Maria ja Annaliisa Abramova odottivat 
Finlandia-taloa ala-aulassa juhlan 
alkua. 


"Minulla oli 2.10. tilaisuus osal¬ 
listua Tallinnassa Eestin aka¬ 
teemisen Inkeri-seuran (EAIS) 
seminaarin. Sielläkin yhtenä esi¬ 
telmän pitäjistä Taisto Raudalai- 
nen. Kuulin siellä uutena asiana, 
että 1700-luvun alussa Narvan 
ja Tarton kaupungit oli tyhjen¬ 
netty asukkaista. Kodeistaan 
ajettiin pois kymmeniätuhansia 
ihmisiä. Pietari Suuren toimin¬ 
nastako Stalin otti esimerkkiä, 
kun toisti mahtavat väestön siir¬ 
tonsa? Voisin kuvitella kuulevani 
ehdotusta Inkeri-musikaalista 
tai Inkeri-näyttelystä”. 

Inkerin päivän viettoon Hel¬ 
sinkiin olivat tulleet Tartosta 
Maria (vas.) ja Annaliisa (oik.) 
Abramova. Marialla oli yllään 
Tuutarin ja Annaliisalla Kal- 
livierin kansallispuku. Marian 
äidin synnyinseutu oli Tuutari. 
Tytär Annaliisa toimii Viron 
inkerinsuomalaisten Liiton 
sihteerinä ja on yksi harvoista 
nuorista, joka vaalii inkeriläis- 



Juhla aloitettiin lipunnostolla. 

perinteitä Virossa. 

Inkerin yksi näkyvistä symbo¬ 
leista on kansallispuku. Suo¬ 
messa kauneimmaksi valittuun 
Tuuterin kansallispukuun pai¬ 
kan päällä olleista juhlavierais¬ 
ta oli pukeutuneena ani harva. 
Perinteisissä inkeriläisten kesä- 
tai laulujuhlissa niin Suomessa, 
Ruotsissa, Virossa kuin Venä¬ 
jällä kansallispukua käytetään 
juhla-asuna ja silloin se on vahva 
identiteetin luoja. 
"Inkeriläisyys häviää. Ei ole 
maata, ei kieltä, ei kansaa.” In¬ 
keriläisen kulttuurin häviäminen 
surettaa näitä naisia. 

Inkerin Liiton kunniajäsen Al¬ 
bert Kirjanen Kouvolasta on 
pitkän elämänsä aikana ehtinyt 
käydä useissa inkeriläisten ta¬ 
pahtumissa ja juhlissa eri maissa. 
Finlandia-talon pihalla pyörä¬ 
tuolissa istuessaan ja lipunnos¬ 
toa seuratessaan hän vastaili 
nopeisiin kysymyksiini. 


Albert Kirjanen seuraa 100-vuotiaan 
Inkerin lipunnostoa Finlandia-talon 
pihalta. 


"Mitä tuli mieleen, kun katselit 
Inkerin lipun nousua salkoon 
keskellä Helsinkiä? ” 
"Vihdoinkin!” 

"Mikä sinusta on ollut sykähdyt¬ 
tävin tapahtuma Inkerin lipun 
äärellä?" 

"Paras muistoni liittyy vuoden 
1989 laskiaisjuhlaan, kun In¬ 
kerin lippu nostettiin salkoon 
kotiseurakuntani Skuoritsan 
kirkon edustalla. Kaikki juhan¬ 
nusjuhlat Inkerinmaalla ovat 
painuneet mieleeni ja erityisesti 
juhlat Suomessa, kun olen saa¬ 


nut tavata vanhoja tuttuja. 
"Mitä juhlaseminaarin esitel¬ 
mistä odotat eniten ja mitä ha¬ 
luaisit kuulla ?” 

"Odotan nuoren Lea Pakkasen 
rohkeaa esiintymistä sekä hänen 
että konkareiden mielipiteitä 
siit, mistä löytyisi se viisasten 
kivi, millä inkeriläisyyden sam¬ 
muminen saataisiin pysäytettyä” 

Toimituksen huomio: Albert 
Kirjanen menehtyi marras¬ 
kuussa. Lehden sivulla 9 hänen 
muistokirjoituksensa. 



Mikä on SAIS? 

Suomenakateeminen Inkeri-seura (SAIS) perustettiin 2017. Seuran tarkoituksena on edistää 
inkerinsuomalaisuuden historian ja kulttuurin tutkimusta, tallentamista, tiedottamista ja kan¬ 
sainvälistä yhteistyötä. Seura toimii Inkerin historian ja kulttuurin tutkijoiden ja harrastajien 
yhteistyöfoorumina, järjestää alan seminaareja ja koulutusta, hankkii rahoitusta alan tutkimus¬ 
hankkeisiin, tieteen polularisoimiseen ja kulttuurisen toiminnan edistämiseen, tekee yhteistyötä 
Inkerin historiantutkijoiden, yliopistojen ja muiden laitosten kanssa Suomessa ja muissa maissa 
sekä suorittaa varainhankintaa ja ottaa vastaan lahjoituksia. 

Seuran hallitus voi hyväksyä hakemuksesta henkilön tai yhteisön jäseneksi, joka hyväksyy yhdis¬ 
tyksen tarkoituksen ja säännöt. 

Seuran verkkosivusto: www.sais.fi 

Inkeriläisten Suomeen paluusta 75 vuotta 


MONIPA IKKAINEN JA -ILMEINEN INKERILAISYYS 

Suomen historian professori, Maria Lähteenmäen puhe SAIS:n tapahtuman iltajuhlassa Ostrobotnialla 


Inkerinmaan historia on hyvin 
erityinen luku Suomen raja- 
alueiden aikakirjoissa. Kun ase¬ 
tamme Inkerin alueellisen ke¬ 
hityksen laajempaan ja pitkän 
aikajänteen kontekstiinsa, se on 
surullinen malliesimerkki siitä, 
miten raja-alueet alistetaan krii¬ 
siaikoina toistuvasti sota- ja ros¬ 
vojoukkojen tallomiksi, ja mur¬ 
heellinen todistus siitä, miten 
raja-alueiden asukkaat joutuvat 
pakenemaan kodeistaan epävar¬ 
moina siitä, voivatko he koskaan 
tulla takaisin synnyinseuduil¬ 
leen. On myös kylmä tosiasia, 
että sitä vanhaa historiallista 
Inkeriä, jonka alueella oli jo ki¬ 
vikautista asutusta, joka ulottui 
Viron rajalta Laatokkaanpa jota 
asutti yli satatuhatta suomensu¬ 
kuista, ei enää ole. 

1900-luvun alussa varhaiset 
geopoliitikot kirjoittivat, että 
jos kansa lähtee fyysiseltä alueel¬ 
taan, jäljelle jää tyhjä ja kuollut 
maa. Maa, joka oli syntynyt, ku¬ 
koistanut ja kuollut. Sillä vasta 
ihmiset tekevät maan eläväksi, 
he rakentavat kansakunnan, 
elinkeinonsa, kulttuurinsa, sosi¬ 
aaliset suhteensa. Juuri he yhdis¬ 
tävät itsensä maahan kertomuk¬ 
sissa, hakien mahdollisimman 
pitkiä historiallisia juuria, kar¬ 
toittavat esi-isiensä ensiaskeleita 
tuolla maankamaralla, merkkaa- 
vat maan omakseen rajamerkein, 
liimaavat maan ja sen kansan 
yhteen kielen, yhteisen histori¬ 
an ja kulttuuristen symboleiden 
avulla, manifestoivat yhteyttä 
lipuin, lauluin ja kuvittavat sen 


maisemin. 

Kun Inkerin kansa joutui suu¬ 
relta osin pakenemaan kodeis¬ 
taan, maa heidän jälkeensä täyt¬ 
tyi pian uusilla asukkailla, jotka 
asettuivat harventuneiden inke- 
riläisjoukkojen sekaan. Tulijat 
aloittivat itsensä, kulttuurinsa, 
tapojensa ja tottumustensa sito¬ 
misen tuohon itselleen uuteen 
maankamaraan. Siinä proses¬ 
sissa entisten asukkaiden aika 
jäi ohuiksi maininnoiksi histo¬ 
riankirjoihin. Ja niin myös ko¬ 
ko alueen nimi, Inkerinmaa, sai 
uuden sisällön ja merkityksen, 
vaikka jotkut nimet säilyivätkin 
muistuttamassa menneestä. 

”Vasta ihmiset tekevät 
maan eläväksi, 
he rakentavat 
kansakunnan, 
elinkeinonsa, 
kulttuurinsa, sosiaaliset 
suhteensa. ” 

Rajaseutuna Inkerinmaa oli hy¬ 
vin haavoittuva rajojensa suh¬ 
teen, altis valloituksille, miehi¬ 
tyksille, vieraan haltuunotoille. 
Sen ulkoiset rajat oli helppo 
ylittää. Rajatutkimuksessa pu¬ 
hutaan vihamielisistä, toisistaan 
riippuvaisista ja integroituneis¬ 
ta raja-alueista. Inkerin Suo¬ 
men vastaisella rajalla oli vain 
läpikahlattava Rajajoki ja alavaa 
metsämaata erottamassa suo¬ 
mensukuiset toisistaan. Vuoden 


1918 sodan jälkeen Rajajoen raja 
nostatettiin maailmojen rajaksi, 
kahden eri talousjärjestelmän ja 
kulttuurin vihamieliseksi muu¬ 
riksipa näin aiemmin toisistaan 
riippuvaiset raja-alueet erotet¬ 
tiin väkivaltaisesti. Suomesta 
katsottuna Inkeri edusti nyt 
suurta punaista itää, ja vastaa¬ 
vasti venäläisten näkökulmasta 
Suomi edusti vihamielistä val¬ 
koista valtaa. 1930-luvulla pai¬ 
kalliset aktiivit Suomen puolel¬ 
la rakensivat piikkilanka-aidan 
koko Rajajoen-Laatokan rajan 
pituudelta eli 120 km:n mat¬ 
kalta. Sen merkitys oli kuiten¬ 
kin vain symbolinen ja kertoo 
1930-luvun loppupuolen kiris¬ 
tyvästä sotilaspoliittisesta tilan¬ 
teesta. Käytännössä piikkilanka 
ei merkinnyt mitään, kun neu- 
vostotankit syöksyivät Suomeen 
vuoden 1939 lopulla. 

Mutta Inkerinmaan kärsimyk¬ 
sen ja menetyksen kertomus 
on vain yksi näkökulma inke- 
riläisyyteen. Kun kiinnitämme 
huomiomme Suomeen, Ruot¬ 
siin ja Viroon asettuneisiin sekä 
Venäjälle jääneisiin, ja heidän 
kohtaloihinsa, huomaamme pi¬ 
an, ettei inkeriläisyys ole kuollut 
vaan on muuttunut toisenlaisek¬ 
si. Vaikka Inkerinmaa sellaisena 
kulttuurisena alueena kuin se 
oli lähtijöiden vielä siellä asu¬ 
essa oheni, kulttuuri ei kuollut. 
Se siirtyi lähtijöiden mukana, se 
ylitti valtakunnan rajoja pienissä 
kapsäkeissä, nyyteissä ja ennen 
muuta henkisenä pääomana läh¬ 
tijöiden kokemushistorioissa. 

Inkeriläisten Suomeen paluusta 75 vuotta 


Yleisemminkin tiedämme, että 
yksittäisten kansojen ja heimo¬ 
jen historia ei katoa niin kauan 
kun yksikin kertoja on jäljellä 
siitä muistuttamassa ja siirtä¬ 
mässä kulttuurisia arvoja, tapo¬ 
ja ja tottumuksia jälkipolville. 
Inkeri ei ole kuollut Suomessa, 
Ruotsissa, Virossa eikä Venä¬ 
jälläkään asuvien keskuudessa, 
vaan se elää toisen, kolmannen 
ja neljännen sukupolven inke¬ 
riläisten muistoissa, vanhoissa 
valokuvissa, suullisessa histori¬ 
assa, muistoesineissä, uudelleen 
ja uudelleen kertotuissa tari¬ 
noissa kylien elämästä, arkisista 
askareista, juhlista, kouluista, 
seurakuntien toiminnasta. Niin 
kauan kun jälkipolvet kertovat 
näitä tarinoita menetetystä, niin 
kauan kulttuuri elää. 

”Niin kauan kun 
jälkipolvet kertovat 
näitä tarinoita 
menetetystä, niin kauan 
kulttuuri elää. ” 

Olisi tietysti hyvin edullista, 
jos karkotettu kansa saisi uu¬ 
den alun yhtenäisellä alueella. 
Silloin maan ja kansan yhteen- 
rakentaminen alkaisi jälleen 
alusta. Inkeriläisten ja myös kar¬ 
jalaisten onnettomuudeksi hei¬ 
dät sijoitettiin ympäri Suomea. 
Diaspora, erillään asuminen, ei 
ole edistänyt kulttuurista ehey¬ 
tymistä. Erillään asuminen on 
vahvistanut kärsimysten narra- 
tiivin nousemista hegemoniseksi 
eli hallitsevaksi kertomukseksi 
inkeriläisyydestä. Siinä pää¬ 
huomio kiinnittyy menetetyn 
nostalgiseen muistamiseen eikä 
8 


tulevaisuuteen. Näin 2010-lu- 
vulla voimme jo todeta, että on 
lähes välttämätöntä kääntää sivu 
Inkerin historiassa kohti tulevai¬ 
suutta. 

Katsominen tulevaisuuteen ei 
tarkoita menneen unohtamista, 
päinvastoin, se korostaa ensim¬ 
mäisen sukupolven inkeriläisten 
muistojen kirjaamisen tärkeyttä. 
Nostalgia tarkoittaa kaipausta 
menneeseen, ennen elettyyn, 
kadotettuun aikaan ja siihen si¬ 
sältyneisiin kokemuksiin, tapah¬ 
tumiin, sattumuksiin, suhteisiin, 
mutta se tarkoittaa myös ikävää 
fyysisiin ja kuviteltuihin paik¬ 
koihin ja tiloihin. Ensimmäi¬ 
sen polven inkeriläispakolaisten 
muisteluita on leimannut koti- 
ikävä menneeseen maailmaan, 
fyysiseen paikkaan, elettyyn ja 
koettuun. Paitsi että se on ikä¬ 
vää vanhaan kotiseutuun, se on 
myös ikävää lapsuuteen. Ai¬ 
kuisen koti-ikävä lapsuutensa 
maisemiin sisältää niin vahvoja 
tunteita, ettei niitä voi helposti 
purkaa; joskus ei koskaan. Mut¬ 
ta myös laajemmin inkeriläisten 
kohtalo liikuttaa ja koskettaa 
sellaisiakin, jotka eivät itse omaa 
sukujuuria Inkeriin. 

Toisen ja kolmannen inkeriläis- 
polven Inkeri-puheet rakentuvat 
kuitenkin aivan eri tavalla, yl¬ 
peytenä erityisestä kulttuurista. 
Ne kiinnittyvät kyllä Inkeris¬ 
sä syntyneiden ja kasvaneiden 
vanhempien ja isovanhempien 
maailmaan, mutta eivät enää itse 
fyysiseen Inkerinmaahanpa ovat 
näin ollen luonteeltaan perusta¬ 
vanlaatuisen erilaisia. Tutkija 
James Young on kutsunut niitä 
toisen käden muistoiksi, second 


hand memories. Ne eivät enää 
kerro autenttisia kuvauksia van¬ 
hasta, menneestä maailmasta, 
vaan ne ovat rekonstruktioita, 
uudelleenkuvauksia oletetusta, 
ja niissä on vahva tarve tallentaa 
vanhempien ja isovanhempien 
kokemuksia ja velvollisuuden¬ 
tuntoisesti kuvittaa sitä, mitä ei 
enää ole, pelastaa ja siirtää jälki¬ 
polville. Ja sitä kautta ikuistaa ja 
varmistaa Inkerinmaan historian 
säilyminen vuosisadoiksi eteen¬ 
päin. 

”Inkeriläisyys ei 
sitoudu enää yhteen 
fyysiseen paikkaan, 
vaan on luonteeltaan 
monipaikkaista, ja 
siksikin inkeriläisten 
identiteetti, omakuva, 
on entistäkin 
vivahteikkaampi. ” 

Kun olen lukenut ja ohjannut 
inkeriläisiin liittyviä tekstejä, 
olen huomannut selvästi, kuinka 
inkeriläinen kulttuuri on muut¬ 
tunut ajassa toiseksi, sopeutunut 
aikaansa, samalla tavalla kuin 
luovutetun Karjalan asukkai¬ 
denkin kulttuuri: nyky-inkeriläi- 
set rakentavat tässä ajassa uutta 
inkeriläisyyttä. Inkeriläisyys ei 
sitoudu enää yhteen fyysiseen 
paikkaan, vaan on luonteeltaan 
monipaikkaista, ja siksikin inke¬ 
riläisten identiteetti, omakuva, 
on entistäkin vivahteikkaampi. 
Yhden Inkerinmaan sijaan on¬ 
kin nyt puhuttava monista In¬ 
kereistä, yhden omakuvan sijasta 
monista inkeriläisistä identitee¬ 
teistä. 


ALBERT KIRJANEN IN MEMORIAM 

Vain kolme päivää myöhemmin, kun Albert Kirjanen oli osallistunut viimeisen kerran Suomen Inkeri- 
liitto ry:n järjestämään Inkeri-iltapäivään Karjalatalon Inkeri-salissa, saapui suruviesti 12.11.2019 hänen 
poistumisestaan joukostamme. 


Albert oli syntynyt 9.5.1936 
Skuoritsan Tehvinässä. Hän oli 
yksi Pietarin Inkerin liiton pe¬ 
ruskirjan allekirjoittajista 1988. 
Liki 30 vuoden ajan Albert etsi 
Suomen armeijassa taistellei¬ 
ta heimoveljiä kuljettaen heitä 
kuntoutukseen Suomeen, hank¬ 
kien viisumeita, hoitaen oles¬ 
kelulupia. Hän auttoi Suomen 
valtion myöntämien heimove- 
teraaniavustusten hakemisessa, 
asuntojen korjaamisessa, muut¬ 
tamisessa ja lukuisissa erilaisissa 
avustustehtävissä. Albert löysi 
yli sata heimoveteraania eikä 
etsiminen ollut lainkaan help¬ 
poa. Pelko veteraanien joukossa 
oli suuri ja suostuttelemiseen 
kului useinkin aikaa. Inkeriläis¬ 
ten viesti -lehdelle antamassaan 
haastattelussa Albert vaatimat¬ 
tomasti useaan kertaan korosti, 
ettei hän yksin ole tuota avus¬ 
tustyötä tehnyt. 

Tultuaan Suomeen 1990-luvul- 
la paluumuuttajana hän asettui 
asumaan Mäntsälään, mutta 
muutti myöhemmin Kouvolaan, 
missä hänen maallinen vaelluk¬ 
sensa päättyi. 

Albertille on myönnetty lukuisia 
tunnustuksia: Vapaussodan Pe- 
rinneliiton Sininen Risti 1998, 
Suomen Valkoisen Ruusun Ri¬ 
tarikunnan I luokan mitali 2001, 
Inkeriläisten Sivistyssäätiö sr:n 
ansiomerkki kunniakirjoineen 
2009, Suomen Sotaveteraanilii¬ 
ton ja Uudenmaan Sotaveteraa¬ 
nipiirin hopeinen ja kultainen 
ansiomerkki 2006 ja 2010 sekä 


Kaatuneiden Muistosäätiön ve- 
teraanipalkinto 2014. Vuonna 
2016 Albert kutsuttiin Suomen 
Inkeri-Liitto ry:n kunniajäse¬ 
neksi. 

Inkeri ja inkeriläisyys olivat Al¬ 
bertille sydämen asia. Hän oli 
kerännyt paljon inkeriläisyyttä 
koskevaa materiaalia ja on luo¬ 
vuttanut tätä Inkeriläisten sivis¬ 
tyssäätiö sr:n, Kansallisarkiston 
ja Suomalaisen Kirjallisuuden 


Seuran yhteiseen arkistoprojek- 
tiin. 

Osallistuessaan inkeriläisten ke¬ 
säjuhlille hän aina otti isällisesti 
kädestä kiinni liiton sihteeriä 
muistuttaen "Pidä Inkerin lip¬ 
pua korkealla”. Tämän mieles¬ 
sämme pitäen kunnioitamme 
Albertin muistoa. 

Kirjoittanut Inkeri-Liiton sih¬ 
teeri Anne Tuohimäki 



Albert Kirjanen Inkeri kodissa 9.11. Kuva: Outi Mäkelä. 

INKERIL ÄISET - UNOHDETUT SUOMALAISET 

Näyttely Kansallismuseon pop up -tilassa, kerroksessa 24.1.-19.4.2020 
Näyttelyyn on vapaa pääsy 


Tekijät: Lea Pakkanen, Meeri 
Koutaniemi, Santeri Pakkanen 

Ruotsin vallan aikaan silloisen 
Inkerinmaan, nykyisen Pietarin 
seudulle asettunut suomalaisvä¬ 
estö kohtasi Stalinin Neuvos¬ 
toliitossa etnisen puhdistuk¬ 
sen. Karkotukset, teloitukset ja 
vankileirit sekä suomen kielen 
ja luterilaisen uskonnon kieltä¬ 
minen tyhjensivät lähes 140 000 
inkerinsuomalaisen kylät ja tu¬ 
hosivat niiden kulttuurin. Jatko¬ 
sodan loppuvuosina yli 63 000 
inkerinsuomalaista siirrettiin 
Suomeen sotatoimialueeksi jou¬ 
tuneelta Inkerinmaalta. Välirau¬ 
han jälkeen käynnistynyt paluu 
Neuvostoliittoon merkitsi kar¬ 
kotusten jatkumista. 1990-luvun 
alussa Mauno Koivisto antoi 
inkerinsuomalaisille mahdol¬ 
lisuuden tulla paluumuuttajina 
Suomeen. Yli 30 000 tarttui ti¬ 


laisuuteen. 

Sukupolvelta toiselle niukoin 
sanoin välitetyt kokemukset 
väkivallasta, pakenemisesta ja 
pelosta ovat tiivistyneet inke- 
riläisyyden ytimeen. Samalla 
etenkin nuorten tietoisuus yh¬ 
teisönsä historiasta on ohentu¬ 
nut, sillä inkerinsuomalaisten 
vaiheet ovat unohtuneet kan¬ 
sallisten historiankertomusten 
katveeseen niin Suomessa kuin 
Venäjälläkin. Harva tietää, mitä 
inkerinsuomalaisille oikein ta¬ 
pahtui. 

Inkeriläiset - unohdetut suoma¬ 
laiset -näyttelyssä eri-ikäisten 
inkerinsuomalaisten muotoku¬ 
vat ja ajatukset menneestä, ny¬ 
kyhetkestä ja tulevasta asettuvat 
vuoropuheluun Siperian karko¬ 
tusten karuissa määränpäissä, 
vankileirimaisemissa ja Inke¬ 


rinmaan tyhjentyneissä kylissä 
otettujen dokumentaaristen 
valokuvien kanssa. Arkistoissa 
ja perheiden kaappien kätköissä 
säilyneet esineet ja dokumentit 
materialisoivat kipeän historian 
tähän päivään. Tekijöiden oma¬ 
kohtainen ja dokumentaarinen 
ote peilaa inkerinsuomalaisten 
muistojen kerroksia inhimilli¬ 
seen tarpeeseen tuntea histori¬ 
ansa ja tulla kuulluksi. 
Inkeriläiset - unohdetut suo¬ 
malaiset kertoo identiteetistä ja 
kollektiivisen muistamisen mer¬ 
kityksestä. 

N äy ttelykokonaisuus: 
Käsikirjoitus: Lea Pakkanen ja 
Santeri Pakkanen 
Valokuvat: Meeri Koutaniemi 
Teokset: Lea Pakkanen ja 
Meeri Koutaniemi 


POSTM EMORY-SEMINAARI TURUSSA 8.10.2019 

Eija Posti 


Osallistuin Siirtolaisinstituu¬ 
tissa pidettyyn avajaisseminaa¬ 
riin hankkeesta "Postmemory 
of Family Separation: An In- 
tergenerational Perspektive / 
Perheen erossaolon ylisukupol¬ 
vinen muistaminen (Suomen 
Akatemia 2019-2023) Lisäksi 
kuultiin aihetta sivuavia tutkija- 
puheenvuoroja. Kiinnostava aihe 
sai salin täyteen, kuulijoita oli 
useita kymmeniä. Tässä joitakin 
ajatuksiani päivän aiheista. 
Seminaarista tiedon saatuani 


päällimmäisenä oli ajatus siitä, 
että vihdoin tätä inkeriläisten 
vainoaikaa aletaan tutkia yksi¬ 
lönkin näkökulmasta. Vaikka 
olen lukenut useita inkeriläis- 
taustaisten ihmisten omakoh¬ 
taisia kertomuksia ja ihmetellyt 
että miten tällaisia asioita voi 
tapahtua, niin silti kertomuksil¬ 
le ei ole annettu sitä painoarvoa, 
joka niille kuuluisi. Ihmisten 
kertomukset ovat olleet toisar¬ 
voisia, satuja, ei siis totta. Kuten 
nykynuoret vaikeasta asiasta to¬ 


teavat, että "elämä on”...Niin ei 
pitäisi olla. Vaikeatkin asiat pi¬ 
täisi nostaa ihmisten tietoisuu¬ 
teen, ettei enää samat asiat tois¬ 
tuisi ja raskaan taakan elämänsä 
läpi kantaneet ihmiset saisivat 
ainakin vähän ymmärtämystä 
kokemuksilleen. On todella ar¬ 
vokasta, että inkeriläisten vai- 
noaika on otettu tutkimuskoh¬ 
teeksi siitä huolimatta, että vas¬ 
tustusta on. Kyseenä olevan tut¬ 
kimuksen toivoisi olevan toinen 
alku niin inkeriläisten vainoajan 

tutkimukselle kuin myös muille 
kansallisuuksille, jotka joutuivat 
kokemaan saman asian. Muu¬ 
tama aikaisemmin tehtyjä osin 
unohdettu tutkimus ei riitä näin 
mittavan asian tutkimiseen. Ky¬ 
seessähän on yksilö, perhe jopa 
valtiot. Joku voi pitää myös tur¬ 
hana tutkimuksena, mennyt on 
mennyttä. Mielestäni koskaan 
ei ole liian myöhäistä. Jos trau¬ 
maattinen kokemus vaietaan 
hiljaisuudella, niin se ei häviä, 
vaan jää muistiin painamaan 
ihmisen mieltä. 

”On todella arvokasta, 
että inkeriläisten 
vainoaika on otettu 
tutkimuskoh teeksi 
siitä huolimatta, että 
vastustusta on. ” 

Avauspuheenvuorossaan Akate- 
miatutkija Johanna Leinonen 
esitteli muut hankkeessa mu¬ 
kana olevat tutkijat: VTT Outi 
Kähäri ja ElinaTuijanmaa, FT 
Aleksi Huhta, Saatiin lyhyt kat¬ 
saus Inkerin historiaan, kuten 
myös selvitettiin hankkeen tar¬ 
koitus ja tavoitteet sekä avattiin 
tutkimuskysymyksiä. 

Kuten seminaarikutsussa mai¬ 
nittiin, niin ” hanke tutkii pak- 
komuuton, pakolaisuuden ja 
karkotusten aiheuttamien per¬ 
heen hajaantumisten ylisuku¬ 
polvista muistamista ja ylisu¬ 
kupolvisia vaikutuksia toisessa 
ja kolmannessa sukupolvessa. 
Tutkimus kohdistuu inkeriläi¬ 
siin ja amerikansuomalaisiin, 
joiden vanhemmat ja/tai isovan¬ 
hemmat kokivat pakkomuuttoja 
ja karkotuksia 1900-luvun alku¬ 


puolen Neuvostoliitossa (Stali¬ 
nin vainoissa ja toisen maail¬ 
mansodan aikana).” 

Jonkin verran keskustelua he¬ 
rätti tutkimuskohteiden erilai¬ 
set lähtökohdat. Vaikka inkeri¬ 
läisten ja amerikansuomalaisten 
kohtalot eivät ole samanlaiset, 
niin yhteneväisyyksiä kuitenkin 
löytyy vainojen ajalta. Molem¬ 
mat ryhmät ovat käyneet läpi 
pettymyksiä, pakkomuuttoja, 
molemmilla on myös selviy¬ 
tymisen kokemuksia. Tämän 
hankkeen pääkohteena ovat in¬ 
kerinsuomalaiset. 

Se, että tutkimuksessa selvi¬ 
tetään mm. miten jälkipolvi 
muistelee perhehistoriaa elä¬ 
mänkerrallisissa haastatteluissa, 
sai varmasti kuulijoissa monen¬ 
laisia ajatuksia liikkeelle, myös 
minussa. Ensimmäisenä tulee 
mieleen, ettei ole mitään ker¬ 
rottavaa, kunnes jotkut tilanteet 
menneisyydestä muistuvat mie¬ 
leen välähdyksenomaisesti. Pu¬ 
humattomuus ja epätietoisuus 
menneisyydestä olivat pääosassa 
omassa perheessäni. Kommen¬ 
teista päätellen aiheen oma- 
kohtaisuus ja perhekohtaisuus 
nostivat varmaankin muistoja 
mieleen myös muille kuulijoille. 
Joillekin muistot nousivat ehkä 
mieleen hämmentävinä ja jot¬ 
kut ehkä vasta hiljattain tulivat 
menneitä asioita ajatelleeksi. 
Hiljaisuuden muuri, puhumat¬ 
tomuus oli kuitenkin yhdistävä 
tekijä monen asiaa kommen¬ 
toivan puheessa: menneistä 
asioista ei puhuttu tai nyt vasta 
niistä aiemmin vaietuista asi¬ 
oista voidaan puhua. Ja jossakin 
kommentissa vielä kysymyksen- 
omaisesti, että joko nyt voi pu¬ 
hua? En ihmettele ollenkaan; 


eräässä tilaisuudessa menneenä 
vuotena kerroin hieman omaa 
perhehistoriaani. Lankesi syvä 
hiljaisuus. Kukaan ei kommen¬ 
toinut, ei kysynyt mitään. Tuli 
tunne, että hiljaisuus oli viesti 
- emme halua kuulla tuon kal¬ 
taisia asioita. Ehkä on niin, että 
vasta saman asian kokenut an¬ 
taa peilin, jota vasten omia ko¬ 
kemuksia voi paremmin kuvata 
ja myös ymmärtää. On todella 
mielenkiintoista saada hank¬ 
keen tutkimustulokset, miten 
eri tai samalla tavalla muiste¬ 
taan inkeriläisten pakkomuutot, 
erot perheenjäsenistä ja kaikki 
se epätietoisuus mitä ihmisten 
elämään on liittynyt. Monen 
henkilön puheenvuorossa nousi 
kiitollisuus siitä, että tämä aihe¬ 
piiri on otettu tutkimuksen alle. 
Mielestäni meillä on kansakun¬ 
tana velvollisuus selvittää ja ot¬ 
taa vastuuta näistä asioista. 

Tutkimusaineistoa pyritään 
saamaan haastattelun ja kyselyn 
keinoin. Tarkoituksena on saada 
35 haastateltavaa 5-10 suvusta 
ja mielellään useita henkilöitä 
samasta suvusta. Heti alkuun 
kuulijoissa heräsi kysymyksiä: 
ketkä haastatellaan ja voiko itse¬ 
kin kukaties osallistua. Tutkijat 
kertoivat, että haastateltavia on 
jo tiedossa, mutta asiasta kiin¬ 
nostuneet voivat ilmoittautua 
Siirtolaisinstituuttiin. 

Tilaisuudessa saatiin kuulla 
myös aiemmin tutkittua tietoa. 
Dosentti, tutkijatohtori Mirkka 
Danielsbacka Turun yliopistos¬ 
ta selvitti ylisukupolvisia suhtei¬ 
ta poikkitieteellisestä näkökul¬ 
masta. Käsitteitä selvennettiin 
ja monelle isovanhemmalle tuli 
selväksi, että arjen kontaktit ovat 

tärkeitä, niillä on positiivinen 
vaikutus onnellisuutta mittaa- 
viin muuttujiin. 

Professori Raija-Leena Puna- 
mäki-Gitai Tampereen yliopis¬ 
tosta käsitteli trauma-käsitettä 
ja sen vaikutuksia monipuoli¬ 
sesti. Trauman kokemusta voisi 
kuvata mm., "traumakokemuk- 
selle ei ole sanoja, puuttuu ker- 
tomuksellisuus”, "hiljaisuuden 
salaliitto” tai "ruumismuisti ei 
ole jaettavissa”. Vaikka trauma- 
tapahtuma on vaikea, siitä olisi 
pyrittävä puhumaan, pohtien, oli 
professorin viesti kuulijoille. 

Toimittaja, sosiaali- ja kulttuu¬ 
riantropologi (VTM) Lea Pak¬ 
kanen piti iltapäivän päätöksenä 
kuulijoita koskettavan, omakoh¬ 
taisen kertomuksen hänen ja 
hänen perheensä kokemuksista 
vainon aikana. Kokemus totaa¬ 
lisesta ihmisarvon menetyksestä 
ja häpeästä oli lapsena ja nuo¬ 


rena läsnä, joka vielä perheen 
Suomeen päästyäkin vaikutti ja 
aiheutti kysymyksiä sekä ihmet¬ 
telyä. En ole venäläinen, en ole 
suomalainen, kuka olen? Olikin 
aihetta lopuksi kysyä ”Onko mi¬ 
nun sukupolveni kadonnut, kos¬ 
ka elimme vaikenemisen ajan”. 

Loppukeskustelussa tutkijat sai¬ 
vat runsaasti kiitosta ja evästyk¬ 
siä tutkijakumppaneilta ja myös 
yleisöltä. Tärkeänä koettiin, että 
saadaan ylipäätään tietoa, mutta 
tiedon tulisi olla suurta yleisöä 
kiinnostavaa ja selkeää. Antoi¬ 
san seminaarikokemuksen pe¬ 
rusteella voi toivoa tietoa hank¬ 
keen etenemistä ja vaikkapa 
keskustelua Inkeriläisten viestin 
palstoilla. 

Akatemiatutkija, dosentti Jo¬ 
hanna Leinoselta saatu lyhen¬ 
nelmä tutkimuksen pääkohdista 
julkaistaan seuraavassa Inkeri¬ 
läisten viestin numerossa. 



Kiinnostavia puheita ja innostunutta yleisöä. 


KIITOS! 

Turun seudun Inkeri-seura ry 
kiittää Suomen Inkeri-Liittoa 
ja Inkerin viesti -lehden toi¬ 
mitusta hienosta Inkerin ke¬ 
säjuhlan 2019 kuvaamisesta. 


Artikkelit ja kuvat ovat oikein 
mielenkiintoisia ja ammattimai¬ 
sia. Toivotamme Inkerin viesti 
-lehdelle menestystä ja jatkoa 
hyvälle yhteistyölle! 

TSIS ry:n hallitus 


ETSINTÄKUULUTUS 

Johanna Björkskog, Ruotsista 
etsii tietoja inkeriläisistä suku¬ 
laisistaan. 

Etsin tietoja isoisästäni Heikki 
Feodor Makarasta joka oli Ta¬ 
neli (s.1879) ja Maria Maka- 
ran (s. 1881, entinen Paajanen) 
poika. Hänen enonsa oli Juha 
Paajanen joka asui Helsingissä 
ainakin vuonna 1943. 

2006 menehtynyt isäni oli adop¬ 
toituja hän luuli aina, että hä¬ 
nen isänsä olevan tuntematon. 
Olen kuitenkin saanut nyt tietää 
isoisäni nimen ja sen, että hän 
oli juuriltaan inkeriläinen. 
Valitettavasti tietoja hänestä, ja 
hänen perheestään on vaikea 
löytää. Olen saanut tietää että 
Heikki oli syntynyt 27.9.1914 
Koivukylässä, toiset tiedot sa¬ 
novat Imatralla. Hän on asunut 
Vuoleessa, ja kuulunut Tokso- 
van seurakuntaan. Heikki oli 
mukana Heimo3 pataljoonassa 
ja hänet luovutettiin Neuvos¬ 
toliittoon toukokuussa 1945. 
Hänet pidätettiin Viipurissa 
5.5.1945. Vaikka arvaan tari¬ 
nan olevan surullinen, haluaisin 
kuitenkin kovasti tietää mitä sen 
jälkeen tapahtui. 

Olen kysynyt apua sukututki- 
mustiimiltänne, mutta ainakaan 
vielä ei tarkempaa tietoa löyty¬ 
nyt. Kysyisinkin nyt apua In¬ 
keriläisten viestin lukijoilta. Jos 
tiedät jotain Heikistä tai hänen 
sukulaisistaan, ota minuun yh¬ 
tyettä. Pienikin tieto on minulle 
merkittävä. 

Ystävälliset terveiset: 

Johanna Björkskog 
Pedersöre 

hannabjorkskog@hotmail.com 

SYYSKO KOUS 26.10.2019 

Päätökset vuodelle 2020. 

Liittymis- ja jäsenmaksun suuruus 

• liittymismaksua ei kanneta 

• jäsenyhdistyksen jäsenen maksu 2 € / jäsen 

• henkilöjäsenen jäsenmaksu 20 € / jäsen 

• kannattava jäsen 50 € / jäsen 

• Kaikki maksut ovat vuosimaksuja. 

Inkeriläisten viestin v. 2020 ilmestymistiheys: 

No 1 ilmestyminen tammi-helmikuu 
No 2 ilmestyminen huhti-touko kuu 
No 4 ilmestyminen elo-syyskuu 
No 5 ilmestyminen marras-joulukuu 

Hallituksen ehdotus lehden tilaushinnaksi v. 2020 hyväksyttiin 

- EU-maat 40,- € 

- muut maat 45,- € 

Hallituksen toimintasuunnitelmaehdotus v. 2020 

• suunnitelman mukaan Inkeriläisten viestiä julkaistaan 4 numeroa 

• osallistutaan kotimaan kesäjuhlille 

• osallistutaan muiden maiden inkeriläisjuhlille ja muihin erilaisiin tapahtumiin 

• järjestetään Inkeri-iltapäiviä 

Toimintasuunnitelmaehdotus hyväksyttiin lisäyksellä: 

9. Järjestetään Sukututkimuspäiviä Inkeri kodissa sekä osallistutaan vuosittain järjestettävään 
"Kuulutko sukuuni” -tapahtumaan Vantaalla 
Hallituksen talousarvioehdotus v. 2020 hyväksyttiin. 

Puheenjohtajaksi v. 2020 valittiin yksimielisesti Juhani Valo 
Hallituksen jäsenten valinta 

- erovuorossa olleen varsinaisen jäsenen Viktor Hyyrösen ilmoitettua halunsa siirtyä syrjään 
hallitustyöskentelystä, valittiin hänen tilalleen Ella Kukova 

- erovuorossa ollut varsinainen jäsen Outi Mäkelä valittiin uudelleen 

- erovuorossa ollut varsinainen jäsen Leila Salo valittiin uudelleen 

- erovuorossa ollut hallituksen varajäsen Pirkko Koso valittiin uudelleen 
Kaikkien edellämainittujen hallituksen jäsenten toimikausi on vv. 2020 - 2022 
Hallituksen varajäsenen Ella Kukovan tultua valituksi hallituksen varsinaiseksi jäseneksi, valittiin 
hänen tilalleen varajäseneksi toimikauden loppuajaksi v. 2020 Elina Metsälä, Helsinki 
Koska nykyinen laki vaatii yhdistykseltä tietosuojaselosteen, esitettiin jäsenistölle hallituksen 
laatima seloste. 

"TÄMÄ D OKUMENTTI OLI TEHTÄVÄ" 

Anneli Kustfält Inkeri-dokumentti on kerännyt pohjoismaalaiseksi tuotannoksi valtavat määrät katsojia. 
Riikka Mahlamäki-Kaistinen 


Piikkiössä järjestettäville In¬ 
keriläisten kesäjuhlille osallis¬ 
tui myös ruotsalainen Anneli 
Kustfält yhdessä isänsä Juhani 
Kustfältin ja puolisonsa kanssa. 
Anneli Kustfält ohjasi Ruotsin 
TV:lle 2018 inkeriläisistä ker¬ 
tovan dokumenttisarjan Det 
hände i Ingermanland eli Ta¬ 
pahtui Inkerinmaalla. Sarjassa, 
joka on ollut katsottavissa myös 
Suomessa, inkeriläiset kertovat 
oman elämänsä selviytymista- 
rinan. 

— Olen työskennellyt televisio- 
tuotannoissa 19 vuotta lähinnä 
dokumentti- ja ajankohtaisoh¬ 
jelmien parissa. Minulla oli kui¬ 
tenkin koko ajan sellainen olo, 
että tämä dokumentti täytyy 
tehdä joskus. Nyt oli sen aika ja 
oikeastaan pidempään ei voinut 
odottaakaan, Kustfält kertoo. 
Kustfält on dokumentoinut 
henkilökohtaisesti kerrotussa 
elokuvassa Neuvostoliiton vää¬ 
rinkäytön, saksalaisen miehi¬ 
tyksen, evakuoinnin Suomeen 
ja lennon Ruotsiin haastattele¬ 
malla joitakin viimeisimmistä 
tänne tulleista. 

Kustfältin inkeriläinen isä, Ju¬ 
hani Kustfält muistuttaa, että 
kaksi haastateltua menehtyi vain 
vähän filmin valmistumisen jäl¬ 
keen, joten käsillä oli todellakin 
viimeiset hetket. 

— Halusin dokumenttiin sil¬ 
minnäkijälausuntoja ihmisiltä 
jotka ovat olleet paikalla ja läs¬ 
nä asioiden tapahtuessa, Kustfält 
kertoo. 

Mukaan eivät siis kelvanneet 
äitien, sukulaisten tai tuttavien 


tarinoita toistavat henkilöt, vaan 
he jotka olivat todenteolla olleet 
itse läsnä ja nähneet tapahtumat 
omin silmin. 

— Haastattelin ohjelmaan tie¬ 
tysti paljon omaa isääni. Sil¬ 
loinkin kun käsittelyssä oli jokin 
tapahtuma, josta hän ei osannut 
itse kertoa, hän osasi hienosti 
johdattaa minut silminnäkijöi¬ 
den jäljille, tytär kiittelee. 

"Minulla oli kuitenkin 
koko ajan sellainen olo, 
että tämä dokumentti 
täytyy tehdä joskus. ” 

Kustfält kuvasi dokumenttia 
varten tavanomaista suurem¬ 
man määrän materiaalia. Koska 
kaikkea tietenkään lopulliseen 
ohjelmaan otettu mukaan, käyt¬ 
tämättä jäi iso määrä nyt arkis¬ 
toon siirtyvää filmiä. 

— Tein tätä myös tavallista pi¬ 
dempään, sillä halusin olla pe¬ 
rinpohjainen. Välillä tosin tein 
tämän työn ohella muita pro¬ 
duktioita, jotta kykenin talou¬ 
dellisestikin keskittymän tähän 
pidemmäksi aikaa. Kaiken kaik¬ 
kiaan tämä oli minulle hyvin 
tunteellista ja vahvaa työtä. Sii¬ 
nä on koko sydän ja sielu muka¬ 
na kun kyse on omista juurista, 
Kustfält sanoo. 

Tukholmassa asuva Kustfält ko¬ 
kee olevansa 100-prosenttisesti 
ruotsalainen, mutta inkeriläisyys 
on jotain mikä on kuulunut ai¬ 
na hänen elämäänsä. Kustfält 
sanoo, ettei koe ruotsalaisuuden 


mitenkään poistavan inkeriläi- 
syyttä. 

— Muistan jo ihan lapsena osal¬ 
listuneeni kesäjuhlille Ruotsissa 
ja oltiin me joskus isän kanssa 
juhlilla Suomessa, Helsingissä¬ 
kin. 

Kustfältin filmiä on katsottu jo 
yli 600 000 kertaa, joka on poh¬ 
joismaalaiselle dokumentille 
huima luku. 

— Olen tehnyt useita muitakin 
dokumentteja, mutta tämä oli 
ensimmäinen joka synnytti suu¬ 
ret määrät katsojapalautetta. En 
olisi arvannut, että tämä kiin¬ 
nostaa ja liikuttaa niin monia 
ihmisiä Ruotsissa. 

Kustfält sanoo, että jos vaikka 
inkeriläisyys on suomalaisillekin 
usein melko tuntematon asia, 
ruotsalaisille se on vielä paljon 
vieraampi. 

Anneli Kustfältin seuraava, työn 
alla oleva dokumentti käsittelee 
toisen maailmansodan aikaan 
Kittilään pakolaisina tulleita 
naisia ja lapsia. Piikkiön ke¬ 
säjuhlille Kustfält oli pukenut 
päälleen tätinsä Tuutorin alueen 
puvun. 

ISÄN TARINA 

Toisen maailmansodan aikana 
noin 63 000 Inkerin asukasta 
pakeni Pietarin alueelta. 5 000 
heistä meni Ruotsiin. Yksi tuli¬ 
joista oli elokuvantekijä Anneli 
Kustfeltin isä. 

Ruotsiin 1950, Suomen Mat- 
hildedahlista muuttanut Juhani 
Kustfält on silminnähden ylpeä 

tyttärestään. 

— Jokaisen täytyy olla kiinnos¬ 
tunut omasta elämästään ja juu¬ 
ristaan, hän sanoo. 

Juhani Kustfält kertoo nauraen, 
kuinka hänestä itsestään on tul¬ 
lut melkein kuuluisuus tyttären 
filmin myötä. 

— Moni ei tiennyt yhtään mitä 
inkeriläisyys on ennen Annelin 
filmin näkemistä. 

Kustfält joutui jättämään kotin¬ 
sa Inkerissä 7-vuotiaana. 

— Parhaiten sieltä Inkerin ajasta 
muistuvat mieleen nähdyt jul¬ 
muudet, hän sanoo surullisena. 
Hän kertoo muistavansa hyvin 
kuinka hän muun muassa juoksi 
piiloon pommisuojaan ja kuinka 
kotitalossa asui kahteen ottee¬ 
seen saksalaisia sotilaista. 

— Olivat onneksi kuitenkin hy¬ 
viä ihmisiä, hän tuumaa. 
Inkeristä Kustfältin tie vei Vi¬ 
roon, sieltä edelleen Suomeen 


vuonna 1943. 

Kustfältin mielestä inkeriläi¬ 
siä kohdeltiin Suomessa astet¬ 
ta kovemmin kuin karjalaisia. 
Jälkimmäisille osoitettiin usein 
alue, johon rakentaa koti, mutta 
inkeriläisille ei annettu mitään. 
Suhtautuminen inkeriläisiin 
oli hänen mielestään kuitenkin 
pääsääntöisesti ystävällistä. 

— Eivät normaalit, järkevät ih¬ 
miset ryssitelleet meitä, mutta 
poikkeuksia tietysti aina löytyy. 

”Jokaisen täytyy 
olla kiinnostunut 
omasta elämästään ja 
juuristaan. ” 

Kustfältin vanhempi veli muutti 
Ruotsiin 40-luvulla. Muu perhe 
seurasi perässä vuonna 1950. 
Kustfält on toiminut aktiivisesti 
Göteborgissa inkeriläisten pa¬ 
rissa. Hän muun muassa vetää 


Göteborgissa inkeriläisistä mie¬ 
histä koostuvaa "ukkokerhoksi” 
kutsumaansa ryhmää. Hän on 
myös tuonut Ruotsiin inkeri¬ 
läisen kyykkä-pelin ja kisannut 
lukuisia kertoja lajissa niin Suo¬ 
messa kuin Ruotsissakin. 

— Inkeriläisten aktiivien määrä 
on kuitenkin vähentynyt huo¬ 
mattavasti Ruotsissa, hän ker¬ 
too. 

Tilanne on sama Suomessa. 

Kustfält sanoo, että vaikka Inke¬ 
rin koti oli tietysti rakas, häntä 
ei erityisesti huvita vierailla lap¬ 
suuden maisemissa Inkerissä. 

— Siellä ei ole mitään enää jäl¬ 
jellä vanhasta kun venäläisyys on 
ottanut vallan. Venäläiset pur¬ 
kivat meidän talonkin niin, että 
jäljelle jäi vain kivijalka. Talo 
vietiin jonnekin muualle, mutta 
en tiedä minne, hän huokaa. 

SUKUTU TKIJAN TÄHTIHETKIÄ 

Pekka Wikberg 


Kävimme Pietarissa tapaamassa 
sukumme edustajia, joiden kans¬ 
sa on viimeksi ollut yhteyksiä 
100 vuotta sitten. Miten tähän 
on tultu ja mitä on tapahtunut 
tätä ennen. Tämä tarina alkaa jo 
1600-luvun alussa, kun suoma¬ 
laisia siirtyi asuttamaan Inkerin¬ 
maata Ruotsin valloitettua alu¬ 
een. Muolaasta muutti muutama 
Toikan suvun mies hakemaan 
parempaa elämää Suomenlah¬ 
den eteläpuolelta. Kului yli 200 
vuotta ja tultiin 1860-luvulle. 
Maaorjuus Venäjällä päättyi 
1861 ja alkoi hiljalleen vapaam¬ 
mat ajat. Toikan talo sijaitsi sil¬ 
loin Hietamäen seurakunnan 
Kaukasin kylässä lähellä Kras- 
noje Seloa. Perheeseen syntyi 
kolme poikaa 1860-luvulla, Pie¬ 
tari, Juhana ja Joseph. 

Pietari oli ensimmäisiä Inkeris¬ 


tä lähteneitä, joka koulutettiin 
Jyväskylän lyseossa ja valmistui 
Helsingin yliopistossa filosofian 
maisteriksi. Heti valmistumisen 
jälkeen hänet valittiin Inkerissä 
toimineen Kolppanan suomen¬ 
kielisen opettajaseminaarin joh¬ 
tajaksi vuonna 1885 ja edelleen 
Pietarissa toimineiden suomen¬ 
kielisten koulujen johtajaksi. 
1900-luvun alkuvuosina Pieta¬ 
rissa elettiin kuohuvaa aikaa ja 
niinpä Pietari Toikka perhei¬ 
neen muutti vuonna 1907 Hel¬ 
sinkiin Normaalilyseon venäjän¬ 
kielen yliopettajaksi. Helsingissä 
perustetun Inkerin Väliaikaisen 
Hoitokunnan puheenjohtajana 
Pietari Toikka toimi koko sen 
toiminnan ajan. Suomen itse¬ 
näistymisen jälkeen hän toimi 
vielä mm Suomalaisen Avus¬ 
tuskomitean Pietarissa olevana 
diplomaattina. 


”Pietari oli ensimmäisiä 
Inkeristä lähteneitä, 
joka koulutettiin 
Jyväskylän lyseossa ja 
valmistui Helsingin 
yliopistossa filosofian 
maisteriksi. ” 

Juhana olisi halunnut myös 
kouluttautua, mutta hän joutui 
jo nuorena ottamaan kotitilan 
isännyyden. Juhanalla oli useita 
luottamustoimia. Kunnan van¬ 
himpana hän oli perustamassa 
kouluja, palokuntaa, ammatti¬ 
kouluja ym. Tärkeintä oli kui¬ 
tenkin toiminta Pietarhovin 
piirikunnan kolmijäsenisessä 
hallituksessa. Tässä työssä hän 
oli n 20 vuotta, kunnes vallan¬ 
kumouksen jälkeen erosi siitä. 
Juhanalla oli kaksi lasta, Toivo 
ja Aino. 

Toivo valmistui Helsingistä ag¬ 
ronomiksi, palasi Inkeriin töihin, 
mutta joutui vallankumouksen 
jälkeen pakenemaan perheineen 
dramaattisten vaiheiden myötä 
pitkin metsiä Suomeen. Juhana 
ja vaimonsa saivat luvan vuonna 
1922 jouluksi tulla tapaamaan 
poikaansa ja jäivät saman tien 
Suomeen. Aino, joka oli minun 
isoäitini, oli avioitunut Venjoel- 
le. Hän pääsi miehensä ja neljän 
lapsensa kanssa junalla Suo¬ 
meen v 1924 juuri ennen kuin 
raja suljettiin. Kaikki muuttivat 
Helsinkiin. 

Joseph, nuorin veljeksistä, oli 
maanviljelijä. Hänellä oli oma 



Toikan perhe vuonna 1892 Kaukasin kylässä. Vasemmalta Anni sylissään 
kirjoittajan isoäiti Aino, Joseph, Juhana sylissään Toivo, Saara-äiti, Pietari ja 
tämän vaimo Thekla sekä tytär Katri. 

Pietarissa vuonna 2019. Kuvassa vasemmalta Sveta ja hänen miehensä Slava, Katri ja tämän pojantytär tina, takana Mirja, 
Vikbergin sisarukset Jukka ja Leila sekä Pirkko ja Pekka Wikberg. 


tila Hietamäellä ja ennen val¬ 
lankumousta perheeseen oli 
syntynyt yhdeksän lasta. Josep¬ 
hin perhe jäi Venäjälle ja yhte¬ 
ydet heihin katkesivat. Heille ei 
ollut edullista edes kertoa, että 
sukulaisia oli Suomessa. Lap¬ 
senlapsille ei kerrottu enää mi¬ 
tään. Suomea uskallettiin puhua 
vain kotona. Syttyi toinen maa¬ 
ilmansota ja saksalaiset piiritti¬ 
vät Leningradia. Perhe joutui eri 
puolille rintamaa. Äiti ja vanhin 
tytär tulivat Suomeen Inkerin 
siirtoväen mukana ja palasivat 
aikanaan N-liittoon. Isä Joseph 
oli jo silloin kuollut. Vanhin 
poika, opettajana toiminut Pek¬ 
ka, kuoli Leningradissa nälkään 
kahden pienen lapsensa kanssa. 
Samoin kävi sisarelleen Katrille. 
Neljä poikaa joutui Puna-armei¬ 
jaan. Kaksi nuorimmaista olivat 


autonkuljettajia ja he hukkuivat 
Laatokkaan, kun jäät pettivät 
autojen alta. Toivon vaimo ja 
kaksi lasta oli viety Siperiaan, 
josta Toivo heidät sodan jälkeen 
löysi ja toi takaisin Leningradiin. 

Sukulaiset löytyvät 

Inkeriläisten paluumuutto toi 
kaksi Toivon jälkeläistä Suo¬ 
meen. Pietarissa heille oli ker¬ 
rottu, että Suomessa on ilmes¬ 
tynyt Toikan suvusta kertova 
kirja. Suomeen tultua he ottivat 
yhteyttä minuun ja selvisi, että 
he ovat äitini pikkuserkkuja. Yh¬ 
teydenpito alkoi ja tänä keväänä 
meidät kutsuttiin Pietariin tu¬ 
tustumaan siellä asuviin sukulai¬ 
siin. Mieluinen yllätys oli myös 
se, että Togliatin kaupungissa yli 
2000 km päässä asuva Sveta ja 
hänen miehensä tulivat paikalle. 


Muutamat tunnit yhdessä Pieta¬ 
rissa olivat ikimuistoiset. Puhut¬ 
tiin suomea, venäjää ja englantia. 
Vertailtiin yhteisiä sukupiirteitä, 
joita selvästi vielä löytyi. Vaih¬ 
dettiin lahjoja ja tietoja suvun 
vaiheista ja suunniteltiin tulevia 
tapaamisia. 

'Muutamat tunnit 
yhdessä Pietarissa olivat 
ikimuistoiset. ” 

6-VUOTIAAN KANSANVIHOLLISEN TARINA 


Maria Peep 

Kun lähetin ammattiyhdistyk¬ 
selle anomuksen matkalipun 
ostosta Suomen matkalle, sain 
kirjallisen vastauksen, että va¬ 
paita paikkoja ei ole. Virkailija 
sanoi suullisesti, ettei kannata 
enää hakea, minä en pääse Suo¬ 
meen kuitenkaan koska puolue 
ei anna lupaa. Syy oli se, että mi¬ 
nut kyyditettiin Venäjälle 1944. 
Olen syntynyt 28. 03.1938 eli 
olin tuolloin 6-vuotias - Jo las- 
tentarhaikäisenä siis kansanvi¬ 
hollinen. 

Vaunussa 

Aloitan tarinani siitä, miten in¬ 
keriläiset lähetettiin Suomesta 
takaisin Venäjälle, ei annettu 
asua kotona Hatsinassa, vaan 
kyyditettiin ihan Siperiaan asti. 
Matka vei junalla Röbinskiin, sieltä 
jatkui hevosilla. Vaunussa toimi¬ 
tettiin etsintä. Käskettiin avata 
kaikki laukut-kassit-pussit, etsittiin 
kirjallisuutta. Kaikki kirjat otettiin 
pois ja viskattiin vaunusta ulos 
laiturille - menivät nuotioon kuin 
kapitalistinen propaganda. Etsintä 
alkoi vaunun toisesta päästä. Äiti 
pisti muutaman kirjan minulle ha¬ 
meen alle, minä istuin niiden päällä 
ja "Biblia", "Aapiskukko", "Koulun 
lukukirja"ja "Genoveeva"jäivät. Se 
viimeinen oli ompelukoneen laati¬ 
kossa, sieltä ei etsitty. 

Meille oli Röbinskiin lähetetty 
vastaan kaksi hevosta ja kaksi re¬ 
keä. Matka kesti kauan. Matkaa 
oli 40 kilometriä ja alla laihat 
hevoset. 

Venäläinen talo 

Meidät majoitettiin venäläiseen 
taloon, jossa oli kaksi huonetta 

ja keittiö. Kadunpuoleisella ik¬ 
kunalla kukki punainen pelar- 
gooni. Meitä oli kolme perhettä, 
yhdessä huoneessa me, toisessa 
isäni sisar perheineen ja vielä 
jonkinlainen vieras mies - kel¬ 
loseppä. 

Kahden huoneen välillä oli iso 
venäläinen uuni, joka lämmit¬ 
ti molempaa huonetta. Uu¬ 
nin päälle mahtui viisi henkeä 
nukkumaan. Nukuimme siellä 
vierekkäin tiheästi niin kuin ki¬ 
lohailit purkissa, muita makuu¬ 
paikkoja huoneeseen ei mahtu¬ 
nut. Uunin päällä oli lämmintä 
nukkua, mutta alle piti laittaa 
olkisäkki tai takki, muuten oli¬ 
si voinut itsensä polttaa. Uunin 
suu oli keittiössä, lämmitettiin 
keittiöstä. Hellaa ei ollut, ruoat 
keitettiin-paistettiin-haudutet- 
tiin uunissa. 

Isä 

Isäni oli hyvä suutari (se oli 
harrastus, ei virka), minulla on 
aina ollut kengät jalassa, isä it¬ 
se teki. Palasen nahkaa pystyi 
jollakin tavalla hankkimaan. 
Joku oli tappanut vasikan tai 
kolhoosissa kuoli joku eläin. Isä 
oli myös hyvä uunimestari (toi¬ 
nen harrastus), hänen tekemillä 
uuneilla oli hyvä veto, ne eivät 
savunneet. Kun isäni kutsuttiin 
rakentamaan uunia, minä olin 
mukana. Kiva oli altaassa paljain 
jaloin sotkea savea. 

Isä osasi antaa eläimille poiki- 
misapua (kolmas harrastus) ja 
pelasti sillä tavalla meidän oman 
lehmämme elämän. Isä teki lau¬ 
dan palasista minulle nuken ka¬ 
luston: sängyn, sohvan, pöydän, 


tuolit. Paremmat ne oliva tkuin 
mitä kaupasta olisi saanut. En 
tiedä, mitä työtä isäni ei olisi 
osannut tehdä. 

Isällä oli jonkinlainen allergia tai 
psoriaasi (sammastauti) ja sen 
pahentuesesa, hänen jalkansa 
tulivat ihan punaisiksi eikä hän 
pystynyt kävelemään. Sen takia 
häntä ei otettu sotaan eikä lähe¬ 
tetty metsätöihin. 

Ruokaa ansaittiin käsityöllä. 
Ensimmäisenä talvena oli ruo¬ 
kaa aika niukasti. Kyyditys tuli 
äkkiä ja odottamatta. Ruokaa 
piti hankkia käsityöllä. Käsi¬ 
työstä maksettiin ruoalla, har¬ 
voin rahalla. Tuotiin maitoa, 
munia, kaurajauhoja, perunoita, 
kurkkuja, keräkaaleja... Leipää 
ei koskaan. Kaurat oli jauhettu 
kuorineen, kaurajauhoja oli seu¬ 
lottava noin viisi kertaa ja puh¬ 
taaksi niitä ei saatukaan. 

Naiset karstasivat ja kehräsivät 
villaa ja neuloivat mitä vaan: 
suuria kudekuvioisia venäläi¬ 
siä huiveja, sukkia, kintaita, 
sormikkaita. Isäni sisar neuloi 
villapaitoja. Kerran hän neuloi 
eräälle naiselle harmaasta lan¬ 
gasta villapaidan ja koristeom- 
peli kumpaakin esikappaleeseen 
tulppaanin. Venakko pyöri pei¬ 
lin edessä ja katseli, että kukat 
eivät olleet kohdakkain, toinen 
oli matalammalla. Piti ratkoa ja 
ommella uudelleen. Kun täti oli 
ommellut kukat samoihin koh¬ 
tiin, olikin ostaja sitä mieltä, että 
ensimmäinen versio oli parem¬ 
pi. Täti ei suostunut purkamaan 
uudelleen. 

Kaikilla oli käsityön tekemisessä 






niin paljon hommaa, että minä 
sain neuloa isälle kaulaliinan. 
Minun neulomani silmät olivat 
joku ahtaampi, joku väljempi, 
kaulaliina oli jostakin paikasta 
leveämpi, jostakin kapeampi. Isä 
sanoi, ei se mitään, pääasia, että 
on lämmin. Venäläiset ihmette¬ 
livät kovasti: niin pikkuinen ja 
neuloo! 

Siinä kylässä ei osattu neuloa 
puikoilla. Sellainen ei ollut ta¬ 
pana. Sen takia kyyditetyillä oli 
paljon tilauksia. Sukkia ei osattu 
itse neuloa eikä niitä oikein saa¬ 
nut mistään ostettuakaan. Kä¬ 
veltiin, retuusit jalassa (sukka¬ 
housut, joista puuttui sukanterä) 
ja paljaat jalanterät huopasissa. 
Kesällä kylässä käveltiin myös 
paljain jaloin, mutta heinänii¬ 
tyllä piti olla huopaset jalassa - 
sänki sai puhkaista jalan. Kintaat 
oli ommeltu lampaan nahkasta. 
Kummallista - siellä ei tehty 
voita. Eikö osattu vai eikö ollut 
tapana. Ihmeteltiin, kun äitini 
hakkasi purkissa kermaa. 

Ruoat valmistettiin uunissa. 
Syksyllä oli maa äkkiä jäätynyt 
jo syyskuussa, perunat jäivät 
nostamatta. Keväällä, kun lu¬ 
mi oli sulanut, niitä kaivettiin 
maan sisästä, pestiin puhtaaksi, 
painettiin pihvin muotoiseksi ja 
paistettiin pannussa ilman voi- 
ta-rasvaa-öljyä. Eivät ne olleet 
perunan näköisiä eikä perunan 
makuisia, mutta pelastivat näl¬ 
kään kuolemasta. Voittehan te 
niitä tänäpäivänäkin kokeille. 
Jättäkää vain syksyllä muutama 
pesä nostamatta ja kaivakaa ke¬ 
väällä jäätyneestä maasta. 

Koska hellaa ei ollut ennen kun 
isä itse rakensi, ruoat laitettiin 
uunissa. Uuni lämmitettiin jo 


aamulla ennen työhön mene¬ 
mistä ja pantiin keitto- tai pe- 
runapata uuniin. Kun illalla tul¬ 
tiin töistä, ruoka oli valmiina ja 
sai ruveta syömään. Kun uunia 
lämmitettiin työn jälkeen, saa¬ 
tiin illallinen myöhään. 

Me emme käyttäneet keitettyä 
maitoa vaan haudutettua maitoa. 
Uunissa ei ollutkaan mahdollista 
keittää. Haudutetulla maidolla 
oli toisenlainen makuu ja toi¬ 
senlainen värikin kuin keitetys¬ 
sä maidossa. Haudutettu maito 
maistui paremmalta. Se on niin 
kuin pastöroiminen: maitokulho 
seisoi jonkin aikaa yhtäläisessä 
lämmössä, mutta alle 100 astet¬ 
ta. Oma vuohen maitoa joimme 
tuoreena, vierasta maitoa äiti ei 
halunnut pastöroimatta käyttää. 
Pannussa paistettiin ruokaa 
myös uunissa hiilien päällä. 

Vuohi 

Joku antoi huivin tai villapai¬ 
dan neulomisesta hiukkasen 
rahaakin, kevään tullessa äiti oli 
säästänyt sen verran, että saim¬ 
me ostaa vuohen. Vuohi poi¬ 
ki ja vuonakin sattui olemaan 
tyttö niin että vuoden kuluttua 
oli meillä jo kaksi vuohta. Elä¬ 
mä muuttui helpommaksi, nyt 
meillä oli omaa maitoa. Hyvä 
vuohi antaa kolme litraa maitoa 
päivässä, siitä sai silloin tällöin 
voita ja joskus rahkaakin. Leipää 
ei ollut, voita voideltiin perunan 
päälle. Melkein niin kuin prins¬ 
sin tarinassa. Kun hoitaja kertoi 
prinssille, että heidän perheensä 
oli niin köyhä, että heillä ei ollut 
edes leipää, prinssi kysyi: ”Voi- 
telitteko te sitten voita suoraan 
makkaran päälle?” Kun rahkaa 
sattui olemaan enemmän, lisät¬ 
tiin rahkaan muna ja hiukkasen 


kaurajauhoja, että pysyisi koossa, 
ja paistettiin rahkapihvejä. 
Sokeria ei lisätty mihinkään sillä 
sitä ei ollut. Teetä juotiin saha- 
riinin kanssa tai keitettiin yrtti- 
teetä (minttu, lehmuksenkukka, 
vadelman varret). Yrttiteehen ei 
lisätty sahariinia. 

Muut eläimet 

Lehmillä ei ollut juoma-astioita 
ja vettä heille eteen ei kannet¬ 
tu. Lehmät ajettiin kaksi kertaa 
päivässä (talvellakin) lammikol¬ 
le juomaan. Kolhoosin lehmät 
antoivat viisi litraa maitoa päi¬ 
vässä. Lehmä syö talven aikana 
noin kahdeksan kuormaa heiniä, 
vuohelle riittää yksi kuorma. Siis 
on hyödyllisempää pitää lehmän 
sijasta kahta vuohta - saa kuusi 
litraa maitoa ja tarvitaan kaksi 
kuormaa heiniä. 

Talvella tuotiin vastasyntyneet 
vuonat ja vasikat keittiöön, sillä 
kun ulkona oli -40C, oli nave¬ 
tassa kylmää. Vuonat piti viedä 
monta kertaa päivässä mam¬ 
mansa luo imemään, vasikoita 
juotettiin keittiössä. 

Kauppareissu 

Meidän kylässä eikä missään lä¬ 
hikylässäkään ei ollut kauppaa. 
Ehkä jossakin etäisemmässä ky¬ 
lässä oli, en tiedä, siellä ei käy¬ 
ty. Pari kertaa vuodessa käytiin 
kolhoosin hevosella kaupungis¬ 
sa (40 km). Siihen meni kolme 
päivää: ensimmäisenä päivänä 
ajettiin sinne, toisena päivänä 
käytiin kaupoissa ja kolmante¬ 
na oli paluumatka. 2-3 henkeä 
pääsi mukaan. Heille annettiin 
sitten monenlaisia tilauksia: 
neuloja, lankaa, kyniä, vihkoja, 
pyyhekumeja, postimerkkejä 
(kirjekuoria ei ollut tarvis, kir¬ 
je käännettiin kolmekulmaksi), 

täikampoja, suolaa, sahariinia, 
leivinpulveria, lampunlaseja - 
semmoista, ilman mitä ei tulla 
toimeen ja mikä ei paina paljon. 
Eihän hevonen olisi jaksanut 
hirveän suurta kuormaa vetää. 
Matkaan lähtijät ostivat itsel¬ 
leen enemmän, jos heillä oli ra¬ 
haa. Naapurinnainen oli tuonut 
konvehtejakin, tyynyn muotoi¬ 
sia, sisällä hilloa. Me katselim¬ 
me, miten hänen tyttärensä joi 
aamulla, povidlokonvehti suussa, 
teetä. Tietysti meillä juoksi suu 
vettä. 

Lääkärin apu 

Meidän kyläämme tuli yhtäkkiä 
eräs nuori mies sodasta kotiin, 
elossa ja terve. Siitä riemusta 
järjestettiin suuret juhlat. Koko 
kylä kutsuttiin vieraisille, syötiin, 
juotiin ja tanssittiin. Seuraava- 
na päivänä oli miehellä suolen 
tukkeutuma, hirveät vatsakivut 
ja hänet vietiin kaupunkiin sai¬ 
raalaan (40 km). Meidän kylässä 
lääkäriä ei ollut, eikä ollut naa¬ 
purikylässäkään. 

Koska hoitoon oli pitkä matka 
ja ainoa liikenneväline kolhoo¬ 
sin laiha hevonen, lääkärin apu 
myöhästyi, leikkaus ei enää aut¬ 
tanut ja nuori mies kuoli. 

Venäläiset ilmaisevat surunsa 
kovasti huutamalla. Hautajai¬ 
siin asti valitti hänen vaimonsa 
kovalla äänellä meidän nukku¬ 
maanmenoon asti ja aamullakin 
kylä heräsi kovaan valitukseen. 
Hautajaisten jälkeen tuli hiljai¬ 
suus ja elämä jatkui. Olihan vai¬ 
mo jo tottunut elämään ilman 
miestä, sillä mies oli ollut noin 
neljä vuotta sodassa. 

Minäkin olen saanut tuntea sem, 
mitä merkitsee, kun lääkäriin ja 
apteekkiin on pitkä matka. Vi- 

lustuin ja sain keskikorvantuleh- 
duksen. Aluksi korvaa koski vä¬ 
hän sitten kovaa. "Lääkettä” oli 
meillä ihan kolmea lajia: tippa 
kamperiöljyä vanutupon päälle 
ja korvaan, kuumavesipullo tyy¬ 
nyn päälle korvan alle ja vadel- 
mateetä kuumeen alentamiseksi. 
2-3 päivää itkin vuoteessa, sitten 
rupesi korvasta tulemaan mätää 
ja särky loppui. Sama toistui pa¬ 
rin kuukauden kuluttua. Kärsin 
korvantulehduksesta kymmenen 
vuotta. Kun menin kaupunkiin 
kouluun, pääsin korvalääkärille. 
Lääkäri määräsi penisilliini- 
kuurin, noin pari viikkoa, ja pesi 
korvaa, ruiskuttamalla korvaan 
lämmintä vettä, ja puhalsi korvat 
monta kertaa läpi. Sen jälkeen ei 
ole korvani enää ollut kipeä. On 
ihme, etten menettänyt kuuloa¬ 
ni kärsittyäni vaivasta 10 vuotta 
ilman hoitoa. 

Kouluun 

Seitsenvuotiaana minun oli 
mentävä kouluun. Koulutaloa 
ei ollut, koulu toimi tavallises¬ 
sa venäläisessä talossa, jossa oli 
kaksi huonetta, yhdessä huo¬ 
neessa I-III luokka, toisessa II- 
IV. Opettajani nimi oli Anna 
Vassiljevna, sukunimeä hän ei 
kertonut. Yliopistossa selitet¬ 
tiin, että jos et tiedä sukunimeä, 
se annetaan sinulle anteeksi, 
etunimi ja isännimi on pakko 
tietää. Koulu oli naapuritalossa 
ja minä pääsin ruokavälitunnilla 
kotiin syömään. Se oli onni, sillä 
ei olisi ollut mitään, mitä ottaa 
evääksi mukaan. Kotona oli aina 
jotakin: lihatonta kaalikeittoa tai 
perunoita ja jauhokastiketta. 

Venäjää en osannut sanaakaan. 
Seisoin koko ensimmäisen 
neljännesvuoden hiljaa seinän 


vieressä, kukaan ei puhunut mi¬ 
nulle. Onneksi minulla on hyvä 
muisti. Minä en osaa laulaa enkä 
piirtää, urheilussakin olin huo¬ 
no, mutta muistissa on kaikki oli 
niin kuin filminauhalla. Minusta 
on sama tapahtuiko jokin asia 4 
minuuttia vai 40 vuotta sitten, 
minä muistan sen täsmällisesti. 
Tämä ei kuitenkaan koske ihan 
kaikkea. Se on jollakin tavalla 
tunteiden kanssa yhteydessä. 
Jos tapahtuma ei kiinnostanut 
minua, niin "kamera ei käynnis¬ 
tynytpä muistissa ei ole mitään. 
En ymmärtänyt, mitä minulle 
sanottiin, mutta sanat muistin ja 
kysyin kotona. Niin opin kielen 
vähitellen. 

Ensimmäisenä päivänä opittiin 
runo. Isä tulkkasi sen sisällön. 
Viiksinen kissanpoika kävelee 
puutarhassa,sarvinen pukki kä¬ 
velee kissanpojan perässä. 
Käpälällä kissanpoika pesee 
suutaan, mutta pukki ravistelee 
harmaata partaansa. 

Minun oli vaikea oppia luke¬ 
maan. Aakkoset tiesin, mutta 
en ymmärtänyt, miten niis¬ 
tä saa sanan. Ja vielä vieraalla 
kielellä. Mutta tekstin muistui 
heti, näytin sormellani sanaa ja 
luin. Oli jo toukokuu ja minä en 
osannut vieläkään lukea, mutta 
opettaja ei tietänyt sitä. Avasin 
lukukirjan miltä sivulta tahansa 
ja luin . 

Aapiset sai koulusta, mutta vih¬ 
koja ei ollut. Jokainen kirjoitti, 
mihin sai: sanomalehden reu¬ 
naan tai kirjan tyhjille sivuille. 
Kenellä ei ollut, mihin kirjoittaa, 
kirjoitti vain liidulla taululle. Äi¬ 
ti teki minulle vaaleanruskeasta 
voimapaperi-säkistä vihkoja, jot¬ 
ka hän ompeli keskeltä yhteen 



ja viivasi viivoittimella. Niin mi¬ 
nulla oli raidallinen, ruudullinen 
ja "valkoinen” vihko. Valkoinen 
oli tietysti voimapaperinvärinen. 

Piirtäminen 

Viivaamaton vihko oli piirtä¬ 
mistä varten. Piirtämisentunnil- 
la opettaja sanoi, että jokainen 
voi piirtää mitä haluaa, ja istui 
itse pöytänsä luo korjaamaan sa¬ 
neluja. Värikyniä ei yleensä ollut, 
mutta minulla oli ainoana kuusi 
värikynää. Piirsin talon ja puu¬ 
tarhan, kukkapenkin ja lipun. 
Lipulle opettaja tempasi viivan 
päälle. En ymmärtänyt, miksi. 
Pulpettikaverini Kolja Kissel- 
jov selitti, että voi kyllä piirtää 
oman tasavallan punaisen lipun, 
mutta en mitään sinistä eikä 
muita värejä. No ei siitä lipusta 
olisi mitään tullutkaan, valkoista 
väriä ei ollut ja vihkopaperi oli 
beige-vaaleanruskea. Kolja piirsi 
aina panssarivaunun, jonka hän 
maalasi tavallisella kynällä tum¬ 
manharmaaksi. Eteen ja taakse 
hän piirsi punaisen viisikulman 
minun vrikynälläni. Vuoden 
lopussa hänellä oli jo kokonai¬ 
nen panssarivaunudivisioona - 
hän lupasi lähettää ne Kurskin 
panssarivaunutaisteluun vaikka 
taistelu oli jo ollut ja sotaakin 
loppunut. 

Voimistelutunti 

Me pääsimme pihalle juok¬ 
sentelemaan. Talon edessä oli 
pystyssä neljä sileää riukua. Sai 
kavuta portaita ylös ja laskea 
pitkin äärimmäistä riukua alas. 
Keskimmäisen riuun huippuun 
piti käsien ja polvien avulla itse 
kavuta. Minä olin pikkuinen ja 
hoikka, mutta takapuoli oli niin 
kuin tinaa täynnä. Metriä kor¬ 
keammalle en jaksanut kiivetä, 


sitten maan vetovoima jo tem¬ 
pasi minut alas. 

Pyhät 

Lokakuun vallankumouspäivä- 
nä koulussa oli suuri juhla. Äidit, 
isoäidit ja isoisät tulivat kouluun. 
Isiä oli vain muutama. Monet 
miehet olivat sodassa kaatuneet, 
monet makasivat haavoittunee¬ 
na sairaalassa. Oli myös eläviä ja 
terveitä, jotka eivät olleet vielä 
palanneet. Osa oli vielä palve¬ 
luksessa, osa oli löytänyt uuden 
perheen. 

Kolhoosi oli tappanut sian, 
tarjottiin liha-vihannespataa. 
Ruokaa jaettiin kaikille, kulho 
ja lusikka piti olla itsellä. Ruoka 
maistui sillä kotona sai harvoin 
lihaa, jos ollenkaan. Ruokailun 
jälkeen tanssittiin venäläistä pl- 
jaskaa. Minua moitittiin siitä, 
ettei korvissani ollut korvaren¬ 
kaita, kuten kaikilla muilla. Sii¬ 
täkin moitittiin, että en osannut 
tanssia. Ei ole minulla korvaren¬ 
kaita vieläkään enkä taida venä¬ 
läistä tanssiakaan vielä osata. 
Nuuttipäivänä koulussa oli uu- 
denvuodenkuusi. Se oli koristet¬ 
tu valkoisesta paperista leikatuil¬ 
la lumihiutaleilla, vaikka ne eivät 
olleet 6-haaraisia. Kuka niitä 
haaroja osasi silloin laskea. Pari 
rasvakynttilää oli myös. Kuusel¬ 
la luettiin runoja ja laulettiin, oli 
muutama tanssikin. Paketteja ei 
tehty. Ei omalle pulpettikaverille 
eikä ystävälle eikä heitetty arpaa, 
kuka kenelle tekee. Eihän meil¬ 
lä olisi ollutkaan mitään, mitä 
panna pakettiin. Ehkä kintaat. 
Silloin ei tullut semmoista aja¬ 
tustakaan, että lahja olisi saanut 
olla jotakin muuta kuin ruokaa. 

Uunissa peseminen 

Koko kylässä ei ollut saunaa. 


Lauantaisin peseydyttiin niin, 
että uuni lämmitettiin aamul¬ 
la jotta se ehti päivän aikana 
jäähtyä sopivaksi. Uunin ari¬ 
nalle levitettiin paksulti olkia, 
ettei polttanutpa lapset pistet¬ 
tiin uuniin. Meitä mahtui sinne 
samanaikaisesti neljäkin. Pelti 
pantiin uunin suun eteen ja 
jätettiin raolleen, jotta kylpijät 
saivat ilmaa. Uunin vasemmas¬ 
sa nurkassa seisoi keittopata, 
keitto tai perunat hautumassa. 
Varoitettiin, että lapset, älkää 
kaatako pataa, poltatte itsenne ja 
jäätte ilman illallista myös. Kun 
olimme ruvenneet hikoilemaan, 
meidät autettiin uunista ulos ja 
pestiin uunin edessä puutynny- 
rissä tai -ammeessa puhtaaksi. 
Vesi oli lämmitetty uunissa mo¬ 
nessa pienemmässä astiassa tai 
kuumilla kivillä, kivetkin kuu¬ 
mennettiin uunissa. 

Hellaa ei ollutkaan, ennen kuin 
isä keväällä itse rakensi. Uuni oli 
kesällä epämukava kun ulkona 
oli 30 astetta. Mutta ruokaa oli 
kuitenkin laitettava. 

Erääseen perheeseen oli tul¬ 
lut iltapesun aikana vieras ja 
hänellekin oli tarjottu uunissa 
kylpemisen ja pesemisen mah¬ 
dollisuutta. Vieras oli suostunut 
ilomielin. Emäntä oli pistänyt 
hänelle myös vastan ja opetta¬ 
nut, että pistä ennen vihtomista 
oikeassa kulmassa olevaan pe¬ 
suvatiin. Vieras loikoi uunissa 
kasvot keittiöön päin ja oikealla 
olikin keittopata. Hän kasteli 
vihtaa keittopadassa ja ymmärsi 
tehneensä väärin vasta kun selkä 
tuli rasvaiseksi. 

Jatkuu seuraavassa numerossa. 

TAPAHT UMAKALENTERI 

SUOMEN INKERI-LIITON OHJELMA LOPPU VUODELLE 


Ilmoittajille 

Tapahtumakalenteriin toivotut 
ilmoitukset tulee toimittaa toimi¬ 
tussihteerille lehden kakkossivulle 
ilmoitettuun aineiston vastaanot¬ 
topäivään mennessä. 


2020 : 

Inkeri-iltapäivien varsinainen ohjelma Inkeri kodissa, 
Käpylänkuja 1 alkaa totuttuun tapaan klo 14.00. Kahvia 
tarjolla klo 13.30 alkaen. 

La 18.1. Sosiaalineuvos Niina Korpelainen kertoo 
kirjoittamansa sukukirjan "Kuin lastu laineilla, sukukronikka 
inkerinsuomalaisen Jonas Koitin jälkeläisistä", tekemisestä ja 
sukunsa juurista sekä menneitten sukupolvien kohtaloista. 

La 15.2. Sukututkimuksen asiantuntijat 

tavattavissa Inkerikodissa alkaen klo 9.00. 

Samana päivänä klo 14.00 majuri evp. Seppo Tuomi kertoo 
matkoistaan Inkerinmaalle ja esittelee siellä tallentamiaan 
valokukuvia. 

Sukututkijat jatkavat tarvittaessa Inkeri-iltapäiväohjelman jäl¬ 
keenkin klo 17.00 asti. 


Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. 

Kerhoilloista ja kokouksista tiedusteluihin vastaa 
Inkeri Ojala 040071 6727 inkeri.ojala@gmail.com 
Lahden seudun Inkeri-seura ry tilinumero: 

FI62 1298 3000 0247 22 


La 28.3. Kevätkokous. 

La 18.4. Toimittaja, kirjailija Anne Tarsalainen esittelee 
kirjansa Lupaus Jaltalla ja miehensä Andrein kirjat 
Lapsuuteni sillat sekä Kirjeitä Itärintamalta. 

La 16.5. Tarinankertoja Helena Ritvanen kertoo äidinpuolei- 
sen sukunsa elämästä otsikolla "Äitini elämän taivalta vuosina 
1920-2005 Inkerinmaan Siverskasta Siperian Makarakiin ja 
Saksan kautta Suomeen". 

Hyvinkään Inkeri-kerho 

Kokoontumiset 6.10.,3.11. klo 14 seurakuntakeskuksen 
kokoussalissa, katutasossa. (Hämeenkatu 16). 

Vuosi 2020, kerhopäivät: 

5.1. 

2 . 2 . 

1.3. 

5.4. 

3.5. 

Tiedustelut: 

Puheenjohtaja Leila Salo p. 040 567 70651 

eila.salo@hotmail.com 

hyvinkaan.inkerikerho@hotmail.com 


Turun seudun Inkeri-seura 

Vuoden 2019 tapahtumat Varissuon kirkolla, 
tilaisuudet alkavat klo 14.00: 

To 26.12. Tapaninpäivän Joulujuhla 

Muu toiminta: Terveysneuvonta ja vastaanotot, käsityö- ja 
askartelukerho, Beseda-kerho Eero Pellisen johdolla, päivystys- 
ja kirjastotoiminta, lauluryhmä Orvokki, uusia jäseniä toivotaan, 
nuorten ja lasten toimintaa (kerhot, kulttuuri-ja luontoretket 
ym.). Viikoittaiset ohjelmat löytyvät seinäilmoituksesta, face- 
bookista ja puh. 045 668 7628. 

Yhteystiedot: 

puhelin 045 668 7628 
sähköposti tsis.turku@gmail.com 
FacebookTurun seudun Inkeri-seura ry 
Käyntiosoite Kousankuja 5 A, 20610 Turku Varissuo 

Helsingin seudun Inkeri-seura 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 1, 
Helsinki) 

Tiedustelut Toivo Tupin p. 040578 3894 

KIRKKOJA JA TAIDETTA PIETARISSA 8.-10.2.2020 


Matka Inkerin kirkon uuden piispan Ivan Laptevin virkaanasettajaisiin. 


Ohjelma: 

La 8.2. 

07:30 Turku, Linja-autoasema 
08:10 Salo, ABC Piihovi 
09:45 Helsinki, Kiasman pysäkki 

12:00 Vaalimaa, Rajahovi (mahdollisuus ruokailuun) Pyhän Marian Kirkko 

15:30 Viipuri, Ohitustie 

17:30 Pietari, majoittuminen hotelli Moskova 

Su 9.2. 

07:30-11:00 Aamiainen hotellilla 

12:00 Inkerinkirkon uuden Piispan, Ivan Laptevin, virkaanasettaminen Pyhän Marian kirkossa 
Tutustuminen Ilja Repinin erityisnäyttelyyn Venäläisen taiteen museossa 
(lisämaksusta halukkaille) 

Kaupunkikierros, jolla näemme Pietarin kauneimmat kirkot ulkoapäin 

Lisätietoja 9.2. ohjelmasta: Martti Hirvoselta Turun seudun Inkeri-seurasta puh. 040 176 6790 

Ma 10.2. 

07:30-10:00 Aamiainen hotellilla 

10:00 Lähtö hotellilta kotimatkalle 

12:00 Viipuri, ostosaikaa kauppahallissa 

14:00 Vaalimaa, Rajahovi (mahdollisuus ruokailuun) 

17:00 Helsinki, Kiasman pysäkki 
18:25 Salo, ABC Piihovi 

19:00 Turku, Linja-autoasema Martti Hirvonen 

Rajamuodollisuudet ja ruuhkat voivat vaikuttaa saapumisaikoihin. 

Hinta määräytyy lopullisen lähtijämäärän mukaan seuraavasti: 

140€/hlö/2hh:ssa jos 35 maksavaa henkilöä 
156€/hlö/2hh:ssa jos 30 maksavaa henkilöä 
170€ /hlö/2hh:ssa jos 25 maksavaa henkilöä 

Hintaan sisältyy: bussimatkat, majoitus hotelli Moskovassa 2hh:ssa aamiaisella, kuljetukset 
Pietarissa ohjelman mukaisesti ja e-viisumi. Ilmoittautumiset Turun Neva Toursille 20.12.2019 
mennessä: omatoimimatkat@nevatours.fi / puh. 02 250 4655 







Hyvääjcufuaja 1 Q)nneffista CLiitta J J uctta 
^Toivottaa inkeriläisten i^iesti 





Jouluna 

Taas syttyvät illan tähdet 
Ja kalpea nousee kuu. 
Maa peittyypijuhlatuntuun, 
Pois murehet unohtuu. 
Nyt kaikuvat rauhan kellot 
Ja kertovat ihmeen sen, 
Mi kuultihin ensi kerran 
Jo laulussa enkelten: 


"On syntynyt meille lapsi. 
Hän pieni on poika, vaan 
Ei vertaista ole Hänen, 

On valtijas taivaan, maan ". 
Nyt täyttäköön riemu mielet 
Ja sävelet sielumme, 

Kun kunniaa Vapahtajan 
Taas jouluna veisaamme. 


Salomon Rautanen - Runo julkaistu Inkeriläisten Viestissä 1964 



